
Jadikovalo se ovih zadnjih godina kod nas, da je s po- 
kojnim Šenoom odzvonilo i našemu romanu, nu brzo se 
uvidjelo, da baš nije tomu tako. | u ovoj našoj jadnoj zemlji 
proklijale i razkitile se mlade stabljike, nova struja, koja 
vlada sada romanom drugih naroda, doprla i do nas, pa eto 
za Kumičićem ciele čete mladih romanopisaca i novelista. 
Nek se nitko ne čudi, uztvrdim li ja, da pače u ovo zadnje 
doba beletrističara ima kod nas kao gljiva, te samo 
neka zaviri u tečaje naših književnih listova, kojih je izpli- 
vala i potonula u malo vremena sila božja. Nu uza sve to 
množtvo novelista, čini mi se ipak, da je posve malešan broj 
dobrih romana ili novela. Često sam puta pomišljao na to, 
a nehotice bi mi dolazile na pamet ove rieči De Vogiićove: 
La littćrature, c'est le refuge habituel, le tombeau des 
propres a rien, et le tremplin des propres a fout: Plus sou- 
vent le premier"! Da, da, malo imamo dobrih romana, pa 
makar me prozvali i pesimistom, ja ću uviek misliti ovako, 
dok zdrava kritika ne iznese na vidjelo vrline tih naših ro- 
mana. Ali dok je ovako tmasto naše književno obzorje, 
tješimo se i nemojmo prezirati slabe tračke, što nam kad- 
kad tu tminu razsvjetljuju, ta zasjat će kad tad i sunce. 

Prošla osamdeset i osma, te uz Matičina zabavna štiva 

okitio i ,Vienac" petdeset i jedan broj podugim romanom 
Kovačićeva petra. Pa pošto se već štošta stalo razvlačiti po 
listovima o tom romanu, i mi ćemo se malko potanje s njim 
zabaviti. Promatrat ćemo ga objektivno, držeći se one gla- 
sovita francuzkoga kritičara: ,Ni fanatique, ni dćtracteur, 
c'est une bonne situation d'esprit, pour saisir ce trait juste, 
qui en foute chose est la verilć." 

Naslov je romanu ,U Registraturi", a to zato, što je 
junak tog romana Ivica Kičmanović registrator, te uzto baš 
u registraturi pripovieda životopis gospodina registra svo- 
jim drugovima zgode i nezgode svoga gospodina, 

Čim pročita čovjek taj roman, uvidi, da piscu nedostaju 
dva svojstva, najnuždnija svakomu, tko hoće da napiše do- 
bar roman, a fa su: mjera i univerzalnost, a da bolje to razjas- 
nim, poslužit ću se riečima čuvenog De Vogiića. Po njemu 
je mjera ,l'art d'assujetir ses pensćes, de choisir entre elles, 
de condenser en quelques ćclairs, toute la clart&, qu'elles 
receleni"; a univezalnost je: ,la facult& de voir la vie dans 
tout son ensemble, de la representer dans toutes ses mani- 
festations harmonieuses", jer kako umjestno opaža: ,Le mon- 
de n'est pas fait seulement de tćnćbres et de larmes, on 
y trouve de la lumičre, de la gaiet€e, des fleurs, des joies". 
| zbilja, kako ćemo to kasnije bolje uvidjeti, sve, čega se 
dotakne piščev prst, sve mu se to prikaže prevelikim bez 
ikakvih razmjera. Mislim, da je uzrok tomu piščeva mašta. 
Gdje ona vlada, ona sve upije u se. Ne da očima da pravo 
vide, niti razboru da pravo razsudi. Ona stvara neka nova 
ćutila, neki nov krivi razbor, koji više ne prosuđuju realnost 
po samoj realnosti, već po svojoj mutnoj i nejasnoj i ne- 
vjernoj slici. Razbor se uvuče sve dublje u svoju špilju, 

koju je toli liepo opisao Platon, te tu u toj tmini pri slabom 
svietlu onih malo sunčanih zraka, što tek mogu prodrieti do * 
njega, ne može da shvaća stvari, kako jesu, već kako ih on 
vidi kao polusjene neke, koje pak bujna mašta po svojoj 
volji podvostruči i poveća. On ima fu manu, da po nesreći 
pokvari svoje najbolje ideje, tiekom što ih razvija. Prisustvu- 
jući brzoj degradaciji tih ideja, opaža se, kako gube svoju 
realnost, istinu _ te postaju krivima povećavajući se. Mnogo 
puta zanese te analiza vjernoga kakvog karaktera, prikaza 
živa kakvoga duševnog momenta, ali čitaj dalje: te sve pre- 
činjeno, izkrivljeno, pokvarena postaje paradoksom, koji te 
dirne neugodno u živce. Ali prieđimo na konkretnije stvari, 


Da vidimo, kakav je faj sviet, koji se mota i živi u Ko- 
vačićevu romanu. Najprije red nam je spomenuti neku novu 
pojavu u modernom romanu, koju se opaža i kod Kova- 
čića. U prvoj polovici našega vieka po romanima bi češće 
naišao čitalac na neke tipove, koji bi ga odmah sjetili 
Werihera Gčtheova ili Renata Foscolova, ali nestalo malo 
pomalo i tih tipova. Taj Werther, taj Renat i toliko drugih 
sličnih ljudi, uza svu nevolju, koju su trpjeli, uza onaj grozni 
pesimizam, u kom im je duša plivala, uza sav onaj skeptici- 
zam, koji im odaje svaka rieč, svaki čin, uviek predpostav- 
ljaju kao antitezu neki drugi sviet, ljepši, bolji, za kojim 
bi se moralo težiti, koji bi se morao željeti, ali koji je bio 
njima uzkraćen ili od pukog udesa, ili od zlobe ljudske, ili 
Od loše razporedbe družtva ili od svih ovih uzroka zajedno. 
Tai frenetički svlet luđaka, realnih ili idealnih mučenika, pla- 


kaše, zavijaše bolno, često i psovaše, ali uviek ćuteći se 
pred vratima izgubljenog ili njemu zaniekanog raja, raja 
nskog, o kom u svojim uspomenama često mišljaše ili ko- 
jemu bi ljepote on nagađao u svojim željama. Ali sad se to 
sve promienilo. Antiteza ustupila je mjesto crnoj i nepomič- 
noj tezi, i ta borba je nastala, jer je, rek bi, taj raj izčeznuo. 
Danas u mnogim romanima zalud tražiš i samu sjenu živu- 
ćeg i djelatnog tog dobrog svieta, već i sama želja, čeznu- 
će za njim, pače i sama sumnja, da li bi mogao obstojati, 
izključena je iz modernih romana, kao nešto sasma tuđe 
. istinitoj prikazi života. Poslije uzburkanih valova nadošla je 
crna tišina blatne i kaljužne vode... Ovo čuvstvo, pesimis- 
lično do skrajnosti, provijava životom mnogih osoba Kova- 
čićeva romana. Takvi su vam i Ferkonja, i Miha, i Laura, i 
Škriban Jakov, i tat Mikula i mnogo drugih, kao što ćemo 
vidjeti. Čitajući taj roman na više mjesta opaža čitalac, kako 
je tu ljudski život bez ikakve estetične vriednosti, bez ikakva 
moralna dostojanstva, bez ikakva srama. A da je bez ikakva 
srama, uvjerit će se svatko po prizorima i epizodama sasvim 
pornografičkim, koje se na žalost često nalaze u tom ro- 
manu. 

Mi vidimo tu osobe, gdje se daju na najodvratnija zlo- 
djela; i to sasvim lako, te nehotice pitamo sami sebe, ne 
znajući, kako raztumačiti to. Nema dakle na ovom svietu 
nego neki kobni red slučajnih eksistencija, koje dolaze jedna 
za drugom kao val za valom u groznoj biesnoj noći, za koju 
nikad ne će svanuti zora? Ili obstoji valjda samo neki meha- 
nički zakon, koji uništuje u svojem neumoljivom razvitku 
krhku iluziju slobode tvrde volje, vodeći ljudske stvorove 
s nekom fatalnom silom u bezdan? Ove osobe nikad ne misle 


na Boga, pa tomu mi se ne ćemo čuditi. Ta privikli smo 
vidjeti, gdje duh ljudski dolazi do skrajnih negacija i sum- 
nja. Privikli smo humanitarnoj idolatriji jednih, sistematičnom 
ateizmu drugih, geometričnom panteizmu Hegela i poetič- 
nom idealizmu Schellinga. Čemu dakle da se čudimo? Ali 
u ovoj zaboravi na Boga što ostaje čovjeku? Tri stvari sa- 
me ostaju, kojih se mora prihvatiti: ljubav, znanost, oho- 
lost. Bar ovim trima božicama mora čovjek donositi svoje 
zadnje žrtve. Ali tog nema kod Kovačića. Zaista ni Ferkonja, 
ni Miho, ni Laura, ni Mecena, ni cieli onaj broj lupeža i raz- 
bojnika ne ubijaju, ne čine najviša zlodjela, ni od ljubavi, 
ni od kakvih načela znanstvenih, ni od oholosti. Onda kakvi 
su ti ljudi? Sad ćemo gledati bolje zaviriti im u dušu, pa 
ćemo možda upoznati tu silu, što ih potiče na zlo. Ima neka 
vrst materializma u srdcu tih ljudi, koja živi bez ikakve misli 
na Boga, bez ikakve brige za daleku budućnost, u podpu- 
noj zaboravi i nemaru svega onoga, što ne može da im 
poda makar i časovitog užitka. Taj je materializam sasma 
praktičan, posve prost, a da se podigne do kakva obćeg 
pojma, posve bezbrižan, da bi potražio izvan užitka i 
strasti izvor, poticaj na djelatnost, uzrok kakav, koji bi ih 
vodio do takva življenja. Osebujnost takvih ljudi je ta, što 
nikad ne misle. Kad bismo mi, ma bilo začas, mislili, začudili 
bismo se, da su takvi, kakvi uistinu jesu. Sam časoviti po- 
mišljaj spasio bi ih, ta to je i Ivicu spasilo. Takva bića pro- 
izlaze od absolutnog nehaja za istinu, od nestašice svake 


“naobrazbe, od egoizma povrh svega. Takvi stvorovi ne mo- 


gu dospjeti logično ni do čega, nego do instinktivnog užasa 
i straha pred smrću, koja bi utamanila njihov život i uzkra- 
tila im naslade za uživanjem, za kojima oni teže. 


Oni su donekle pesimisti, ali taj pesimizam provijava 
njihovu dušu; u njemu nema ni vjere, ni ljubavi, pesimizam 
naime na sve pripravan, samo nek je njemu svagdašnjih uži- 
vanja, odlučan i spravan mrziti ljude, izvadivši iz njih sve, 
što može požudne njihove strasti zasititi. Takav je donekle 
taj sviet Kovačićev. On želi obogatiti se, a sredstva, koja 
rabi, da se dokopa svog cilja, jesu ili žena ili intriga. Takvo 
šta nalazimo i u svim Balzacovim romanima, samo jasnije i 
logičnnije, nego je to kod Kovačića. Kadkad su fa dva sred- 
stva odieljena, te vidimo Mihu, koji hoće da se ženom obo- 
gati; kadkad ih vidimo skupa, kao kod Ferkonje, koji uboj- 
sivom i ženom hoće da napuni svoje kese. Bitno je, da se 
uspije, a to što prije. Ja sam htio, kako svatko vidi, svesti 
na kakvu posebnu vrst ljudi taj sviet Kovačićev, ali to mi 
nije upravo pošlo za rukom, a zašto? Jer piscu nedostaje 
logika u razvitku karaktera, te više puta ocrta nam karikaturu 
mjesto žive osobe, a to ćemo sada vidjeti. On kao da je 
zaboravio na onaj kanon modernog romana, a ta je: ,La 
signification de I'oeuvre est dans I'enchainementf logique et 
la force irr&sistible de ses situations". 

Najbolji način u iziraživanju tipova u romanu jest na- 
“čin iztraživanja protivan onomu, koga se držao pisac, | kako 
ie on iz svieta unio u svoj roman neke osobe, tako ćemo 
ih mi iz romana tražiti u svietu. 

Govore, da je Racine_ morao obrijati bradu svojim 
grčkim junacima i obući ih u kadifu, da se ne bi prestrašile 
dame skupljene u dvoranama gospođe Maintenon. Ja se 
ipak ne ću toga držati te ću prikazati junake Kovačićeva 
romana onakvim, kakvi jesu, pa makar se i zgražali čitaoci. 
Kovačiću sviet ima svojih fiziologičkih potreba, i hoće da 

tomu doskoči, pa makar ih to stalo i glave, kradući i izvr- 
gavajući se sramoti. Odatle se on dieli u dva svieta, jedan, 
koji krade, drugi, koji pušta da ga okradu, jedan, koji se 
izvrgava bludnji i sramoti, a drugi, koji prisiljava prvoga 
na bludnju i sramotu. Kako vidite, ne može se dati slabija, 
lažnija i izopačenija intuicija ljudstva, 

Naš se Kovačić u stvaranju svojih junaka drži donekle 
one škakljive Darwinove teorije nasljedstva, (ne znam, kako 
bih ju nazvao znanstvenim izrazom hrvatski), na kojoj je 
teoriji Zola osnovao cielu obitelj Rougom Macquartovu. 


Da vidimo najprije, kakav je taj ,illustrissimus mecena", 
kod kojega sprovodi svoje mlade dane naš Ivica. Sin grieha, 
ostao u dvadeset i petoj svojoj godini sam na svietu i bo- 
gat. Bijaše naobražen i bistra glava, ali brzo provrie u 
njemu materinska krv (eto Darwinove teorije), i podaje se 
razbludnom i razkalašenom životu. Čas se tepao po veli- 
kim gradovima, čas se vraćao na svoje vlastelinstvo, gdje 
mu vjerni sluge pripraviše sve, što god se moglo uraditi u 
takvim velikaškim dvorima, gdje je kraljevao grieh, opa- 
čina i razbluda u ,svim svojim neopisivim čarima" (te čari 
primamili valjda i pisca, te ih tako natanko više puta opi- 
suje). Ali na svom dvoru doživi tragičan događaj, i odonda 
je odpočeo njegov novi život. 


Taj novi život sastoji se u tom, što je mjesto klatarenja 
i sila uredio drugačije stvari, a da uzmogne ipak jednako 
razkošno i razbludno živjeti. Svake bi naime godine po 
prilici on odsad dao uvesti u svoj dvor novu kakvu štiće- 
nicu, da nasiti svoju strast. Ali u isto doba, ili da bude 
ugledniji, ili jer se tako prohtjelo piscu, da se bolje naruga 

predstavnicima moralnosti kod nas, taj illustrissimus je za 
jedanaest godina i više uviek predsjednikom družtva ,Po- 
niznosti i uztrpljivosti". Ovomu je družtvu svrha pobožnost, 
čedna književnost, podupiranje siromašnih i nemoćnih, te 
zaštita životinja. Članovi toga druživa su profesori estetike 
ili arfium liberalium, novinari, činovnici, pjesnici, te čudno, 
što nije naš Don Cervantes u miniaturi u tu četu uvrstio 
kojeg popa. Čudit će se čitalac, koliko tu vrsti ljudi ima, 
ali se ipak nema čemu čuditi, jer počevši od mecene, koji 
je uostalom ,bistra glava", što mu ipak ne smeta, da za- 
mjenjuje metonimiju monofonijom, Mezzofantija s Metuza- 
lemom, te uz svu bistrinu glave ne može da zapamti tri 
rieči od mnogog napora te ne može više da se sjeća, ni 
koje li su to zvieri: humanist, Ciceron, period; dakle po- 
čevši od tog Mecene (da nastavim taj Ciceronov period) 
svi misle samo na jelo. Svi ti ljudi ožive, kad se spomene 
objed kod mecene. Neki pokazuju svoju radost i figurama, 
drugim pak navali voda na usta, jednoč malo da ih ne udari 
kap od požude. Drugi odkapčaju sebi prsluke te mjere 
drob, ne bi li podnio, da ga natrpaju za tri četiri dana una- 
pried. Kako vidite dakle, posve je lahko zapamtiti takve 
ljude, pa makar ih bilo i odviše. Dakle vraćajući se na Me- 
cenu, to vam je čovjek, koji ne trpi, da mu se protuslovi, 
ali bi ipak kadkad postajao slab i mekan poput putra, kaže 
Žorž, njegov kumordinar. 

Mecena, kako ćemo vidjeti, bio uzeo u službu i u 
školu ujedno maloga Ivicu, težačkog sina. Nu odkad ga 
taj Ivica jednom osramoti s njegovom štićenicom Laurom, 
kod Mecene vlada groban mir, tuga i samoća. Odonda 
tresu Mecennu svakog dana po tri puta grčevi i nesvjes- 

tica... te nikad ne spominje ni Laure, ni Ivice, ni onog 
strašnog dana, što ih je zatekao u griehu. 

Mi se čudimo toj promjeni toga mekoputnog starca, ta 
mislimo, da će zamieniti Lauru s kojom drugom, pa mirna 
krajina. Ali na veće naše čudo pođe on jednoč k Lauri i 
tu iztrese govor pokajanja, sagnu se i stade cjelivati Laurine 
ruke. Razboli se nakon toga te bude otrovan i pokraden 
od svoje štićenice Laure. 

Da bolje shvatimo tu mekoputnu mecenovu narav, crta 
nam pisac i otca mu i majku. Otac mu bio vlastelin, a mati 
mu žena vlastelinova provodnika. Pa kakva je to žena? 
Čujmo, što nam pisac kaže o njoj: »nadaleko ne bijaše 
mužkarca budi oženjena, budi neoženjena, koga ne bi ona 
zarobila i okovala razkošnim okovima svoje strasti i po- 
žude, i sve tako lukavo i umjetno, da se nikad nije sjetio 
muž" — (a tako je bila svemoguća), da se ,svi ti robovi 
ljubavnih mreža podavahu nekim nesviestnim i sladkim 
strahom i nekim tajnim drhtajem njezinim sitnim zmajevitim 
zagrljajima". Ima li osim požude i hinbe još koje druge 
»kreposti" u te žene? Evo je. Tu ženu samo glas, da dolazi 
k njima gospodar dvora, o kom nije ništa znala, tako je 
promienio, da se »povukla sama u se ne mareći više za 
svoju okolicu i za svoje štovatelje". On je došao, i ,nije 
prošlo mnogo vremena, ona je tako vješto i lukavo privukla 
velikaša na svoje grudi, da je pomahnitao za njom". Sada 
pak razvija ovdje svu svoju moć i znanje pisac, da prikaže 
čitaocu najodvratnije prizore. Evo vidjeli smo, kakav je 
otac i mati Mecene, i kakav je bio on. A kakva je služinčad 
u Kovačićevu romanu? Dosta da čovjek pročita prizor u 
družinskoj sobi kod Mecene, gdje opisuje Kovačić život tih 

stvorova, Tu vidimo Petra, kako se hvali pred drugima, da 
on živi dobro sa svojim gospodarom, a još bolje sa ženom 
mu, te veli, da su sve na svietu otela gospoda, a njima 
slugama ne ostaje, nego da se ljube. Tu vidimo i Helenu 
liepog životla, kojoj bijaše jedina svrha razkoš, uživanje i 
naslada. Tu je i Ančica, tip lukavštine, hinbe i neke raz- 
bludne previjanosti. Tu se čuje i vidi svačega, ta dosta reći, 
da osim tih sluga tu bi se skupilo i seljaka i seljakinja, pa 
Opivši se tu bi se svi zajedno motali, i tu je Ivica naučio od 
Žorža, sluge i seljaka, sve zlo. Osim tih ima govora i o tatu 
Mikuli i o škribanu Jakovu, najvjernijem slugi Mecenovu, 
dok je bio mlađi. Ta dva su kao dva brata, jednako rade, 
jednako misle, za jednim te istim teže. Kao popiti čašu 
vode njima je lako počiniti svaku opačinu, krađu, ubojstvo 
i otmicu. Teže oba za ne m, za dobrom hranom i za 
sirastnim požudama, Boje se smrti, ali to im ne smeta, kad 
su na umoru, da posve cinički razlažu, kao što se u svojim 
monolozima pokazuju polufilozofima. 


Čujmo tata Mikulina, kad ga je Mato Zorković (komu 
oni oteše prevarom ženu za svog gospodara) već udario 
dobro sjekirom. ,Ne guši, more, on će mu. Ah! dobro li si 
uzgojen, dragoviću moj! To sve kipi i vrije u tebi", te kad 


mu je već duša na jeziku, čujte ga, kako mudruje: ,A joj! “ 


zamahnuo si ljuto, Sada su svršeni računi, ta iz mojih žila 
brizga krv, kao da si puranu presjekao vrat," 


Da bolje to shvatimo, red je opaziti, kad je Mato sko- 
čio na nj, da mu je rekao, da ima s njim obaviti račune, te 
kad čujemo, kako mu sad tat Mikula veli: ,sada su svršeni 
računi", dolazi nam na pamet! onaj car, koji je umirući va- 

pio: nvicisti Galilee", samo što je tat Mikula mirniji i bolji 
cinik., 

Ali kada se već bavimo tim skotovima, da upoznamo i 
ćoru Ferkonju, koji mu je posve srodan. Taj Ferkonja, kako 


mu sama mati veli, slika je i prilika otčeva. Otac bi mu se 


često tukao s majkom te pritom psovao, da bi se kuća tres- 
la. a ona prietila šakama. Tada bi Ferkonju to ,očito za- 
bavljalo, i veselio ga taj heroični sklad među otcem i maj- 
kom". On ima u sebi nešto od otca, a nešto od majke. 

A evo sad vidjet ćete, kakva je to junakinja njegova 
majka. Kad se on potukao radi nekih puceta, što ih je krao 
maloj Lauri, fe izgubio na igri s djecom, stao je dokazivati 
majci, kako je ta mala Laura svemu kriva, a mati će mu: 
"Dobro, dobro, Ferkonja moj! Baš si mi delija! Hvala Bogu, 
date imam... Mala... mala... Dakako da je ona 
kriva! Ej mudar li si kano popovo prase... srdce me 
zebe, da ne ćeš starih dana poput roditelja tvojih! Odviše | 
si nam pametan delijo naš." Ta žena pak ima i svojih teo- 
tija o ženi. Ona na primjer veli: ,Žena treba da sve pod- 
nosi: i kletvu, i porugu, i batinu, i šaku!" Ali to nju ne prieči, 
da zaprieti mužu: ,Nosi se, jer inače bit će drugoga plesal!", 
te nakon takvih prizora i sama Laura se uvjerila, ,da je 
Ferkonjina majčica gospodovala nad svojim bračnim dru- 
gom", Eh! nije baš čudo! ta nije ona jedina, koja jedno 
misli u teoriji, a drugoga se drži u praksi. — Otac Ferko- 
njin pak sličan je svojoj bračnoj polovici. On rado miluje 
sina liepim nazivom ,borane moj" pa ga uči: ,Drugi put 


razpori trbuh ili kamenom razbij glavu . . . Oko za oko, 
zub za zub... Čoreša moj. — Tako valja da se živi u 
svietu , , ., A kad na to mali udre nevinu Lauru šakom po 

obrazima: , Vražji dječkol — nasmija se trpko roditelj." Pa 
sad da se vratimo na ćorešu, čujte ga, kako i on poput tata 
Mikule mudruje u šumi, htijući oskvrnuti Lauru, koja je s 
njim otišla na vodu. ,U šumi uhvati se on za vrh stabla i 
svine stablo k zemlji, navijao ga, ono je škripalo i cvililo... 

Ali to ide težko! mrmljaše ljuto Ferkonja. | stablo puk- 
ne u sredini svoje mladenačke jakosti ... —... Vidiš, 
ipak te slomih! Tako je — tako će biti . . . Kliknu zado- 
voljan Ferkonja . . . Tako će biti, ohola i gizdava Laurice! 
— škrinu ćoreša zubima." : 

Napokon, pošto mora sve kod Kovačića dospjeti na 
jedno te isto, lupežka osnova grdobe Ferkonje slavila je 
slavlje. Odsada ne znamo, što se zbilo s Ferkonjom, dok ga 
opet ne vidimo u družtvu s Mihom, s kojim stade trgovati. 
Tu opet zavlada Laurom te joj kazuje, kako su mu umrli 


roditelji, kojih on brigu, što su je njemu posvećivali za 


mlada, cieni, da je ,platio sprovodom i misom". Tu se on 
lako dade nagovoriti od Laure i zadavi Miju. Zamamili ga 
novci i žena, kao što rekoh s početka o osobama, kojima je 
izprepleten Kovačićev roman. Ali čujte ga: ,Tako . 


tako . . . još malo, pa ćeš otegnuti, moj dragane. Ovako ' 
smo mi zlobni i zlotvorni dječaci gušili vrebčiće . otevši ih. 


napola golušave iz gniezda . . . Strašno . . . strašno . . 

mrmljaše ubojica." Pa nisu li ti ljudi na vlas slični! Napokon 
pade i on žrtvom Laurinom. Je li već konac fim zvierima? — 
zavapit će zgrozivši se čitalac. Ne, ne, ta tek smo počeli. 
Još ima takvih i mnogo gorih zvieri u toj menažeriji, kakvom 
je uistinu taj Kovačićev roman. Baba Huda, koja boravi 
u nekoj jami pet dana hoda daleko od ljudi (a. promislite 
ipak, da je tu Laura došla za jedan dan), koja vari 

napiike za bolestnike, Ona hrani u svom stanu četiri mačke, 
psa | oroza. Kod nje vidimo kljasta, koji ne će da ozdravi, 
»jer je samo kljastima pravo biti gospodinom prosjakom, 
pa i liepo se živi" , .. ,pa škiljio ružno na Lauru". 

Tu babu riše kljasti ovako: ,ljuta si kano i tvoja zelena 


mast, a zubata kano tvoj šarov". U romanu nailazimo na 


drugu staru babu, koja se bavi tim, da, bilo to i u crkvama, 
uvreba i primami k sebi nevine djevojke, da ih onda dade 
za novac krčmarici Jeluši, koja s njima časti svoju gospodu. 
| ova baba kao i ona u šumi ima oko sebe mačaka i pasa, 
samo u većem broju, jer ona ima devet mačaka i pasa, te 
ih zove ,dječicom svojom". Pa za čudo i ova baba zna fi- 
gurativno govoriti kao i svi ostali. 

Samo čujte ju, kako govori mladoj Anici: ,Čisti ljiljani 
cvaju u tvojim obrazićima, a vječna žiža, što plamti dan i 
noć pred velikim oltarom, sieva u očicama tvojim" pa dalje. 

Kad već spomenusmo krčmaricu Jelušu, da upoznamo i 
nju. To je žena Žoržova, koja je jedino radi novaca pošla 
za nj, i da bude slobodnijom, kako sama veli, na piru s 
drugim mužkarcima. Drži na uzdi svog muža, pače ga zna 
i izlući. Kad baba dovede k njoj Anicu, ne zaostaje ni ona 
za ostalim u figurativnom govoru. 

»Kratak ti je mladački djevojački život, uči ona dje- 
vojku, poput munjina svietla, poput sunčane zrake, što pro- 
bija kadkad iza tmurnih oblaka — a što poslije dođe, to je 
dugo, dosadno, nesnosno, poput bezkrajne tame, koje ne 
dokučuješ, gdje je postala, gdje prestaje, i kad će je ne- 
stati." Pođimo iz grada na sela. | tu ćemo naći Margaretu, 
ženu gavana Medonića, koja se miluje uviek sa svojim 
slugom Stipom, za koju mužkarac, kako sama veli, ,nije 

nikad ni premlad ni prestar" Naći ćemo Mihu, sina iako 
zvanoga malog kanonika. Taj je učio sprvice, no malo ma- 
rio za knjigu; kasnije pomagao otcu raditi, dok napokon 
postane mladićem. On je tada ,odavao neku ukočenost! 
razsuđivanja i trpljenje seljačko". Nu po nagovoru otca 
pođe k Medoniću za pomoćnika. Trgovao, obogatio se i 
izpunio otčevu želju uzevši Medonićevu kćer Justu. 

Kad se upoznao s Laurom, bio je već polugospodin. 
«Na prvi mah zamjetio si u njega ozbiljnost i odlučnost, 
protkanu stanovitom pruživom seljačkom surovošću i ne- 
kim čas junačkim pregaranjem i samozatajom, čas opet sil- 
nim pouzdanjem i nepokolebivom vjerom u sama sebe." 
On omili Lauri, umre mu žena, pobjegne s njom. On joj 


dosadi, te, kako vidjesmo, dade ga ubiti po Ferkonji. Kad 


je već bio na p6 ugušen, boreći se sa smrću: ,Živi đavo, 


broptaše on ... Ta ja nisam s tobom nikakve veze utla- 
načio, ako si već udavio mog tasta Medonića, kako pričaju 
ljudi... pomisli u taj čas satrveni Miha," Čudno, ali pak 


svi govore jednako pri smrti. Muzikaš Jožica i mali kanonik, 
io su dvie osobe, u crtanju kojih je dosta dobro uspio Ko- 
vačić. Jožica, prozvan zgubidan, čovjek vam je krupna hu- 
mora i debelih šala, komu bi nadimak zgubidan umah nag- 
nao krv u glavu, a bjesnoću u srdce. Znao je biti kruta 
svadljivica i jezičav poput babe. Takvim ćete ga vidjeti i 
prepoznat uviek, i u gradu i na selu i u njegovoj kolibici, i 
na piru, kad svira u svoj bajs. A mali kanonik? To vam je 
čovjek, koji ne želi nikomu dobro, a pričinja se svačijim 
prijateljm. Misli jedino, kako će preteći u bogaistvu dru- 
goga i kako će dobro svoju djecu namjestiti. Ali ipak malo 
on ljubi tu svoju djecu. On nije ni suze prolio na grobu 

svog sina, a to zato, jer je mali Ivica, komu on nije još bio 
oprostio, što ga je u blatu izvajao, držao govor nad gro- 
bom. To nam je čudno, jer znamo, da se je s Jožicom bio 
dobro počupao, a ipak se odmah bijahu pomirili. Kasnije 
umre mu žena. On nije ni plakao ni uzdisao za njom. Pod 
starost smucao se od sina do sina i tetošeći njihovu dječicu, 
koja su ga vukla za siede kose i uha, te ga posađivala na 
četverine, da mogu starcu zajašiti na leđa. | ovaj kanonik, 
uz neke male mane, liepo je ocrtan, mnogo bolje nego 
njegovi sinovi, koji se ne mogu oteti kobi svih osoba toga 
romana, a to je veliko mudrovanje u nekim časovima, kad 
se na fo uistinu malo misli. Kad im je mati umrla, oni pri- 
mjećuju: ,Eh! ode mati, a za njom ćemo svi po redu. Svim 
nam valja umrieti." Tko će znati, je li io pametno ili ludo? 
»Samo, kad bi se čovjek nekako drugačije preselio onamo. 
Da ga odnesu, kako je već zaslužio, anđeli ili vragovi, pa . 
nek si ga tamo zatuče i udavi smrt po širokoj svojoj volji... 
Ovako, zakopaj ga u tom drvenom liesu u hladnu zemlju, 
užasno je." Vješto je izrađen i tip male Anice, ali mi ne 
poznamo dobro u dušu fu milu i nevinu djevojku, Morao je 
malo više pažnje posvetiti joj pisac, osobito u razvitku nje- 
zine čiste ljubavi prama Ivici. Mi smo veseli, što među to- 
likim gnusobama i kalu, što vodi sa sobom kao kakva mutna 
rieka taj roman, nalazimo ipak taj mali čisti komadić. 
Kumordinar Žorž, to je tip neki svoje vrsti, koji bi bio 
možda najvjerniji i najrealniji, da ga nije izvrnuo pisac u 
neku karikaturu, i to pod starost. To vam je mastibrk, koji je 
htio, da se svi dive njemu kao bogatu i častnu čovjeku. 
Njegovo vladanje na selu s težacima karakteristično je, i 
jedna je od najljepših točaka u romanu, kao što i prizor, 

gdje se opisuje, kako Jožica i Ivica vrludaju po gradu u 
Žorževu druživu, kad idu po kavanama i po dućanima, da 
kupe odielo malomu Ivici. Samo nakon vjenčanja čudna 
nam se čini promjena, koju opažamo u Žorževu karakteru. 
On više ne mari za svoju odjeću, ne gradi se bogzna kak- 
vim mudracem i gospodinom pred prostim mužem, pače 
sam veli, da će kumordinerstvo njegovo i na lakte doskora 
proviriti i zjati oguljeno u sviet, kako se je nekad oholilo, 
cvalo i kostrušilo. Jedino toliko mu je oholosti još ostalo, 
da voli, da ga žena zove krokodilom, gušterom i sotonom 
nego starim iztrošenim konjem. Njegova sila ode; on, koji 
nije trpio gospodara, sad pušta, da ga žena sramoti i tuče. 
| tupost je već počela mu pritiskivati pamet, što mu ipak ne 
smeta, da govori pametno i slikovito. Zašto sve te osobe 
govore tako, vidjet ćemo poslije. On priča muzikašu o 
svojoj ženi: ,Sa njezina lica sievaše zloba i poruga i obiest, 
kao da te u onom mraku iz nedohitne daljine mami i za- 
varava krvava zublja vještice." Opazismo, da mu je tupost 
počela pritiskivati pamet, ali, ne sjećajući se valjda toga, 
pisac mu meće na usta neke rieči sasvim neumjestno. On na 
primjer zna, što se događa, kad on ide gospodi po duhan. 
"Čim ja odmaknem pete", pripovieda on, ,eto moja vjerna 
supruga, pohrli na njihova koljena pa ovoga potegne za 
brk, onoga za obraze, tome nešto šapće, a on joj ovija ruke 
oko pasa; dočim mu ona sladko namiguje, grozeći se kaži- 
prstom, i napokon težko uzdiše, da ću se ja skoro vratiti." 

Svakako ne možemo pojmiti, kako je oslabio toliko taj 
silni kumordinar i kako se sad hvasta sa svojim nevoljama, 
kako i prije sa svojim tobožnjim velikim kumordinarstvom. 
Još nam preostaje Laura i Ivica, Ivica, dobar seljački dje- 

čarac, dobre glave, poslan je u grad k meceni, gdje služi, 
uči i nauči od sluga svako zlo, Vrije u njemu potajice strast, 
dok se ne razbukti u plamen. To se i dogodi, kad dođe u 
Mecenov dvor nova štićenica Laura. On je tada imao de- 
vetnaest godina. On je čuo o njenom dolazku govoriti i 
odluči: ,valja mi je vidjeti još noćas." S početka je on vje- 
rovao u njezinu ljubav, nu kasnije stao sumnjati, nije li to 
samo igra izkusne i mudre djevojke s neukim dječačićem. 
Ali je strast ključala u njemu, i on bi zatočen jedne noći u 
Laurinoj sobi. Otac ga je čekao, da ga odvede k bolestnoj 
majci. Ona ozdravi, a i njegova se strast utiša, i u njegovu 
srdcu proklija ljubav prema Anici. Bio baš odlučio vratiti se 
u grad na nauke. Ali eto ti Laure k njemu, i on opet posla, 
Laurinim robom. Tek kadkad osjećamo, da on ipak ljubi 
Anicu. Tu je valjalo, da nam pisac malo bolje prikaže fu 
tajnu borbu dvaju čuvstava. Napokon se razkrsti od Laure, 
a to mu je pošlo za rukom, jer ona već bijaše ohladnjela 
prema njemu, pođe u grad i nastani se kod Žorža. 

Jednog ga dana posjeti otac i izpriča mu, kako Laura 
šuruje s Mihom, te mu reče, da mu je poslala ipak novaca. 
On odbi novce i napiše joj pismo, u kojemu, oprostivši se 
s njome, nazivlje ju zabludjelom i izkvarenom grješnicom. 
Tako je živio učeći kod Žorža, dok se slučajno ne susrete 
s Anicom u Žorževoj krčmi, gdje ju je i spasio od pandža 
razbludna gospodina. Nakon nekoliko vremena sastao se s 
Laurom, sve njene molbe i kleive ne mogoše ga primamiti. 
On ju je odbio prosto i vjenčao se s Anicom. Ali ga je 
osveta Laurina stigla, Laura je Anicu izmrcvarila otevši ju s 
razbojničkom čefom iz njegove kuće. On postane činov- 
nikom, postao je i registratorom, Postupa kao takav surovo 

sa svima, a osobito s težacima. Podao se pijanstvu i dobio 
delirium tremens. Izgorio je u svojoj sobi pavši svojom 
žrtvom. Ivica je junak ovog romana, te uistinu pisac pom- 
njivo prati postepeni razvitak njegova karaktera. Samo po 
Aničinoj smrti ne čini nam se logičnom ni dobro opravda- 
nom ni razjašnjenom ona promjena u Ivici. Ne znamo, zašto 
on postupa sad tako surovo, zašto je postao takvim mizan- 
tropom. Sasvim da bi mogao primietiti pisac, da je to od 
iluzije i udarca, što mu ga zada Laura ubivši mu ženu. 

Još ćemo kušati riešiti tu sfingu, Lauru, fu junakinju na- 
šeg Kovačića. Mi ju vidimo prvi put, kad dolazi k Meceni, 
da mu bude metresom. 

Željni smo znati štogod pobliže o njenu životu, i pisac 
nam ga kaže na njezina usta. Mater nije poznavala. Živjela 
je siromaški s otcem. Zarana osta sama, odgojila se kod 
Ferkonjine obitelji, no o tom malo znamo; ipak po prizoru 
u šumi rek bi, da se uviek među tolikim blatom i zlom sa- 
čuvala nevina i čista poput ljiljana. Uviek u njoj opažamo 
nježnu dušicu i plemenita čuvstva. 

U šumi vidjesmo, gdje ju je našla baba Huda. Ona je 
kod nje proboravila tri ljeta pomažući staru pri poslu. 
Nigdje dakle ni rieči, koja bi mogla u nama uzbudit sumnju, 
da se ta dušica izopačila. Od te babe ona ode i dođe od- 
mah u dvor Mecene, i tu se ona nama prikazuje kao naj- 
finija bludnica. Kako se ta promjena zbila? Odkud ta pre- 
vejanost kod nje, kod te na p6 divlje, nježne Laure? Mi ne 
znamo, pisac nam toga ne tumači. A to moramo ubrojiti u 
veliku piščevu manu. 

Ovo je bio pravi psihologički momenat, na kojem se 
morao zaustaviti pisac i protumačiti nam ga. Nije dosta, da 

nam ju ovakvom prikaže, morao nam je pokazati, kako, 
zašio je ona ovakva sada. Analitička siudija morala se 
bvdje učiniti istom brigom, kao kad liečnik čini kakvu di- 
agnozu ne zanemarivši nijedan izvanjski elemenat, koji je 
mogao prouzročiti takvu promjenu unutarnju, prikazavši 
jasno i podpuno sve stepene i časove ove promjene, iz- 
traživši je u ustrojstvu, u duši i u ostalim činbenicima. Ne 
rađa se tako brzo strast, kao što neki pisci misle. Ali da 
budeš psihologom, hoće se simpatije prema tim jadnicima. 
Dobri su psiholozi ruski romanopisci, jer oni uviek imadu 
plemenit cilj pred očima, koji ih vodi uviek pri pisanju, a 
taj cilj je: tješiti jadnike i približiti nam ih i pomažući nam, 
da ih bolje upoznamo. Simpatija je glavni činbenik za psi- 
hologe. Čujte, što o tom veli glasoviti Brunetičre: ,En effei, 
la sympathie, non pas celle symphatie banale qui fait lar- 
moyer le richard de I'ćpigramme sur le pauvre Holopherne, 
mais cette symphatie de I'intelligence €clairće par I'amour, 
cui descend doucement et se met sans faste a la poriće de 
ceux, qu'elle veut comprendre; tel est, tel a toujours člć, 
tel sera toujours l'instrument de I'analyse psychologique." 

Laura, ta šestnaestgodišnja djevojka, rekao bih, da se 
odgojila u najizkvarenijim salonima, kod najprevejanijih ko- 
keta i bludnica. Kad ona susreta Ivicu, nasmije mu se ,raj- 
skim, požudnim osmiehom, a u crnim očima uzplamsa joj 


.sirast i hladnoća, neopisivo milje i ljut prezir, anđeoska dob- 


rota i zmijska zloba... sve to u jedan tren." Ona čita 
ivičino pismo, ona ulaže listove u knjige po stranama, a mi 
se čudimo, gdje je ona naučila čitati! Ali to su male stvari. 
Gledajmo ju u Mecenovu vrtu, kad se sastaje s Ivicom. Kad 
joj tu mladić naivno odkriva svoju ljubav, pona prasne u 

bahantičan smieh i ustima kao da će ugrizti, a oči joj žmi- 
ručaju kano ptici grabilici za plienom", te moramo i mi mis- 
liti kao i ivica, nije li to samo igra izkusne, mudre djevojke: 
Ona se podaje Ivici, nu mi ne znamo, je li to iz ljubavi, iz 
čega li? Zateče ih Mecena, izgrdi ju, a ona, kao da nije bilo 
ništa. Nasuprot nakon toga prizora Ivice nema, Mecena je 
nujan i bolestan, a Laura? Ona »pjeva tanko i glasovito, kao 
da ne bijaše ništa u domu, kao da je mjesto Ivice odletila 
iz kuće kakva mušica". Mecena napokon dođe k njoj, a 
ona klikne: ,A! a! rođačel Dugo li se ne vidjesmo! Bolest, 
zaboravnost, nemar? Ej! dakakol" Kako se ta Laura tako 
preobrazila, nama je to tajnom. Ona sasluša pokajnički Me- 
cenov govor. Ona ga gledaše, kao da ga proučava i u isti 
čas kano da se ruga. Nehajan i ponešio gorak osmieh bljes- 
nu na nježnim usnama. Pokroči k njemu i peda mu obje 
ruke, Malo zatim ona ga otruje te pomisli: ,Gotov je! Do- 
vršio si dakle, mekopuiniče! Tako je i pravo, neka živu 
mlađi, koji su za sviet, za njegove slasti i nevolje." Pokrade: 
ga i pođe na selo k Ivici. Među novcem našla je i Meca- 
nove zapiske. Pročita ih, upozna, da je Mecena bio nje- 
zinim ofcem, i odluči: Ja ću živjeti, u sviet... u sviet. Kod 


Ivice, slušajući njezine dosjelke, i kako ona govori o pučkim . 


predrasudama i o svojim teorijama o ljubavi, kad veli Ivici: 
rJa ću živjeti slobodno, slobodno ću te ljubiti i obožavati!" 


— mi više ne znamo, što bismo i kako mislili o toj. ženi.“. 
Vidjevši, koliko je ona protivna naumu Ivičinu, po kojem bi _. 
on želio poći, da dovrši nauke, mi gotovo mislimo, da ona . 


zbilja ljubi Ivicu. No posjetila je s njim jednoč Mihu te 
odmah pristala, da Ivica pođe u grad, i na razstanku bijaše 
hladna. Na njezinim usnama pomaljao se onaj zločinski 

poluprezir, a iz očiju joj lizaše onaj zmijski bliesak, kakva 
već poznajemo u te glumice, — opaža pri tom pisac. Laura 
je češće posjećivala Mihu, a Ivice nije ni spominjala mu. 
Ta slara glumica proučavala je Mihin značaj u počeiku, 
onda je stala i strepili od njega, a konačno čuvstvovati za 
nj i oduševljavati se. S njim se često danju i noću sastajala. 
Tih dana primi ona pismo od Ivice. Korio ju, pokazivao, 
kako ju prezire. Ona pročita pismo, baci ga hladno u vatru. 
Snuje već, kako će zagušiti Justu, Mihinu ženu, da bude 
slobodnija, ali Juste nestalo s ovog svieta, a da se njoj nije 
trebalo za to mučiti. Tada ode ona u sviet s Mihom. Tu se 
upozna opet s Ferkonjom, te na njegove divlje rieči . 

klonu duhom i tielom. Ona je tek sada zamjetila nešto 
novo, veliko i silno u tog čovjeka, te mu se posve pokorila, 
a u tom ju smetao trgovac Miho. Ona ga dade ubiti. | po- 
bježe, pokupivši novac, s Ferkonjom. Oboje kasnije posta- 
doše hajducima. Ne znamo, kako ni zašto, ali eto opet 
druge neke promjene kod te sfinge. Razbludna se strast 
slegla. Ona ne da, da ju tko takne, a iko se fo usudi, plaća 
glavom. Ćoro ju nagovara, da pobjegnu iz čete s novcem 
pokojnog Mihe, koji su zakopali. Ona ne će. Diele novac. 
Pri tom poslu, ona ubije Ferkonju, pa cikne: ,Aha! i tebe 
se rieših sretno . . . Ej! kud li si odputovao tako iznenada, 
moj junakoviću!" Zašto je dakle, upitat će se čitalac, ona 
ubila Mihu? Za ljubav prama Ferkonji? Ne, jer ne da, ni da 
ju takne. Iz pohlepe za blagom? Ne, jer ga se nije htjela ni 
nauživati odmah, jer je mogla do toga doći i drugčije. 
Zašto dakle? Ne znamo. Pisac nam toga ne kaže. Nakon 
toga uvidi, da je svega dosta, te odluči potražiti pošten, 
zadovoljan i ugodan život. Pokuša opet privući k sebi Ivicu. 

On ju odbije. Ona mu se osvetila, Povratila se u hajduke, 
ciela na piru Anicu, ubila ju, osakativši ju kao i druga žen- 
ska ijelesa_odrubivši joj grudi. Napokon ju drugovi izda- 
doše. | ona pade žrivom ljudske pravde. Kakav je to de- 
mon, ia Laura? Zašto ona tako radi? Tko bi znao to protu- 
mačiti? Valjda je i ona baštinila od svog ofca tu narav! Ta, 
olac joj baš nije bio tako okrutan, pak opet, do šesinaeste 
godine ona je kao kakva svetica. Ta promjena nastaje u 
nioj od časa do časa. 

Eio vam! To vam je sviet Kovačićeva romana. Pa da 
na naliči taj sviet na kakvu menažeriju? Gdje je on takve 
sivorove mogao naći? Nigdje nego u svojoj ugrijanoj, bo- 
lestnoj, bujnoj mašti. Gdje li se mota taj sviet? Rek bi, u 


Hrvatskoj, ali fo je tako neodređeno, da bih radije rekao, da. 


taj sviet živi u nekom novom kraju, koji opet živi samo u 
piščevoj glavi. 

Gledajući to množtvo svakojakih bića, i slika spočetka 
velikom njegom i dobro ocrfanih, a kasnije izkrivljenih i 
izmrčenih, tako da više nije moguće ni prepoznati one pri- 
mitivne ljepote, koja nam bijaše omiljela, svuda je vidjeti 
kolosalnih maštanja, i nestalnu, uznemirenu bolestnu logiku 
fantazije, mjesto prave realne živoine intuicije. Sve postaje 
nerazmjerno, karakteri, situacije, strasti; sve nosi na sebi 
neku fantastičnu boju, kao da to sve vidimo kroz neku 
prizmu; što je spočelka istinito, realno, postaje smiešnim, i 
to smiešno kasnije se pretvara u mrzku opačinu; opačina 
nostaje strahovitom strašću, strast neizbježivom groznom 
bolešću. Karakteri malo pomalo se povećavaju, postaju ne- 
izmjerni, gorostasni, absurdnni i lažni. A to, čujte, kako osuđu- 


a sam Zola: ,Si "impression est barroque, si les tableaux sont 


mal d'aplomb, si Voeuvre fourne a la caricature, qu'elle soli 
&pique ou simplement vulgaire, c'est une oeuvre mort nđe, 
qui est condamnće a un oubli rapide. Elle n'est pas large- 
ment assise sur veritć, elle n'a aucune raison d'&tre", a na 
drugom mjestu: ,La beauić de l'oeuvre n'est plus dans le 
grandissement d'un personnage . .. Dans la formule na- 
turaliste ceite exubćrance de l'artiste . . . se trouve forc€- 
ment condamn€". Ne zna, kako rekoh, shvatiti svaku stvar 
u njezinoj pravoj mjeri, razporediti svoje djelo u podpunom 
skladu elemenata, kojim je sastavljena, zaustaviti se na onoj 
točki, gdje je već svrha postignuta. Što hoće taj njegov 
svief? Zlata i razbludnih zabava? Što dakle vlada u tom 
svieiu bez morala, bez vjere, bez čuvstva? Što je njima mo- 
ral, vjera, čuvstvo? Zlato i strast! 

Osim toga nedostaje Kovačiću objektivnost. Slušajte, 
kako govore svi ti ljudi, pa ćete se uvjeriti, da to govori 
pisac, a ne oni. Svaki čas vam oni čine neke monologe, a 
pritom sami tako rado slušaju svoje misli, kao dječak, kad 
primakne uši k uri, da čuje, što se u njoj zbiva. Oni vam 
odkrivaju bez kraja i konca svoje misli, i analiziraju svoju 
dušu. Govore čudno, svi nekako slično, a zašto? Jer su svi 
sinovi piščeve fantazije. 

Pročitavši taj roman _ne možemo nego uzdahnuti i mi 
kao i Feuillet na koncu romana siromašna mladića: Sretni 
oni, koji nemaju poviesti. 

A što da rečemo o moralnosti toga romana? Svatko je 
valjda već izrekao svoj sud. Naš Kovačić naliči u tom na 
onu vješticu Macbetha, što viče: Liepo je ružno, ružno je 
liepo. Pornografija, ta kuga modernog romana, uvukla se i 
među naše pisce i to brzo; posve se razcvala. S početka 

smo hodili uz De Musseta, brzo ćemo predobiti i Rollinata. 
Naši moderni pisci su pokazali to svojstvo i dotjerat će 
brzo do stručnjaka u tom. Samo neka se sjete one Baude- 
laireove: ,La spćcialisation excessive d'une facult& aboutit 
au n6ani.“ 


Naš puk, hvala Bogu, nije postao Minotaurom, komu 
treba podavati afrodizijskih jela i najbezočnijih golotinja. 
Neka se uvjere, da nije ni estetično ni umjetničko smatrati 
žensku, kako veli De Musset, kao: ,la meule a pressoir de 
Vabrufissemeni". Nije valjda sviet tako crn, kao što neki 
misle, pa nam ne slikaju i prikazuju. nego ,la guenille hu- 
maine". Ja ne ću reći gospodinu Kovačiću sa Georgeom 
Heliotom, da roman, ako njim ne provijava religiozni ele- 
menat, ne može nego biti nemoralnim, nevaljalim djelom, 
jer bi mi možda spočitnuo, da je to ultramontanizam. Reći 
ću mu samo sa De Goncourtom, da naturalizam nema samo 
misiju, da opisuje ono, što je odvratno, podlo i nesnosno, 
već da je došao na sviet i on ,pour dćfinir dans de I'&critu- 


ra artiste ce qui est €levć, ce qui est joli, ce qui sent bon“. 


Reći ću mu još sa Taineom: ,Da nas naturalist razočara, 
mi podnosimo, ali kad umjetnik potlači, uništi u nama ele- 
vaciju i finoću, mi ustajemo proti njemu i rečemo mu, ako 
ih je on uništio u drugima, da je po svoj prilici stoga, što ih 
on ne nalazi u sebi", Dobro veli De Vogue: onaj,. koji nas 
ponizuje i osakaćuje naše nade, može nas za uru zabaviti, 
ali dugo nas ne će gledati. Htio bi se i sad tkogod, koji bi 
izvrgao ruglu one, koji misle, da se ne može napisati ro- 
man, ako io nije sve protkano najvišim kalom i gnjusobom, 
kao što je nekoč Teofil Gautier onu mladež i obćinstvo, što 

bi izzviždalo svaku dramu, u kojoj nije bilo dosta zločina, 
koji bi ih mogli zabaviti. 

Priznavši sva dobra svojsiva, koja je pokazao i u ovom 
romanu Kovačić, i osuđujući sve mane, a napose porno- 
grafiju, zaključit ćemo i mi, kao onaj glasoviti Francuz: 
«Nous attendons encore le roman naturaliste de moeurs 
populaires qui se fera lire en restant dćcent". 


(Hrvalska, Zadar 1889. br. IV.—VIlH.) 


IZ VARMEĐINSKIH DANA 
OD KSAVERA šANDORA ĐALSKOGA 


U predgovoru knjige ,Pod Starimi krovovi" čitamo 
"+. promisliš li pravo — sve je tek neprestan kotač, u 
kojem ljudska glupost, slabost i predrasuda, vrteći se ne 
prestaje; ona je jedina vječna, stalna i nepopravljiva; ona 
je od iskona: ostaje vječna. Prema njoj je slaba i ne- 
moćna i lokomotiva, i električna iskra, i spektralna analiza!“ 
— Tom idejom je prožela i nova Đalsikeva knjiga ,lz Var- 
omeđiskih dana". — Pri koncu ove posljednje zbirke novela 
čujemo, gdje nam pisac govori: ,Uviek isto, uviek isto kolo 
— iste ludorije, isti poroci, iste slabosti — tek forma se 
mienja. Vrieme gradi i razgrađuje kule, ali ljude ostavlja 


netaknute, | sve naše slabosti, naši griesi, naša svojstva gle-: 
caju i stoje kao i sfinge u nilskim pustarama, isto tako straš- 


no, kameno, ukočeno bez micanja, stalno ustaljeno u jadnoj 
našoj sredini. Zato je sve jednako, da li gledam ljude žive 
oko sebe ili ljude iz Varmeđiskih dana, — U suštoj klici — 
isti su ljudi s istim strastima, istim porocima." 

Nema li možda lieka tim ljudskim ranama i porocima? 
Ne može li ih prosvjeta popraviti? Na to pisac odgovara: 
»Ne tjera te griehe vrieme, već mi sami u svojoj nutarnjosti 
možemo im se oteti, i otet ćemo se, tek ako svagdje, gdje 
spazimo, da opazismo, da nije bilo ljubavi i milosrđa, ni 
praštanja, da svagdje ondje upalimo blagu luč božje po- 
slanice, koja se zove charitas. Možda i zato Varmeđinski 

dani bijahu bolji od naših, jer se onda još nismo naučili, da 
je egoizam kriepost, i da je borba za bitak neograničeno na 
sve ovlaštena". U jezgri, kako se vidi, isto načelo, koga se 
i Tolstoj drži, biti dobar i ljubiti iskrnjega, u suštini ono, 
što i Isukrst u evanđelju naglašava. 

Ja sam o Đalskomu obširno lani u ovom časopisu go- 
vorio, pa ne želim opet isto ponavljati; zato ću se tek 
ukratko na ovo njegovo djelo sada osvrnuti. | u ovom su 
djelu iznesene na vidjelo mnoge rane našega naroda, 
druživene i političke. Spektabilis Sebešić pije, nazdravlja 
domovini i tako uludo svoj život sprovodi. Žitomirski gos- 
podin zapušta interese svoje domovine u zagrljaju raz- 
bludne madžarice. 

Cintek propada radi svoga ponosa. Krivi druge, šio 
nije dovršio škole, a sam nije htio učiti, pravda se i vuče po 
sudu, a tim gubi svoje novce, ne će da se prilagodi novome 
političkom preokretu, ne plaća poreza, uskopistio se u 
svojoj tvrdoglavosti, a ekonomija mu propada, imanje mu 
sve razgrabili, i ironija sudbe hijela, da on dovrši svoje 
dane kao c. k. državni porezni ovrhovoditelj. Ti su ljudi 
štetovali, koji sebi, koji drugima, a sami su krivi tomu. Ima 
doista i žrtava nemile sreće; takav je Vinceković, koji je uz 
svu svoju učenost došao tek do časti arhivara kod velikog 
župana bedaka Roderika. 

Uz te slike redaju nam se pred očima i drugi iipovi, 
stari gostoljubivi Dioniz, koji tako u ljenčarenju, čekajući 
gostove, sprovodi svoje dane; Karlek Božković, koji samo. 
jede i pije; Krupić, koji propada, jer zanemaruje svoj posao, 
i drugi zaneseni političari, ako hoćete i rodoljubi, koji uza 
sve svoje oduševljenje svršavaju smiešno, kao i stara Kru- 

pićeva ieika. — Ima tu svakakvih ljudi, a svatko ima svoje 
mane; neki su i smiešni, a ipak svi su nam simpatični. Ako 
su političari, koje mu drago boje bili, oni, vidimo, nisu ni- 
kad izgubili ljubavi za svoj narod i za svoj dom. 

Sjećajuć se tih ljudi prisiljeni smo i mi uzdahnuti s pis- 


cem, kad mislimo na te zgode tih ljudi, moramo da se bra- - 


nimo od čudnih svakakvih misli, bolnih i težkih, i ne mo- 


žemo, a da ne bismo oćutili smilovanja za njih, pa ih i dalje | 


ljubili; ta bili su dobri i vjerni. Zapadamo i mi kao Batorić 
u spominjanje prošlih dana; koji put naleti nam na tužno 
lice _odsjev, a usne prošapću: tempora mutantur. Svalko 
oćuti u srdcu ono, što i Đalski, kad veli: ,Pa ja moram pri- 
znati — najzad i nije me stid — meni bude, kao da sam 
časkom pogledao u neko drugo doba, puno žarkih čuv- 
stava i doba, svježa i mlada, kao jutro u mjesecu svibnju... 
sve me silno osvajalo: bilo je oko mene nešto kao arka- 
dično, a opet i nešto odabrano — da — onaj sladki mirni 
osjećaj, što ga tek među dobrima jednostavnim dušama 
srdce naše oćutfi", 

A sada, pišući i ove redke, sjećam se opet onih rieči u 
rNovom Dvoru": ,Našu aristokraciju nije ubila dostojna 
kakva misija, tek gospodarska lakomost i glupost". Đal- 
skomu čestitam pak, što je znao dahom nježne poezije za- 
viti ove tužne slike, koje se našega srdca silno doimlju. A 
čitaoci će mu biti zahvalni, što će u njima naći nešto, što 
će ih pomoći u mučnoj zadaći svakog čovjeka — nSPO- 
znavanju sebe samoga". Đalski je pak dosljedan ostao svo- 
me načelu: ,Treba se prirodi i zakonom njenim ne tek koz- 
mičkim i bioložkim, već i socialnim podvrći." 

Ta većina je fih tipova iz Varmeđinske dobe baš zato i 
zla svršila svoje dane, jer se tome nisu znali podvrći. 

32 (Iskra, 1892., str. 54.—55.) 


> 





PAMET | SRDCE 


U ljudi prevlada sad pamet, sad srdce, tako da se vrlo 
iežko nahodi to dvoje u podpunom skladu i ravnovjesju. 
Taj se nesklad odsieva i u književnosti. Hamlet i Don Juan 
dva su tipa, u kojih se pokazuje premoć pameti i srdca; 
kod Hamleta više radi pamet, kod Don Juana srdce. Kad 
prevlada srdce, eto čovjeka ili sentimentalna ili naprosto 
senzualna, a kad pamet, eto ga gorljiva vjernika ili skeptika. 
Kako u jednom, tako u drugom slučaju lako se dotjera do 
skrajnosti. Tko zaviri u poviest književnosti, izuzevši malo 
razdoblje najvišeg sjaja klasične prosvjete, opazit će Ham- 
let4 i Don Juan4, gdje se neprestano izmjenjuju u svih na- 
roda, a kadkad i istodobno živu. Romanticizam, klasicizam, 
renesansa i reforma vazda nam podaju takve tipove, ili 
gorljive vjernike sredovječne i skolastike ili skeptike, re- 
formatore i enciklopediste. Uz Bossueta, Chateaubrianda i 
Dantea vidimo Leopardija i Volfaira, uz Klopstocka — 
Goethea. A i senzualizam je imao svojih junaka, kao i sen- 
timentalizam, počevši od Apuleja i od Trimalchiona u ,Sa- 
tyriconu" kroz talijanski petnaesti i šestnaesti viek sve do 
Heinea i De Musseta, a da i ne govorimo o Arkadiji i nje- 
nim predstavnicima. Protiv senfimentalizma ustade netom 
Tolstoj ,Kreutzerovom sonatom" i svojim evanđeljem, pro- 
tiv Hamleta bore se Turgenjev, pokazujući, kako ludo svr- 
šava nauka bez djelatnosti, i Bourget, iztičući bezuspješne 
napore i zle posljedice nauke u ,Disciplu". Ogledajmo 


Čedomil Jakša, Prikazi i razprave - 5 33 


inalo Hamleta i Don Juana. Nisu doista liepi, ali su vrlo 
zanimljivi, jer će u njima vazda čovjek nahoditi nešto svo- 
ga. Hamlet je skeptik, čovjek bez tvora, koji je samo za- 
bavljen svojim mislima, ,što imaju u sebi samo četvrti dio 
mudrosti, a tri diela malodušnosti". Tako sude o Hamletu 
Schlegel i Taine. Turgenjev je vrlo liepo toga čudaka 
shvatio. On vrlo zgodno kaže: Hamlet zadaje sam sebi 
rana, uništava sam sebe, u njegovim je rukama oširi mač 
analize. On niti što ljubi, niti u što vjeruje, samo je sobom 
zabavljen, pa je bezplodan i ne ostavlja za sobom djela. 
Skeptik, veli Turgenjev, ako nema snage, da umre, da se 
odpravi na onaj sviet, odakle se još nijedan puinik nije 
vratio, postaje epikurejcem. — | epikurejac je uistinu Don 
Juan. Već je Byron rekao: ,Život je ništavilo, a ljudi ne 
vriede, koliko psi", a Taine u poviesti englezke književnosti 
u krasnoj studiji o Byronu veli: ,selon Byron, !'homme c'est 
un animal, sauf quelques minutes singuličres, ses nerfs, son 
sang, ses instincts le m&nent". — Takav je čovjek i njegov 
Don Juan. Hamlet misli o velikom pitanju: biti ili ne biti; 
Don Juan misli samo, kako će zasititi svoje sirasivene po- 
žude. Prvim je zavladala pamet, drugim je zavladalo srdce. 
Goethe je stvorio Fausta, koga upropašćuju pamet i srdce 
zajedno. Faust je žedan nauke i užitka, Htio bi zaviriti u 
sve tajne prirode i istodobno naužiti se svih čara i krasola 
zamamljivih žena. , 
Don Juan često je odvratan, pa čovjek odvraća oči od 
toga pustolova. Hamlet je zanimljiviji, premda je skeptik, a 
to je liepo razložio Turgenjev. Skepticizam Hamletov, veli 
on, nije ujedno i indifirentizam, i u tom je njegov znamam 
i dostojanstvo. Velika je zasluga Hamleta, što naobražavaju 

i razvijaju ljude žedne nauka, kao Horacija, ljude, koji, 
primivši od njih smjesu misli, u svom ih srdcu oplođuju i 
raznose za tim po svietu. Faust, Don Juan i Hamlet takva su 
lica, koja ne bi bila stare klasike zanimala, a nisu ni mogla 
postojati u Grka, koji su se samo zanosili za ljepotom, pa 
su u svemu fražili suglasje i sklad, a ni u Rimljana, koji su 
samo cienili živo djelo. Poslije propasti starih klasika takvi 
su ljudi vrlo mnogobrojni; viđaš ih svuda, prikazuju u neku 
ruku cieli viek, cieli narod; to su legendarni junaci, jer o 
Faustu, o Don Juanu, o Hamletu bilo je priča, prije nego 
su se umjetnici njima bavili. 

I u našoj hrvatskoj književnosti ima takvih tipova. Raz- 
motrimo samo djela Đalskoga. Tu ćete naći mnogo žrtava 
premoći srdca na štetu pameti. Maričon pada žrivom te 
premoći; u nje ta premoć nije u senzualnom smjeru kao u 
Don Juana, već u sentimentalnom, ali to je sve jednako 
pogubno. U romanu ,U novom dvoru" prikazuje nam se 
druga žrtva te premoći. — Prevlast srdca ubila je krasna 
mladića. . 

Pravih Don Juana u Đalskoga bilo bi vrlo težko naći; 
možda ima i njih u onoj smjesi svakojakih ljudi iz ilirskog 
doba, iz ,varmeđinskih dana“. — Talenat Đalskoga naginje 
radije Hamletu, a može se reći, da gotovo nijedno djelo 
nije bez svoga Hamleta. — Janko Borislavić je možda naj- 


savršeniji tip novog Hamleta, a Lavo Blinjević je Hamlet, 


koji je našao put k spasenju. U Borislaviću vidimo prevlast 
uma i skepticizam, čovjeka, koji nema tvorne snage, koji je 
preveć zabavljen mislima, ne vjeruje ni u što i ne ljubi 
ništa. — U Lavu Blinjeviću nahodimo Hamleta, koji je | 
ozdravio od svoje nemoći i donekle se spasao, vidimo ne- 

kakav sklad: između uma i srdca, nekakav početak rada. 
Rad je jedini spas, rad je našao već svoje apostole. Tolstoj 
ne će ostati osamljen, pa čovjek i ne težio zemlji, ipak će 
njegova misao pobiediti. Tolstojeva je lozinka: Rada, više 
radal Ljubav ireba da zadahne taj rad, i čovjek je tek onda 
dostojan svog imena, dok radi. Đalski je već došao do te 
istine, a u novom kojem djelu prikazat će nam pravoga ko- 
risinog čovjeka, koji će se u skladu uma i srdca latiti ka- 
kvog ozbiljnog rada, jer je rad prieka potreba u našim ne- 
voljnim prilikama, da se iz njih izbavimo. — ,U noći" nam 
podaje sliku svieta, koji ne koristi ni sebi ni drugima, jer ne 
radi; — u ,Đurđici Agićevoj" nahodimo ženu, koja počinje 
raditi, ali nema dovoljno snage, da pobiedi sve protivštine; 
— Janko je Borislavić tragična žrtva svojih misli, Lavo Blis 
njević tek razbira, da je u radu za svoju domovinu spas. 
Doći će i čovjek, koji će i raditi za tu domovinu, a taj će 
početi spašavati i druge. — A sad da završim Turgenjevlje- 
vim riečima: ,Sve će proći, sve će izčeznuti, najveličan- 
stveniji san, vlast, svesilni genij, sve će se razsuti u prah: 
Sve veliko i zemaljsko 
razplinut će se kao dim. 

No dobra se djela ne će razplinuti kao dim; ona su kud 
i kamo trajnija od same sjajne i blistave krasote; ,sve će 
proći — rekao je apostol — samo će ljubav ostati." — | 
zbilja Hamleti su strašni egoisti, zato su i bezplodni. Kad 
čovjek ljubi, mora da izkaže tu ljubav, a to ne može dru- 
gačije nego djelom. Pisac kao Đalski, koji je pokazao, da 
to shvaća, u koga ima žive ljubavi za biednike, ocrtat će 
nam i ljude, koji će nam pokazati tu ljubav i djelom, pri- 
kazat će nam čovjeka preporođena, a takvih ljudi i takvih 
knjiga nama treba, da i naše druživo preporode. ' 
36 (Vienac, 1892., sir, 366.—367.) 





EPSKE PJESME FRA GRGE MARTIĆA 


Obće je mnienje kritičara, da je u naše doba odzvonilo 
ne samo historičkomu romanu, nego i epopeji. Barbier de 
Meynard tvrdi, da se epske pjesni ne mogu dandanas pje- 
vati, pošto nedostaju dva glavna činbenika epopeji, naime 
la tradition populaire et la croyance au merveilleux. — De 
Gubernatis pak o istoj stvari veli, da je trancuzki prevrat 
uništio u narodima svako epsko svojstvo. Propoviedajući i 
zahtievajući jednakost, francuzki je prevrat oduzeo svaku 
priliku i prigodu zadivljenju, bez kog nema epopeje. Biro- 
kracija, promet i trgovina ubile su epopeju. Mjesto starih 
junaka gvožđem naoružanih pojavili se novi junaci, koji ne 
nose kaciga ni oklopa, već jednostavna odiela kao i drugi 
ljudi, a zovu se Franklin i Volta, Watt i Stephenson, te 
mjesto junaka imamo učenjaka, kojih puk još nije naučio 
opjevati. — Faust, Don Juan i Atta Troll, naime skepticizam 
i ironija, zauzeše u naše doba mjesta starih junaka. — Prem- 
da je sve to istinito, ja mislim, da epska pjesan još može 
obstojati i imati smisla u nekim narodima; a između tih i u 
našem narodu. Da se čitalac o tom uvjeri, zaći ću začas u 
poviest epopeje i iztaknuti, kakve su promjene nastajale 
tiekom vremena u epopeji, bilo u obliku bilo u sadržaju. 

Izostavivši mitske epopeje, pogledamo li na grčku 


“epiku, vidimo u njoj, gdje nam priča strašnu borbu ljudske 


volje proti svakoj zapreci, naime profi udesu. — Epopeja 
nam predstavlja po tome ljude, u kojih obstoji nekakav 

sklad između misli i djela, i koji poznaju svoju snagu, i 
znadu je upravo procieniti te pripoviedajući junačka djela, 
koja može počiniti čvrsta i odlučna volja, diže duh slabića 
i potiče ih na velike podhvate. Kad se junak prestaje bo- 
riti za pravicu i za svoj dom, te gleda više na praznu slavu 
i na razkoš, tad epika poprima romantički karakter i pre- 
tvara se u roman. Uzmimo na priliku Aleksandra Velikoga, 
kojemu nije dosta braniti svoju domovinu, već hoće da sebi 
podvrgne tuđe zemlje, Aziju. Triezni poviestničari ne hvale 
tog junaka, zovu ga cavalier di ventura, a njegova djela ne 
pjeva epopeja, već pripovieda roman. Grci, ušavši u Aziju 
i podavši se u krilo mekoputnom i razbludnom životu, mi- 
sliše, da je najbolja stvar nauživati se naslada, i padaju u 
epikureizam. Pa kad Apolonij hoće da uzkrisi epopeju, 
opievajući Argonaute, mjesto da uzbudi udivljenje slavnim 
djelima velikih junaka kao Homer, traži da uzbudi divljenje 
opisivanjem novih i krasnih mjesta i gradova. | tako ideal 
pada sve na niže, dok čovjek mjesto da hlepi za slavnim 
podhvatima, počinje čeznuti za bezbrižnim životom čobana 
i seljaka, kao Teokrit u svojim idilama. 

1 tako se aleksandrinsko razdoblje, naime od 300 g. 
prije do 300 g. poslije Krista, može smatrati kao razdoblje 
propadanja, kao pobjeda Iztoka nad Grčkom. O Rimu se 
može reći što i o Grčkoj. Predobio je Rim Gale i Kartažane, 
a Enij i Silij Italik opjevaše ta junačka djela, Vergilij je 
kasnije više imao namjeru slaviti Augusta nego opjevati 
junačka djela Rimljana, te vidimo, da je Eneja, koji se ne 
zna proslaviti nikad, ako ga bogovi ne pomažu, mnogo 
- različit od Hektora na primjer, koji se više pouzdava u svoju 
silu nego u ičiju pomoć. 

Predobivši Aziju Rim je našao svoju propast i smrt u 
iztoku kao i Grčka. Nadođe kršćanstvo, koje se spočetka 
bavilo samo tim, da digne iz kala i gnusobe razvraćeno 
druživo i da ga ojača. Kad se družtvo pojačalo, zasinu pred 
okom raznih naroda i.čeznuće za slavom, i narodi se oru- 
žahu, da liju krv za junačka djela. Karlo Veliki suzbije Ara- 
pe do Španjolske, a Španjolci sa Cidom odagnaše ih iz svo- 
jih zemalja, i gurnuše ih u njihovo leglo, kamo pak Euro- 
pa, potaknuta od papa, pođe da ih bije i porazi. | tada 
pjesma, ostavivši se opisivanja razkalašenog života, pro- 
slavi vrlog Cida i Rolanda i križarske vojne — i nastadoše 
Nibelungi, gdje se pjeva boj proti Atili. Bacivši oko na sred- 
nji viek vidimo u njemu liepu ustanovu — vitezove, koji- 
ma ima biti zadaća obrana slabića i vjerskih interesa. S vre- 
menom ta ustanova ne imađaše više svrhe, i postade smieš- 
na. Crkva ne imaše više potrebe obrane, a za slabiće se 
zauzeše na novo uređene države; vitezovi, koji su se mo- 
rali žrtvovati za obće dobro, postaju sada smiešni, kad 
svatko misli za se, a na obranu zemlje ustrojene su redo- 
vite vojske. Ariosto je već uvidio smiešnost tih vitezova i 
napiše Orlanda, koji se radije može nazvati luđakom nego 
vitezom. Nadođe tada Cervantes i, izvrgavši ruglu Don 
Quihota, zada zadnji udarac vitezovima; i tako epika umi- 
raše pod udarcima ironije i izsmjehivanja. Ako analiziramo 
tip sredovječnog viteza, vidimo u njemu neku smjesu pros- 
tačke surovosti i brutalnosti, i neizvjestnih čeznuća za vjer- 
skim idealom. Sklad između misli i čina, što sastavlja zadnji 
cilj i savršenstvo, do koga čovjek može doći, u njega nema. 
On djeluje, kao što vidimo u križarskim vojnama, za ideju, 
koja nije nikla u njegovim grudima, već za ideju, koju su 

mu prišapnuli pape i svećenici. | zato vidiš više pula viteza, 
gdje se za mlada baca u razvratnu razbludu, a pod starost 
boravi svoje dane u samostanima. Sredovječni vitez, nije 
sprvice nego junak, koji srće u boj za obranu vjere i crkve, 
kasnije za spas svoje domovine, a napokon za samu pustu 
svoju slavu. 


Kad su se kasnije razni narodi sakupili u velike države, 
vitezova je nestalo, a svatko se skrbio, da uredi javni unu- 
tarnji život i priskrbi sebi dobro stanje radeći ujedno i za 
sveobći boljak. 


Uzme li se u obzir duh našeg vremena i naše družive- 
ne prilike, naravno je, da svaiko uviđa, da je to sve vrlo 
različito od sredovječne dobe, te uzkrsnuti sredovječnu epo- 


peju bi o bi gotov nesmisao. Ali se ne može reći, da su sva 


zemlje u našem vieku postigle isti stupanj naobrazbe, i da 
su ustrojene u zakonodavnom i dnutivenoi» životu na jed- 
nak način. 


Gledamo li pak Bosnu i Hercegovinu, kakve bijahu 
pod turskim igom, i uzporedimo li te zemlje s ostalim drža- 
vama europskim, nalazimo tu razliku kao od neba do zem- 
lje, te moramo zaći u sredovječno doba, da nađemo nešto 
slično životu, koji se razvijao u Bosni za naših vremena. 
Proučavši život bosanske raje, nećemo se čuditi, što se i za 
naših dana u tim zemljama pojavila epska pjesma, pače 
morat ćemo priznati, da je ona, ako je igdje imala prava 
obstojati, to imala u onim zemljama i u našem prosvietlje- 
nom vieku. Život bosanske raje bijaše strašan. Čovjek se 
morao boriti za svoj obstanak, a na školu, promet i druž- 
tvene urede ne mogaše pomisliti ni u snu. 

\ Sliku tog života podaje nam fra Grgo Martić u ,Osvet- 


| 
nicima" ri mi ćemo ju čitaocima prikazati, analizirajući ukratko 


Martićeve pjesme. Prva pjesma ,Obrenov" predstavlja nam 
grozote, što ih počinjahu u Hercegovini o polovici našega 
vieka bašibožuci. Oplienivši Obrenovu kuću i oskvrnuvši 
njegovu snahu, odvede Šahim aga sina mu u grdnu kulu na 
Trebinje. Munja udari u uzu, a Drago uteče, te sakupi četu, 
da se svome krvniku osveti. Drago ubije Šahin agu, drugovi 
pak upale kulu, u kojoj Turci, ne htijući se predati, poginu. 
Druga pjesma opieva zgode junačine Luke Vukalovića i 
grozan boj na Grahovu g. 1858. Prije nego će poći u haj- 
duke, izpovieda se Luka Milutinu, igumanu manastira pod 
Ostrogom. Turci pođu u potjeru za Lukom, no sramotno uz- 
maknu. Luka, sluteći zlo, sađe na Zupce, da ohrabri raju za ' 
rat, što ga spremaju biesni Turci. On svane u pravu horu na 
Grahovu, da sa svojim junacima odluči strašnu bitku, što ju 
junački Crnogorci zametinuše sa silnom turskom vojskom. 
Odpoče očajni boj, kojim Omer paša g. 1862. nastojaše da 
otme'i Crnugoru. 

Crnagora osujeti ovu nakanu riekama krvi. Četvrta 
pjesma ,Kiko i Zelić" prikazuje nam hajdukovanje u Bosni, 
i nevolju i biedu tamošnje raje. 

Ustanak u Bosni i Hercegovini i bojevi srbski i crno- 
gorski, Hadži Lojina Krajina i zaposjednuće Bosne i Har- 
cegovine izpunjuju ostale tri pjesme. 

Evo sadržaja pjesama, po predgovoru prvog svezka 
Martićevih djela. 

Da se bolje uvidi, što je Martić htio opjevati, preniei 
ćemo iz njegovih pjesama nekoliko stihova, koji nam ujed- 
no pokazuju cilj pjesnikova pjevanja: 

* On pozivlje svoju vilu, da mu kazuje ( 


...težke popievke ib 


Od junaka i oružja ljuta 
Od mejdana i mrtvieh glava 
Od mejdana i zadanih rana, 


jer takve pjesme red je pjevati: 
Nek se znaju kobni prigođaji, 


te on pjeva... ,ne, što mu je drago", već on pjeva za diku 
junačku. 

Jer to negda ostat će pričanje 

U slavnomu našem naraštaju. 


iz njegove gusle izvijaju se tužni glasi: 


Što sbra tuga s drva jadikova 
Izpod oštra gvožđa Tubalova, 
Kojeg ruka u zlo na sviet skova 
A na gorje doda Osmanova 
Zvjerskoj srčbi krutieh sinova 

Da njim goni naš rod izpod krova. 
Slišaj! pišti cura i udova, 

Djedi, djeca — izvan oborova — 
Pužu goli do tuđih pragova, 
Gluši zemlja s hiljada glasova: 
Dajte gladnim kruha komadova 
Dajte goljem podrtih krovova. 


Njegova vila voli borioca slavna, 


Onog, koji vjeru i čast hrani 
I svoj ugar na ognjištu brani. 
42 | 


dušmanin. 


Pjesnik gleda patnje jadne raje, pa zavapi s Lacordai- 
rom II vaut mieux souffrir en se sauvant, que jouir en se 
perdant. A i zbilja strašne muke i progonstva frpi tužna ra- 
ja. Turčin otimlje joj sve, što ima, pa i samu kuću, te mu nije 
ni za uho, 

Što po dvoru mrzla stoka vreči 
Iz svojieh staja izagnana, 

Što |' ozeblo u oboru ranče 

Iz povoja majku zivlje gladno, 
A zahman ga na glas ište majka 
Proz noć mrklu i oluju gustu, 
Da mu krilo majčino podari; 

Al iko za te njene jade maril 


Nije Turčinu to dosta. 


Uviek veli: malo mi je, rajo. 
Da mu i krv iz obraza lievaš, 
Veli: hule! sirutku mi daješi 
A da za njeg i izgubiš glavu 
Reko bi ti i duguješ njome, 


a jadna raja nema nigdje ništa svoga 
Osim krsta gola na tielu. 


Tursko je nasilje, divljačivo i okrutnost opisano najbo- 
lje u prvim poglavljima četvrte pjesme ,Kiko i Zelić", pa 
su tu i iznizane sve muke, na koje navijaše kršćane kleti 

| junaci se biju ne od obiesti, već od muke težke, da 
im Turčin zemlju ne poplavi i majke konjima pregazi i od- 

vede u roblje momke i djevojke, pa naseli rodom nečasnim 
njihovu goru, njihovu zemlju dragu. 

£ | oni u boju gone Turke, ne zato, što su željni biesa, 
niti zato, što su gladni mesa, već ih praše za nevolju ljutu, 
da ih od doma otjeraju svoga. 

. U tom je prava vriednost Martićevih pjesama, što se u 
njima čovjek bije ne za kojekakve ideje manje ili više ple- 
menite, Već za svoj obstanak; tako da nas te pjesme zani- 
maju, jer predstavljaju junaka; ali ne junaka čudna, koji ni 
sam ne zna, zašto stavlja na kocku svoj život, već čovjeka, 
komu je cilj pred očima jasan, koji se bije, jer se mora biti, 
jer mu je do nevolje. Pa treba pohvaliti pjesnika, što je 
znao u čitaoca pobuditi udivljenje pred njegovim junacima, 
i to prikazujući ih kao žive i realne ljude, a da nije ni izda- 
leka pokušao učiniti od njih kakva vrhunaravna bića, kako 
su radili i neki od najvećih sredovječnih pjesnika. U Mar- 
tiću ćeš naći, gdje se junaci pridružuju junacima u pomoć 
profi Turčinu, ali ne zato, da pokažu jedino svoju snagu, 
već zalo, što ih je vjera svrzla i bratimsivo, što im je u zaj- 
mu kumstvo i ženinstvo: i zalo, što je i njima liepo i milo, 
kad je susjed u napredku svomu i kad mu djeca ne plaču 
Od glada, i kad mu vuci ne gonjaju stada; dok Martićev ju- 
nak, kad mu kobni dođu glasi: 


Da njegovu dušman kuću cvieli, 
Jal njegovu jali susjedovu, 

On ne žali do sukoba poći 

Pa dušmana svietu snimi s vrata, 
Ter narod ga živa blagosiva, 

A kad pane na sukobu krvnu, 


Njegovo se ne kara ginenje, 

Nit mu kuka pri opielu majka, 
Nit mu ljuba mrko nosi ruho, 

No s njegovim rod se činom diči, 
I rođena ponosi država, 

U kolu ga povode djevojke, 

| kroz goru pričaju putnici, 

I u knjige pišu sveštenici, 

Ter mu u hram poju spominjanje, 
Pa može li bolja bit mu daća? 


Pa se junaci biju, jer nemaju što da žale mrući, 


Van ako bi požalili ljuti, 

Što još koju ne srubiše glavu, 
Jali ranu ne daše dušmanu, 
Nek im ima s čime spominjati, 
Kad se svoju na krajinu vrati. 


A kad junak pane u zelenu travu, 


Jednoč reče: spasi, Bože dušu, 
* Drugoč: za Krst i slobodu svetu 
Trećoč: padoh, osveti me, druže! 


Martićev junak nalazi svoga para jedino u Homerovu 
junaku, koji se bije za domovinu i pjeva: ,Sladko je i liepo 
mriet boreći se za domovinu i ostavit iza sebe slobodnu 
vjerenicu, sinove, kuću i imanje." | zbilja oni ne hlepe za 
bogatstvom i za razkošnim životom, kao što su nekoć hle- 
pili junaci, koji su se borili na Iztoku. Želiš li znati, čime je 
zadovoljan Martićev junak, slušaj pjesnika, kad ti kaže, gdje 
je kuća Obrenova u jednom selu nebogomu: 

Ahl kakvo je jadno i ubavnol 

Ti bi reko i bi se zakleo, 

Da tu ljudi za nevolju živu, 

Jer nemaju inog zavičaja; 

Al vjeruj mi kano bratu svomu, 
Da je svakom svoje lono drago. 
Kano srebro i kamenje drago. 
Ne gledaj ih, što nemadu dvora, 
Nit predvorja šarenijeh dveri, 
Niti sprata golemijeh vrata, 

No kolibe od kamena ljuta, 

A ševarje krovi ponositi, 

Oko njima staje i torovi, 


"Gdje biele ovce i volovi, 


Na početku preživaju strnje 

Za sutranju nebrižljivi hranu; 
Jer im to je briga čobanova; — 
A pod krove ušli kućenici, 

Pa se ratar od truda odmara, 

A i putnik s duga putovanja. 
Kiso čoban kišnu struku suši, 

A nevjeste izuvaju muže, 

I za sutra vrzu im opanke; 


Pa su čeljad mila i vesela 


K6 svietla u dvorih vlastela; 
Ma ni s njima ne bi mienili 
Ovsenicu iz popreta vruću 

I biela punu zdjelu mliska 
Što im bjehu pri večeti dari, 
Za njihove okićene stole 


= 


| začinah izumljene časti; 

Jer nehaju za požude prieke, 
Nit im pod krov zavidošća uđe, 
Nit nedrago za nemilo dođe, 
Nit brat brata priekorom kara, 
Niti zloba i laž koga prije 

No se dragost na milinje smije. 
Hoćeš reći, da im liepo nije? — 


Da mu pustoš razgovore niemu 
1 što bi mu ostali na lonu, 

I što bi ga stara njegovali, 

Da mu leglo ne ostaje pusto, 

i sloboda bez slobodioca, 
Postojbina bez svog baštioca.. 


A kad ide junak u boj, ljubi svojoj veli: 


S Bogom ostaj, moja ljubo vjerna, 
Pripazi mi siedu roditeljku, 

Da joj žao ne ostane na te, 

I na mene gojenika svoga; 

Jer će meni mriet biti težko. 

Za Bogom je roditeljka prva 

Pa i tebi ko i meni, ljubo! 
Pazite se i pomažite se 

i pazite sjerotinju nadom 


A sad da se pobliže upoznamo s Martićevim junacima. 
Oni ljube svoju obitelj i kuću, a nadjsšania su im stvari: 
poštenje i dužnost. 
Eno ga u svom gniezdu, gdje gojence sebi leže sive, 

Dan za danak, Đurđev dan će doći; 
Ako nama Bog i sreća dade, 

Vaše tašte ne će biti nade, 

Čuvaj doma i kod doma blaga, 

| dočekaj prijatelje hasno; 

A kad Turci na konak ti dođu, 

I njih liepo podvori svačijem, 
Medenijem, a i pečenijem, 

Sve im podaj, a svog nedaj hara, 


Na Zubcih je i rodila Luku 

Tudje stara i oženila ga; 

Pa tu mu je i ljubovca vierna; — 
Njih su dvie u kućari same 

Sve kukaju, pogledaju na me; 
A moja je pri njima zakletva 

Pa će mene moja kletva speti 

| njihove vruće suze smesti. 


Još u boju, kad umiru junaci, zadnja im je misao obitelj 
A to sama i bez svjeta znadeš — i poštenje. 


Pa junak 


Kad u gori ček'o dušmanina 
Svakakove misli boravio, 

Al briga mu bila zaufana 
Vijernica osamljena ljuba, 

|H starica milovana majka: 
Kako im je na domu samijem; 
Imaju li drva za grijanja 
Imadu li mliva za peciva 

| je li im samotinja kriva. 


A kad k njemu u goru dolazi drug, da se uza nj bije, 
pita ga odmah: 


Niesi li, moj nenade dragi, 
Moju staru gdje vidio majku 
I sjerotu sukobio ljubu? 





Njeko viče: Jao moja ljubo, 
Gdje ćeš ostat sinja udovica 
Udovati devet godinica, 
Mene k bielu dvoru čekajući, 
A nigda ti veće ne će doći; 
Udaji se, ne čekaj me, ljubo, 
Al podgoj mi sina sjerotana 
Neka svoga okaje babajka. 
Njetko cvjeli: Jao moja majko, 
Gdje mi osta sjerotinja puka, 
Ko će tebe staru prihraniti, 

I na domu razgovorit tvomu; 
Ne cvieli i ne gubi vida, 

Jer sam junak pao na mejdanu, 
Pa ti biti priekora ne će; 

A hrani mi brata mljezinčeta 

| zakuni mliekom rođenijem 


I kad mu kasnije nuđaju častna mjesta, on zahvaljuje i 
veli: 


Neka svoga osveti brajana. 


Kako mogu, ako Boga znadeš: | Koliko pak do poštenja drže, čuj ih samo, kad vele: 
Moja stara na Zubcih je majka, 

A što će nam bez poštenja glave? 
A kad junaku Turčin osramoti ženu 


...njemu sviesi prieti 

Za stlačena braka čast mrieti. 
Strvna Draga strvni druzi glede, 
A svi s iste krvne čežnje vede; 
| isti im čar diže duhove, 

K&6 kad grčke hrabre vitezove 
Na plav vrže za čast Menelaja 
Duh osvetni i skladom opaja, 
Dok ne žgaše trojanske zidove, 
Ne laznuše krvi Parisove; 

Tol' i ove čvrsto duše veže 
Vez zavjere, a ljubav ih steže 
Na osvetu ujedino poći. 


Kao što obitelj, i oružje miluje junak, jer mu je ono 
vjerni drug i jedino pouzdanje, pa svak pušku sebi dugu 
hrani, 

Ko vjenčanu pri ramenu drugu, 
Da nam njemu živu glavu brani. 


A s prirodom se liepo razgovara: sunce i mjesec su mu 
«pouzdani drugovi, s kosovićem se u planini druži, a na ku- 
kavicu mu je milo, što uviek nariče jadna brata svoga; od 
stene pita tvrdoću nehajnu, da ga rane ne cviele ljute, i 
njezino nesjećanje, ako česti dese ga udesi, i utočište tvrdo 
od neprijatelja. 

To sam sve iztaknuo, da se vidi unutarnja sirana Marti- 
ćeva junaka. U opisivanju lica, stasa i vanjštine Martić se 

povodi za narodnom pjesmom. Da ne duljim odveć navo- 
deći stihove, sjetit ću čitaoca na sliku Crnogorskoga kneza 
(str. 15), mladog poturice (str. 37), Luke Vukalovića (str. 133) 
i crnogorskih junaka (str. 189). i 

Utjecaj narodne pjesme na Martića opaža se i drugdje. 
Tako u kletvama na primjer (vidi stranu 57. i 196.) — pa u 
govorima, što ih drži Mirko junacima iza boja, kao što i u 
govorima drugih četovođa (vidi cielo poglavlje V. Tri sveta 
str. 177. i napried str. 253. itd.). 

Martić se poveo za narodnom pjesmom i gdje iztiče 
razne predrazsude i gatanja, što još živu u našem puku 
(vidi str. 62, 67, 71, 72. 116, 127, 128, 436, 486, 530). 

A_i u opisivanju mnogobrojne vojske Marlićevi te sti- 
hovi sjećaju na junačke narodne pjesme. Navest ću samo 
malo primjera: na strani 169., da pokaže, koliko je silna 
iurska vojska, što kreće proti Luki, veli: 


Da se hrveš, odhrvati ne ćeš, 
Da puškaraš nadpucati ne ćeš, 
Da je tvoja diljka pirlitanka 
Zlatna šiba sa Petrova grada, 
Pa da kolješ, poklat moći ne ćeš; 
Da si lane po redu počeo, 

Do godine doklao bi težko; 

Jali da ste zmaji iza mora, 

Pa žderete konje i konjike, 
Požderati sviju ne možeie. 

Nije šala taborena vojska, 
Kojoj broja ni ja ne znam sama, 
A ni oni, ki im hranu dava. 

(a na str. 182.) 


Koliko je drva za goriva 

I kamena za tvrda gradiva, 

Toliko je za boja Turaka, 

Ne ćeš proći ni proniet glavu, 

Van te dignu pod oblake vile. 
(a na str. 210.) 


Hurral silna zalila se vojska, 

K& kad sinje saholuji more. 

Mili Bože, zemlja držat ne će, 

Ako kroče preko polja ravna, 

Mili Bože, kamen ostat ne će, 

Ako bojne zariču laburde. 

Bože mili, ako zievnu ćorde, 

Što je trave, da su ljudske glave, 
“Ne bi njima puno posla bilo, 

Dok ih sravne do zemljice hladne. 


Više puta i uvod raznih pjevanja sjeća te na početak 
narodnih pjesama. Ja ću samo jedan primjer iznieti (vidi 
str. 549.): 

Nevesinje, ne bilo te inje, 

Nit te ptice prehodile sinje, 
Reci meni kano rođenomu, 
Što su tebi sela nevesela? 

Nit pjevaju, nit godove služe, 
Što li krda pasu bez ojkanja, 
Kakvo narod neveselje ganja? 
Il su sela poplavili Turci, 
Il su marvu poplašili vuci? itd. 





Kao u narodnim pjesmama iako se i u Martićevim vila 
brine za junaka, pa ga budi oda sna, kad na nj ide neprija- 
telj, ili mu daje dobre savjete ili plače nad njegovom ne- 
voljom. 

Morao bih, prije nego svršim, iztaknuti neka krasna 
mjesta iz Martićevih pjesama, ali težko je birati, gdje ne 
znaš, što je ljepše... Neka čitalac pročita hrvatnje dvaju 
junaka (str. 230.—231.) pa cielo poglavlje ,Grobovi“ (str. 
265.), gdje je opisano bojno polje iza boja, i smrt gdje se 
po njem šeće. Nešto slično ja mislim, da je malo koji pjesnik 
izpjevao na svietu. Malo pak zaostaje s umjetničkog gle- 
dišta zadnje poglavlje ,Vukodlak" u pjesmi, kojoj je naslov 
»Kiko i Zelić", 

Da je najljepša Martićeva pjesma ,Luka Vukalović", to 
su već drugi dokazali, i u njoj se je pjesnik pokazao pravim 
silnim umjetnikom u kompoziciji i u razporedbi i u suglasju 
raznih djela, koja sastavljaju podpunu skladnu cjelinu. 

Brovning veli, da je jedino koristno djelo, što ga može 
pjesnik učiniti, to, da opiše svoju dobu. Martić je opisao 
svoju dobu vjerno. Ako pak u narodu nije uvažen Martić, 
kao što je zaslužio, nek se lješi, to se i drugima dogodilo; 
a kako Brunetičre veli: ,Suvremenici živućem piscu niesu 
uviek najbolji sudci". 


(Iskra, 1893., str. 114.—118.). 

xQSVIT 
pripovieda Ksaver šandor Đalski; 
Zagreb 1892. Naklada »Malice Hrvaiske«, 


Naši su kritičari proglasili Đalskijev Osvit kao najbolje 
djelo, što je on dosad napisao. Ja doduše upravo nisam 
tako mislio, kad sam ga pročitao. Uobće ja, čitajući ga, ni- 
sam ga ni mogao uzpoređivati s drugim njegovim romani- 
ma. U Osvitu mi se Đalski prikazivao nekako preobražen, 
pričinjao mi se drugčijim, koji put bih samo vidio pred oči- 
ma simpatičnu sliku poznatog mi pisca, pa bi, rekao bih, ta 


slika sve to tamnija postajala, razplinula se, ili bolje, pre- 


tvorila se u nekakvu nepoznatu. Čitajući Osvit pitao sam vi- 
še puta sam sebe: piše li to Đalski, pronicavi observateur du 
coeur humain, koji je pratio s tako finom analizom, psiho- 
ložkom točnošću i oštroumnošću duševni razvitak Janka 
Borislavića, Luja Blinjevića, Maričonke? — Dok mi napokon 
pukne pred očima suvremeni život naše mladeži u Zagrebu, 
i zaredaše se prizori crni, tmurni, tužni prizori iz romana 
rU noći", i ja zaplivah ugodnom strujom krasnih maštanja, 
idealnih osvjedočenja, rodoljubnog čuvstva, a nebo se oko 
mene zaruđivalo ružičastom polujasnom svjetlošću krasne 
zore, i uzkliknuh s pjesnikom: ,Zora puca, bit će dana!" 
Tražio sam u Osvitu psihologa. Našao sam nekoliko krasno 
nacrtanih lica, kod zagrebačkog biskupa, kod mladog Ti- 
vadara, u kući liepe žene doktora Lubenčića, ali se sva ta 

lica križala, miešala, nekoliko sati, da onda izčeznu i raz- 
plinu se zajedno sa slavljen biskupovim, s bučnim večera- 
ma mladog Madžara, s večernjim razgovorom duhovite go- 
spođe Lubenčićeve, izgubivši se u vrevi svjetine, koja se 
neprestano mota stazom svakidašnjeg života. O dvoje mla- 
dih ljudi mi oko zapelo: o Ivana i o Madleni, 

| ja stadoh paziti na svaki korak liepe gospođe, koja 
govoraše Tivadaru, tomu pravcatomu, korekinomu dandyu, 
kad je odigrao nekoliko komada na glasoviru: ,lgrali ste: 
iz duše"; i počeh pratiti mladenački život srčanog Ivana, 
koji oduševljen rodoljubnim čuvstvom kori Tivadara, što 
nečovječno postupa s njegovim čovjekom, s njegovim bra- 
tom, i odmah uvidjeh romantičnu ćud liepe Madlene, i za- 
nosno rodoljublje mladoga Ivana, koji ,najzad, kao cielo 
doba te sav sviet oko njega, nije bio bez romantične na- 
truhe". | razabrah, da nismo u naše doba, već, što se priča, 
to je negda bilo, kad je sve romanticizmom bilo prožeto, 
kad se za nečim neizvjestnim težilo, ili za nečim izvjesinim, 
iz čega kad bi se nešto zbilo, to bijaše tajno i neizvjestno; 
pa me zanimalo gledati ljubav romantičara Ivana s liepom 
Madlenom, koja bijaše ,skroz i skroz prožeta germanskim 
romanticizmom i sve je gledala na čarobna stakla romantike, 
i sve zastirala tajanstvenim njenim sjenama i polumrakom, 
u kojem bijaše pravo carstvo za njenu beztjelesnu ljubav, 
za one daleke neopredieljene sanje, za onu čežnju, kojoj 
nije smjela dati pravi oblik i zbiljni cilj" — i gledah život 
one dobe, kad ,je moderni duh nosio u sebi već klice ju- 
nakinja Žorž Sandskih", kad su žene ,osjetile potrebu, da 
im se srdcu prizna pravo" kad se ćutila «potreba sveobća, 
da se otmeš verigama težke dobe svete aliance", i kad je 

Pprovijavao još uviek vjefrić sentimentalizma, koji je stvorio 
njemačke , Wahlverwandschaften", ,a strogo vjersko po- 
imanje života nije također imalo više svoje snage, kao u 
drevne dane", ,kad se duh europski već pripravljao, da 
pristane uz Kanta, Feuerbacha i Straussa". | mišljah, Đalski, 
koji je, kao crv neumorno vrteći, htio prodrieti dosada u 
dušu mladog naraštaja bez ideala, bez vjere upalog u skep- 
ticizam, iz kog još ne zna, kako da se izbavi; koji je zavirio 
u srdca prošle generacije samo zato, da razjasni tu tajnu 
silu i tužnu, kako i zašto je propala bez slave i bez uspo- 
mene; koji je gledao život starih plemića, da nađe i u nje- 
mu izvor njihove jadne smrti bez slave i bez suza, da na- 
pokon kao plod proučavanja toga svieta izreče gorkim 
srdcem tužnu istinu: ,Našu aristokraciju nije ubila dostojna 
kakva misija, tek gospodarska lakoumnost i glupost" — ili 
još crnju osudu: ,promisliš li pravo — sve je tek neprestan 
kotač, u kojem ljudska glupost, slabost i predsuda vrteći se 
ne prestaje: ona je jedna vječna stalna i nepopravljiva" — 
kako se, rekoh, taj isti Đalski najednom prenio u taj već 
mrtvi sviet, da motri romantično ljubakanje dvoje zaneše- 
njaka? Tražio sam tada, što je mogao u sebi zamamno skri- 
vati taj sviet, da tako začara pisca i da ga nekako pretvori 
u čovjeka sebi slična, od hladnog motrioca u zanesenog 
obožavatelja te dobe, koji oduševljen samo svrne_ okom 
sad tamo sad amo, a nigdje ne zaustavi svoj pogled nadu- 
go, da prodre s njim do dna duše. Našao je pisac u toj do- 
bi nešto, čega je već nestalo u srdcima njegovih suvreme- 
nika, to mu zasjalo kao sunce pred očima, i on opojen mi- 
linom tog prizora, pod utjecajem toga milja, proživio du- 
hom nekoliko krasnih dana. Ako dobro proučimo Đalskije- 


56 


va djela, vidimo pisca, gdje razlužena srdca gleda lica, koja 
oko njega živu; ta lica sva odavaju bolestno srdce, žalostnu 
dušu. Promisli tada, jesu li sami krivi svojoj nesreći ti bied- 
nici? Ne uviek, više puta su žrtve neumoljivih zakona pri- 
rode, svoje same naravi, slučaja, ili samih svojih ideala, ka- 
ko fo pokazah u lanjskoj studiji u ,lskri". Svakako svi ti jad- 
nici ganu njegovo srdce. Njega, kao i Turgenjeva, ,La vi-. 
sion de la fatale caducitć de toute l'existence I'amane & 
plaindre comme des victimes les pauvres crćatures aux- 
quelles a ćtć infligće la vie — ce n'est point par des sourires 
sarcastiques qu'il accueille le troupeau de ses personnages 
vaincus, c'est par des larmes de pitić". 

Traži, ne bi li našao lieka, spasa tim žrtvama, i već je, 
kao jedini liek, pokazivao rođenu grudu, ljubav domovine 
i vršenje svojih dužnosti. ,Sreća fali, jer nema ljubavi ni 
srdca" — bijaše rekao Đalski u zadnjem svom romanu. 
On je vidio sav mladi naraštaj bolestan, bez vjere, bez ide- 
ala, a to stoga, što nema ljubavi, nema srdca pa njegov duh 
zabrodio u starije doba, u doba rada i oduševljenja za dom 
i za svoj jezik; — tu je našao ljudi, koji su imali ljubavi i 
srdca. U zadnjem svom romanu Đalski je naglašivao potre- 
bu, da žrtvuješ svoju posebnost potrebitomu i neprekid- 
nom razvoju sveobćeg — svebožjeg života", i on zavirio u 
ilitsko doba, da nađe i da nam pokaže ljude, koji su svoju 
posebnost žrtvovali potrebitom razvoju svoje domovine, 
svoga naroda. Oko sebe on je vidio nesretnike poput Jan- 
ka Borislavića, koji hoće prodrieti u svaku tajnu prirode i 
znanja, koji imadu velike svrhe, ili druge slične biednike, 
koji ne znadu, koga se rada prihvatiti, uviek mučeni od ne- 
kog obćenitog i neizvjestnog ideala o obćem boljku, pa je 

zašao u vremena našeg književnog preporoda, da nam pri- 
kaže ljude, koji bi se kao Ivan umirili mišlju: ,treba prije 
svega da postanemo narod, da stvorimo narodnost, onda 
će sve drugo iz toga sliediti", a nisu trovali svoj život misle- 
ći na sve jade, što će nadoći iza toga, kad se i postigne 
la narodnost. Lava Blinjevića je začaravao posao u kući o 
gospodarsivu; a ona neprekidna radnja bez velikih maglo- 
vitih svrha s jasnom svrhom i vječnim izčekivanjem uspieva. 
U Osvitu Ivan i drugi rade baš tako; njihova je svrha razši- 
riti svoj jezik, moći tiskati novine, i kad su to postigli, oni 
su sretni, i iz dna duše zapjevaju: ,Još Hrvatska nije pro- 
pala". Taj život prošlih liepih dana zanio je Đalskoga, i on 
nam ga slika, kao da je i on jedan od onih oduševljenih ro- 
doljuba, što su se onda okupljali oko Gaja. Samo kadkad 
osjetio bi, da je to bilo, da je to prošlo, prošlo kao san, i 
da on živi sad usred Borislavića, Kačića, Narančića, Blinje- 
vića i drugih, i tada i on još oduševljenije slavi one mrtve 
preporoditelje, oprašta im njihove mane. Je li nam ipak pi- 
zac znao oživjeti pred očima život našega književnog pre- 
poroda? To ćemo kasnije vidjeti. 

Zasad pogledajmo samo u srdce dvoje zaljubljenika, 
Ivana i Madlene. Vratimo se dakle na te mlade romantike, 
da vidimo, jesu li baš pravi romantici, ili karakteri iz naše 
dobe, koje mi svaki dan putem sretamo. Ivan zamlada za- 
liubio se u krasnu Madlenu, pa mu umna i lukava Berta za- 
vrt, mozgom, dok ga obmane posvema strast. Zašto i kako? 
To nam razjašnjuje sam Ivan: ,Dvadesetgodišnjemu momku 
svakako je, veli on, morala čarnija i zamamnija biti zrela, 
krasna, romantična i slobodnjačka Berta — a uz to burna i 
strastvena žena, koja nije od mene iskala ništa no ljubavi 

— nego je bila čista, djevičanska Madlena, ponosna, sveta 
i nepristupna — i kojoj sam za volju imao žrtvovati svoju 
slobodu i podati se filistarskom igu, što se najzad brak uviek 
pričinja tako mladomu čovjeku, kao što bijah ja. Eto tako 
dođe te se jedne večeri nađoh u zagrljaju Berte". Ivan, ka- 
ko se iz ovih redaka razabire, u ženi nije ljubio nego ženu, 
nešio senzualnosti poljepšano koprenom ružičastog roman- 
ticizma i ništa više; to je njegova ljubav u dvadesetoj go- 
dini, Našavši se u družtvu s Kolarom, ovaj ga osvoji, i on 
izpovieda: ,Preda mnom se gotovo otvori sjajna pučina ne- 
beska, u kojoj ugledah istinu i zadaću svoju. Onda sam spo- 
znao, kako je izprazan moj dojakošnji život. Shvatio sam u 
jedan mah, što je značio moj vječni unutarnji nemir, nikad 
ničim udovoljen. Poćutio sam, da imamo viših ciljeva, ne- 
go smišljati zabave dokolni i uobražavati si raj u naručju 
krasnih žena." ,| on se ostavi tih zabava, ostavi se Berte. 
Poslije tri čefiri godine susrete se s Madlenom, i taj sastanak 
nije ostao bez dojma. Nije hfio od nje učiniti prestupnicu 
(jer je ona sad bila udata), jer bi tim griehom postao ne- 
vriednim, da se bori za uzvišene ciljeve, kojima se posve- 
ćivao. Znao je također, da bi ga takva strastvena ljubav za- 
vela sa staze, te ne bi mogao sve svoje sile posvetiti domo- 
vini. | mislio je dosele, da će ovo uvjerenje biti dovoljno 
jako, pa da će lako svladati svaki poriv želje za Madleninim 
srdcem. Ali tek što ju opet vidje, podlegao je svim bićem 


svojim čaru njezine ljepote." Ljubav prema Madleni može 


se uztvrditi da nema drugog izvora do njezine ljepote. On 
je ljubi, samo jer je liepa. On i ne pita, ima li osim ljepote 
koje drugo dobro svojsivo i ne pita sebe, je li ta ljubav 
takva, da bi se on uz Madlenu želio za sav život privezati, 

kad bi to bilo moguće. Ali ne, nije baš tako; on je mislio i 
na godine, što bi još mogao proživjeti Madlenin suprug Du- 
mić, | odtad u njegovu srdcu započe borba između ljubavi 
za dom i ljubavi prema Madleni, koje on nije mogao ni- 
kako u sklad dovesti, i njegovu dušu zaokupiše težka boli" 
— ove najstrašnije muke za čovjeka visokih ciljeva, kad mu 
duša stane nevjerovati u svoju snagu i plašiti se od vlastite 
slabosti". — Eto crva skepticizmal — | kroz sav roman se 


Vidi ta borba, a Ivan se drži na nogama možda samo zalo, | 


što baš misli, kad bi dao oduška svojoj ljubavi prema Mad- 
leni, da ne bi mogao ćutjeti i misliti na svoju svetu i veliku 
zadaću i raditi za narodnu stvar, za puk i za njegovu slo- 
bodu. — Pa i kad je Madleni očitovao svoju ljubav, i ona 
mu je vatreno odvraćala, on se nje čuvao, jer se najviše 
bojao, ,da bi mogao nastupiti slabi čas i za njega i za nju, 
te bi tako survao nju u blato prestupa, a sebe učinio pro- 
stim običnim Lovelaceom, nevriednim, da stoji u prvim re- 
dovima svoga naroda“. — Ivan bi htio prestup Madlenin, 
po nagonu svoga srdca, ali ga ne će stoga, što bi to bila 
za nj sramota, zato, jer svi oni ljudi ,koji se bora za narodnu 
stvar, i koje on štuje, i koji njega ljube i štuju, jesu pošteni 
ljudi, te bi njegovu ljubav osudili, a ono bi izgubio njihovu 
ljubav i štovanje, trpjelo bi njegovo svojeljublje od toga i 
njegova ponosna duša. Ivan je, jednom riečju, čovjek bez 
morala i ponosit. Ponos ga je i spasio, pače i ponos je bio 
slabom oprekom njegovoj strasti; slučaj, sam slučaj, spasio 
je njega od grieha — dolazak Madlenina supruga. Ali 
poslije toga on je mogao zadovoljiti svoju strast. Madlena 
ga zvala, da odputuju iz domovine zajedno, ali on je fo 
odbio, jer ga je domovina trebala, i on žrtvova domovini 

tu grješnu ljubav. U fo začu klicanje: Victoria, Victorial 
Dozvola za hrvatske novine je stigla i Ivan uzdahne: Hvala 
Bogu, i u svojoj velikoj boli poćuti časkom radost i utjehu, 
što mu žrtva nije bez svrhe. 

Uobće je karakter Ivanov karakter mladića, oduševljena 
i malo refleksivna, koji jedino ima zahvaliti svoju uztrajnost 
(ako se baš takvom može nazvati) u radu za narodnu stvar, 
više okolini, koja ga zaokruživaše, nego sebi. 

Kad bi bio blizu, da klone, tada baš bi ga uzdržao onaj 
eniuziazam, onaj rad, ona čvrsta nada njegovih prijatelja. 
— U čemu je dakle bolji ovaj mladić od svih onih, što 
padaju slomljeni prije nego dostignu svoj ideal za narodnu 
stvar u romanu ,U noći? — Ni u čem. — Okolina i doba, u 
kojem je živio, učiniše njega junakom, kao što su okolina 
i duh dobe, u koja oni drugi živu, učinili od njih četu ne- 
voljnika i kukavica. On je bio oduševljen za svoju svrhu, 
oni drugi su pod utjecajem hladnih znanstvenih teorija 
prožeti pesimizmom Schopenhauera. Ivan je čovjek svog 
doba, kao što su oni drugi pravi ljudi svoga vremena. — 
Đalski je znao to shvatiti, a to je nešto, što može učiniti 
samo veliki umjetnik — a to je. i učinio takav umjetnik. 

| ovdje se je Đalski povratio na misao, koju bješe i 
prije iztakao, da u ljubavi za dom treba čovjek da traži 
utjehu i sreću. Lava Blinjevića je usrećila i spasila rođena 
gruda; i Ivan u ljubavi prema svojoj domovini našao je 
najveću jedinu sreću, kako to pisac razlaže u zadnjim stra- 
nicama svoje knjige. Ja sam se lani u članku ,Pamet i 
srdce" u ,Viencu" osvrnuo na prevlast uma ili srdca kod 
nekih karaktera iz Đalskievih romana i natuknuo samo, da 
čekamo od Đalskoga, da nam poda čovjeka, kod koga će 

biti u skladnom ravnovjesju pamet i srdce, i koji bi bio 
radišan, U Osvitu on nam je prikazao tog čovjeka u nje- 
govim sljedbenicima Ljudevita Gaja, u Ivanu i u drugima 
mladim oduševljenim rodoljubima. Hoće li nam pisac s 
vremenom pokazati tip takva radiše iz naše dobe, i prema 
našim potrebama? Hoće li ga znati stvoriti? 

A sad bih htio da proučimo Madlenu. Ali to je prava 
romantičarka, a ima sestara i prijateljica u raznim romanima 
iz Sandove dobe. To je žena, koja ljubi, pa je na sve lju- 
bomorna i na Ivanovu ljubav za domovinu. To je ona, koja 
je našla u ljubavi pa bilo i grješnoj, svoj ideal, pa ne mari 
ni okaljati ime niti poštenje, samo da joj ideal ne propadne 
— a uz fo upravo i ne zna, je li fa ljubav samo nekakva 
platonska ljubav, ili ne. Madlena nam je poznata osoba; 
iko od nas zamlada nije našao u romanima, što ih je čitao, 
takvih žena? 

Je su li pak Ivan i Madlena karakteri natanko psiho- 
ložkom vještinom proučeni? Težko bi bilo odgovoriti, a ne 
pogrisšiti. Pisac nam njega prikazuje ili sa srdcem i glavom 
uz domovinu, ili sa srdcem i glavom uz Madlenu, a nju 
vidi samo u njenoj gorljivoj ljubavi za Ivana. Nisu li drugo 
što ćutjeli, drugo što mislili ti ljudi? Možda i nisu. Žene, 
kakve viđamo u najboljim djelima pisaca romantičke škole, 
živu samo da ljube, živu samo ljubeći: ljubav i život, to je 
kod njih isto. 

Ali nalazimo li u Osvitu podpuno i vjerno naslikano 
doba, u koje su Madlena i Ivan živjeli? Neki su nam prizori 
iz života tog doba pred očima potanko razvijeni — na pr. 
gostba u biskupskom dvoru, dolazak bana, salon duhovite 
gospođe; ali tu se ne razvija sav život. Pisac je posvetio 

svoju pažnju samo onim prizorima, koji su u najužoj vezi s 
političkim i književnim preporodom, kojega nam je Osvif 
opisao. | baš zato ne bih znao ni kako krstiti to njegovo 
djelo. To nije ni pravi roman, to nije ni psiholožka studija, 
kakvu nam je znao dosad već podati, ni dotjerani roman 
de meurs, kako bi ga nazvali Francuzi, već prije liep album 
nekoliko nježno izvedenih slika, zajedno spojenih zajed- 
ničkom nekom idejom, kojom su sve prožete. 

Đalski je Osvitom stupio na novo polje, na polje histo- 
ričkog romana, pa je i on udario o sve potežkoće, o sva 
hridine, o koje udara svaki i najvriedniji umjetnik, koji ide 
tim putem. Pisac, koji hoće da nam poda historički roman, 
mora nam najprije prikazati okolinu, u kojoj se kreću osobe 
romana, doba, u koje živu sa svim njegovim osebujnostima, 
jednom riečju, mora nam razviti pred očima ne samo mjesia, 
gdje se čini zbivaju, već život druživa u ono doba, stupanj 
prosvjete i uljudbe, na kom se nalazi druživo, njegove 
misli o životu, o svietu i njegovo shvaćanje života i svieta 
i ciljeva jednog i drugog, pa sve ostale pojave, što sastav- 
ljaju karakteristiku jednog doba. To sve, nema sumnje, 
preveć preuzima piščevu pozornost, tako da on i neholice, 
da bolje uspije u tom, odvraća donekle pozornost od 
onoga, što je uistinu najvažnije, naime od analize ljudske 
duše i njezinih strasti. Historički je romanopisac prisiljen 
pisati tako svoje djelo, da se ono može pričiniti realnim i 
istinitim ljudima onog doba, koje on opisuje, kao da bi za 
te ljude roman bio i napisan. Ali, kako zgodno opaža 
Manzoni, taj roman uistinu nije za te ljude napisan, već za 
piščeve suvremenike. Predposlavimo, da je piscu uspjelo 
tako napisati svoj roman, da bi ljudi onog doba, koje on 

opisuje kad bi ga čitali, prepoznali sebe i svoje doba 
vjerno i realno naslikano u knjizi. To bi se u tom slučaju 
postiglo s toga, što bi ti ljudi, prispodobivši sviet i život, 
opisan u knjizi, sa svojim svietom i životom, uvidjeli, da je 
to jedno te isto, dok pisac, da taj isti uspjeh postigne kod 
svojih suvremenika, mora najprije čitaoce poučiti, kakav je 
bio sviet i život u ono doba, pa tek onda tražiti od njih, da 
pripoznaju u svietu i životu doba, koje on opisuje, vjernu: 
sliku svieta i doba, o kojem ih je poučio. % 

A to je vrlo težko. Govori Gaetano Negri u studiji o 
Georgeu Eliotu: ,Stavimo, da bi do četiri vieka koji pisac 
htio da sastavi historički roman, a čin toga romana da bi se 
imao razviti pri koncu devetnaestoga vieka, i stavimo 
zato, da poda pojam o intelektualnim prilikama tog i" a, 
stavlja u usta svojih junaka uviek govore o napre< u u 
znanosti, o kritici, o družtvenim i političkim prevratima, o 
novom pravcu umjetnosti, o eksperimentalizmu. Taj pisac 
ne će biti u pravoj realnosti, pošto je istina, da ta bam 
sastavljaju osnovu našeg života, ali je ujedno i istina, da se 
strasti i interesi pojedinaca razvijaju prividno bez prave 
ovisnosti od tih pitanja. Stalno je, da naši razgovori od 
maju intonaciju od okoline u kojoj živimo, oli ne > <. 
da analiziramo neprestano elemente, od kojih je ta okoli 

H LJ 
gaz ka suvremeni roman, mi ne pazimo preveć na 
okolinu, kao što ne marimo ni za okolinu u kojoj . 
ne gledamo nego čovjeka i u njemu se ora; in : 
umjetničkog djela. Kad, nasuprot, čitamo historič i ro ai 
okolina postaje najglavnija stvar, a karakteri izčezavaju 
nekle s vida, a to ne bi imalo biti. 

Neki su nam kao Manzoni, uza sve le potežkoće, dali 
savršene historičke romane, ali je Manzoni, na primjer, io 
postigao tim, što nam je opisao ljude žive i realne, ne samo 
s obzirom na doba, u koje su živjeli, već ljude, koji su u 
njihovoj biti pravi ljudi, kakvi živu uviek u svietu. 

Historički je roman zafo svuda i propao, jer se uvi- 
djelo, kako Brandes veli, da je to nešto izgrđeno. Česio 
tako prenatrpano historičkim gradivom, da se poetički raz- 
vitak ne opaža, časom tako slobodno u poetiziranju po- 
viesti, da realni i pjesnički elementi, spojeni zajedno, pro- 
izvode sasvim neskladan koncert. 

Đalski je, bar se meni tako čini, sam uvidio, da mu ne 
će možda poći za rukom prikazati dobro tiekom svoga ro- 
mana prilike doba, koje opisuje, i zato na strani 81. nastoji 
sam, da nas u malo rieči pouči o životu tog doba, u strahu, 
da mu samim opisom Madlenina života ne bi uspjelo čita- 
ocu podati pravu sliku žene toga vremena, pa veli: ,Brak 
—- ta moderni je duh nosio u sebi već klice junakinja Žorž 
Sandskih! Sveobća potreba, da se oimeš verigama težke 
dobe svete aliance, svoje je valove zaigrala i na tom moru, 
te je i žena osjetila potrebu, da joj se srdcu priznaje pravo. 
A k tome je provijavao još uviek vjetrić sentimenta- 
lizma..." — i tako dalje, kako sam to već na drugom 
mjestu naveo. 

Đalski je uzto psiholog, i on uspieva kao malo iko u 
proučavanju pojedinih karaktera, zato je i naravno, da nije 
njemu prirođeno predstavljati nam život cielih masa. Ma- 
ričon, Janko Borislavić, Na rođenoj grudi, sva su nam ta 
djela dokazom. da Đalski po naravi naginje na psiholožko- 
analitički roman; a ni roman ,U noći" nije, ako se dobro 

shvati, nego psiholožka studija, a nipošto roman des 
moeurs. — Ali u historičkom romanu je pisac prisiljen, iako 
mu se ne će, opisati život cielog jednog naroda, cielog 
jednog doba, život mase, i to je pokušao Đalski u Osvitu, 
na uštrb dakako psiholožkog savršenstva pojedinih karak- 
tera. U Osvit je Đalski vrlo oštrtoumno i pametno samo 
kadkad upleo historičke ličnosti, kao Gaja i Stoosa i Draš- 
kovića, predstavivši nam junakom romana nepoznatu osobu 
Ivana Kotromanića, a tim je izbjegao onim potežkoćama, 
koje susretaju historički romanopisci, koji uzimlju junakom 
svojih djela historijsku ličnost, i tim i nehotice prisile čita- 
oca, da uviek prispodablja junaka, kojega gleda u romanu, 
s istim junakom, kakvim ga već poznaje iz poviesti, te baci 
knjigu u kut, ne nađe li, da odgovara sasvim poviesti. 

A piscu je svakako mučno dati pravu sliku historičke 
ličnosti, jer da to postigne, mora prenatrpati knjigu histo- 
ričkim podatcima, što svakako kvari umjetničku vriednost 
knjige. ' 

U Osvitu je Đalski udario stazom historičkog romana, i 
naravno, veliki naš pisac nije mogao izbjeći svim manama i 
nedostatcima, koje su uzko skopčane s takvim romanima. 
Ipak sam uvjeren, da nijedan naš pisac ne bi bio bolje 
uspio od njega u tom; ali govorili kritičari, što im drago, 
njegov roman ,Na rođenoj grudi" je najljepša njiga, što 
je on dosad napisao, a Osvit, kao umjetničko djelo, za- 
ostaje za njom. ,' . 

Nego u čem da tražimo uzrok, zašto je Đalski stupio 
na polje historičkog romana? — Nema sumnje, da se histo- 
rički roman pojavlja kod onih naroda i u ono doba, kad je 
živo narodno čuvstvo i rodoljublje vatreno. Dokazom tomu 

su nam Manzoni, Guerrazzi i njihova škola u Italiji, u En- 
glezkoj Scott, a u Hrvatskoj ilirski književni pokret. Kad se 
u narodu izfiče živa ljubav za domovinu, kad su rodoljubna 
Pitanja glavna pitanja, o kojima se svud misli, govori, radi 
i razpravlja, svatko je na svoj način tim pitanjima zaokup- 
ljen, a pisac, videći sadašnje nevolje, u kojima narod čami, 
traži u prošlim vremenima junačkih primjera, da obodri 
slabiće, a da sebe utješi i u drugima uzbudi nadu u bolju 
budućnost, pouzdanje u svoje misli; traži u poviesti, što je 
znao velikoga njegov narod stvoriti. I tada se ne traže u 
poviesti velika djela, koja je sam jedan čovjek učinio, jer 
to kod potomaka ne može učiniti drugo, nego izazvati 
nekakva udivljenje pred tim velikanom i ništa više, već se 
ištu djela, koja je sav narod učinio; ište se slava, koju nije 
jedna sama osoba postigla, već cieli narod. 

Primjerom su nam Manzoriievi Vjernici. 

I kod nas se sada opaža u književnosti nekakav po- 
vratak k poviesti. Đalski i Kumičić, da ne spominjem druge, 
pišu historičke romane. Drama također dovodi na pozornicu 
historičke junake, a mladi neki pjesnici u Viencu i drugdje 
pokušali su izpjevati epsku pjesan. Izvor tome pokretu, ne 
varam li se, treba tražiti u političkim nevoljnim prilikama, u 
kojima se naša domovina sada nalazi. 

Je li to napredak u književnosti ili nazadak? To nitko 
ne može znati. Kritika je dokazala, a očevidno je i sva- 
komu, koji uči poviest raznih književnosti, da umjetnost i 
knjiga idu uporedo s narodnim životom, i mienjaju svoj 
pravac prema promjeni nazora o svietu i životu, i prema 
raznim duševnim i  materialnim potrebama pojedinog 
naroda. 


67 


S družtvenoga, rodoljubnoga gledišta moramo se sa- 
mo radovati novome pravcu naše književnosti, moramo se 
radovati, što svakom prigodom slavnih uspomena, kultur- 
nih slavlja i narod i pisci oćute potrebu, da dadu oduška 
svom oduševljenju, Pozdravimo dakle i Đalskiev roman kao 
osvit boljih dana, bolje budućnosti. Dobro nam došao i 
Osvit, koji dovikuje našoj mladeži s Bourgetom: ,Exalte ef 
cultive en toi ces deux grandes vertus, ces deux &nergies 
en dehors des quelles il n'y a que flćtrissure prćsente, e! 
qu'agonie finale: amour ef la volont€.“ 

Pročitavši Đalskiev Osvit ja sam s&4m sobom žalio, što 
ovaj roman nije dostigao onu umjetničku visinu, na kojoj 
su neki drugi njegovi romani, ali sjetih se, da sam lani u 
svojoj studiji o njegovim djelima doviknuo Đalskomu s De 
Mussetom: ,Etre admirć n'est rien, Vaffaire est d'&tre aimć", 
a uvjeren sam, ako se koji kritičar i ne će diviti Osvitu, 
da će ga narod ipak zavoljeti kao malo koju knjigu. 


(Iskra 1893., str. 62.—64., 79.—80.) 

O ,RADMILOVIĆU“ 


Poslije Osvita" obdario nas je Đalski ,Radmilovićem". 
Čitajući ,Osvit" bijah zaplivao ugodnom strujom krasnih 
maštanja, idealnih snova, rodoljubnog čuvstva, a nebo se 
oko mene zaruđivalo ružičastom polujasnom svjetlošću 
krasne gore, i uskliknuh s pjesnikom: ,Zora puca, bit će 
dana!" — Mene je Osvit" iznenadio, i ja sam sebi umiš- 
ljah, da je Đalski duhom zabrodio u starije doba, doba 
rada i oduševljenja za dom i za svoj jezik, da je tu našao 
ljudi, koji su imali ljubavi i srdca, raztužen od žalostna 
prizora, što mu ga podavaše naš mladi naraštaj, bolestan, 
bez vjere, bez ideala, nesretan, ,jer nema ljubavi ni srdca". 
— Zašao on u vremena našega književnoga preporoda, da 
nam prikaže ljude, koji rade neprestano oduševljeno za je- 
dinu tu svrhu, da rasšire svoj jezik, da uzmognu tiskati no- 
vine, koji, postigavši to, sretni iz dna duše zapjevaše: ,Još 
Hrvatska nij' propala". Ove sam opazke bio učinio u ,lskri", 
kad je ,Osvif" ugledao svietlo. Onom sam prigodom na- 
pisao i ove redke: ,Taj život prošlih liepih dana zanio je 
Đalskoga, i on nam ga slika, kao da je i on jedan od onih 
oduševljenih rodoljuba, što su se onda okupljali oko Gaja. 
Samo kadkad bi osjetio, da je to bilo, da je to prošlo kao 
san i da on živi sad usred Borislavića, Kačića, Narančića, 
Blinjevića i drugih, i tada i on još oduševljenije slavi te 
mrtve preporoditelje, oprašta im njihove mane". Evo, zašto . 
mene nije nimalo iznenadio novi roman ,Radmilović"! — 

Tko pozna druga piščeva djela, koji je proučio njegove 
naroze o našem druživu, o našoj domovini, faj vidi u ,»Rad- 
miloviću" pravi izljev pjesnikove duše. Taj se ne će čuditi, 
što se iz ,Osvita", iza one ružičaste zore nije u ,Radmilo- 
viću" pojavilo sunce, da svojim žarkim zrakama razsvietli 
obzorje i ogrije prag naše kuće, već se opet mrki oblaci 
navukli nebom i u jadnu tminu zaokupili nam dom. Ne će 
se čuditi, što se tako brzo kod nas zaboravilo na liepo doba 
ilirsko, što se zanemaruje, što se ne čila, što se ne poznaje 
više ni književnik, koji za narod radi, koji je taj svoj narod 
i svojim djelima proslavio i prodičio i u dalekim stranama. 

Sjećate li se njegova romana ,U noći"? — Tu vam je 
živa slika naših nevoljnih političkih prilika. U ,Radmiloviću" 
druga vam se slika prikazuje groznija, žalostnija, što ti suzu 
na oko mami, slika naših kukavnih književnih prilika, ne- 
mara za domaću knjigu. Đalskomu, koji je oštrouman motfri- 
lac, nije mogla izmaći ni ta crna strana našeg suvremenog 
života. Njemu kao finom umjetniku pošlo je za rukom pri- 
kazati nam ju u ,Radmiloviću" tako vješto, da čitaoca i 
kritičara zadivljuje, pa moraš priznati, da se je on ovim 
djelom podigao do najslavnijih visina divne umjetnosti. 
Sam zamišljaj djela je veleban: tragična naime opreka iz- 
među Radmilovićeva talenta i hladnog nemara, ružne mrž- 
“nje ili tupog neznanja, kojim ga narod njegov prima. Niti 
je pisac pritom zašao u idealni kakav sviet, niti je stvorio iz 
svoje glave kakav genij ili glupu kakvu masu. On je ostao 
uviek na realnoj istinitoj podlozi. Tragičnost je sva u kom- 
binaciji raznih životnih momenata i događaja, u samoj 
stvari, u samim živim osobama, a nije ni izmišljena ni silom 
prozivedena. | vi čitate knjigu, uvjereni, da je sve tako; vi 

ju stavite na stranu, kad ju pročitate, i nekako se čudite, 
što vas je zbilja to tako ogorčilo u knjizi, a da niste već i 
sami na svoje oči sve fo opazili. Vašom pameću zabrode 
neke nejasne slike, što vas sjećaju na one tužne prizore, 
koji vam se pred očima razvijaju za čitanja, upadate u 
tužne misli; vama se čini, da ste već u svome životu negdje 


vidjeli ili čuli nešto slično, da se to zastalno događa kod 
nas, — vi mislite na uspjeh jednog ili drugog našeg pisca, 
Pitate sami sebe, je li i taj prošao bolje od Radmilovića. 


Ne znate, kako da odgovorite na to pitanje, nekako vas 
je stid priznati, da nije sve liepo ni u nas, da ima zla, da 
ima nepravde, da ima gluposti, a i kakve gluposti! | vi 
opet zaredate preda se glavne prizore iz romana. 

U ,Narodnoj kavani" na okupu ima mlade inteligen- 
cije. Niti tko pozna Radmilovića, niti iko za nj mari. Na 
plesu, gdje se fino družtvo skupilo, još je gore prošao; 
tu se gleda samo na zlatne ovratnike. U Novkovića na za- 
bavi hvala Bogu ima ljudi koji znadu i za knjigu, poznaju 
pače i slave tuđe književnike, žnani su im  francuzki, tali- 
janski, ruski i njemački velikani. Dobri su rodoljubi, ali ni ti 
za Radmilovića ne znaju. Dobro, ako ne zamiene Gundulića 
s Preradovićem i ako se sjete Mažuranića. Ali dosta, dosta, 
čemu dozivati u pamet druge još žalosinije prizore iz 
knjige, kad je tomu tako. | vi kao prestrašeni pitate, kao 
Radmilović, sami sebe: ,Zar zbilja mora tako da bude? Ne, 
ne! — odvraćala njemu (pa i vama) samosviestna sva unut- 
rašnjost." — Požalite narod, koji je tako nizko pao, da 
nema smisla za domaću knjigu, i pitate sami sebe, hoće li 
se taj narod osvisstiti, ali ujedno žalite i jadnoga Radmilo- 
vića, tu žrtvu obćeg nemara i prostačke mržnje. Da nije sam 

Radmilović donekle kriv tim svojim mukama, svomu ne- 
uspjehu? Pa kakav je fo čovjek, je li u istinu dostojan, da 
ga i mi poput pisca uzljubimo i da suzom orosimo hladnu 
ploču njegova groba? | da odgovor bude što stalniji, što 
savjestniji, uzimljete opet roman u ruke, da u njemu pro- 
učite toga čudnovatog čovjeka, da ga prema njegovim ma- 
nama i vrlinama bolje prosudite. Tako svrnuvši začas oko 
Od fine studije našega družtva, što nam je poda Đalski u 
svom romanu, čitalac opet svraća svoju pozornost na nje- 
govu psiholožku analitičku vještinu u crtanju pojedinih ka- 
raktera. A u tom se je Đalski već odavna pokazao umjetni- 
kom prvoga reda. 

Radmilović vam je književnik, sviestan svoga zvanja, 
poznaje dobro ljude svoje dobe, pa zato, kad bi se našao 
s njima, nešto ga sprečavalo, da govori o stvarima i ide- 
jama, koje zapremahu najveći dio njegove duše. Njega je 
strašilo, da bi morao slušati kakvu filistarsku nezgrapnost o 
pojavama, pogledima, daljinama, kojima se on u nedo- 
hvatnom poletu misli i čuvstava svim žarom svojim klanjao. 
Nije bio čovjek ohol, da ne bi znao, da mu izvedba uviek 
zaostaje za pjesničkom sanjom, i da ne bi znao također za 
vječno uzaludno nastojanje, da dovede u sklad misao i čin, 
duh i tvar. Na ovo treba paziti, jer ćemo i kasnije u njemu 
vidjeti, da to baš on nije znao ni mogao dovesti sveđer 
u sklad, i odtuda nesreća. 

Svoje je mlade dane sproveo u malenoj varošici u fi- 
šini i miru, a bili su izpunjeni svakud bezprekidnim visokim 
i nedoglednim sanjarenjima i maštanjima, tek gdjegdje i 
kojiput samo obasjani kratkotrajnim blieskom kakve idilične 
novelete, dražestne istom po svojoj naivnosti i svojoj ne- 

dužnosti, a čarne sa svoga neposrednog mirisa prirode. 
Kasnije se podao sav književnom radu. Priznanja nikakva, 
žalosti je dosta doživio, pa: bi gofovo i proklinjao onaj čas, 
kad je prvi put izišao na literarno poprište. Ali brzo bi se 
takvih misli zastidio. Nije htio misliti samo na sebe, već 
obćoj stvari koristiti pa uvjeren, da treba zaboraviti svoju 
jadnu pojavu, predstavio bi sebi ciljem ne svoju osobu, 
već pobjedu misli, kojoj je služio. 1 mi ne bismo možda imali 
prigode poznati ga baš u dušu iz samih njegovih rieči i 
izvanjskog držanja, jer je dosta pametan, da upozna odmah 
svoje mane, da ih brzo sakrije. Ali i tu nam pomaže nje- 
gova bilježnica, a pred njom nije nikakve tajne imao, pa si 
stavio prvim zakonom, da u njoj izkaže sve fočno i naj- 
vjernije. Iz nje su nam poznati i najmanji kretaji njegova 
srdca i uma, i vidimo u njemu vječnu neprekidnu borbu 
između razuma i srdca, neprekidni rat između duše i nje- 
zine nesavršene fvorevine: materije. 

On misli na svoja djela; pita sam sebe, da li mogu biti 
narodu koristna i klanja se pred čovjekom, koji bi znao 
ljudima koristiti, koji bi znao urediti ljudsko druživo, da ne 
bude vječno poprište, nedogledno carstvo krivice, glada, 
umorstva, krađe, otimačine, kao što je danas pa i već od 
zemana. — Gotov, da upadne u crni pesimizam, — uz 
vječnost ljudske muke opaža ipak ljepotu, čar, snagu, bla- 
goslov života, što tomu životu ne može ofefi najcrnja ne- 
volja ni najjadnija bieda. Život svagdje treba kamo ljubavi, 
ljubavi neograničene i koliko puta mu je bilo, da je go- 
tovo čuo i slušao bolni krik duše svemira, vapaj za ljubavlju, 
za samilošću. Ovako je on već mislio, kad se je upoznao sa 
Stankom i njezinom majkom. Poznanstvo s djevojkom 

ugodno ga se dojmilo. Ta njegova pjesnička duša izgarala > 


je za doživljajima, za neobičnim situacijama i osvajala ga 
svagda blizina ženske mladosti. A toga je trebao, jer tomu 
stalnom zakonu prirode, umovaše on, nitko izbjeći ne može, 
pa ni on, koji bi pred propelom vapio, da ga oslobodi od 
slavohleplja, da ga rieši one strašne i žalostne ovisnosti od 
svieta, Premda je često kod tih dobrih duša, zalazi kadkad 
i u svief. Eno ga jednom na plesu. Gleda onaj sviet, vidi, 
da mu hrvatski jezik nije njegov, pa shvaća njegov nemar za 
knjigu. Na tom plesu začela se i ljubav u njegovu srdcu za 
krasnu Olgu Novkovićevu. Prvi njegov osjećaj bijaše na- 
slada svidjele krasote, i ona elementarna radost, što ju je 
svagda poćutio, gledajući što lijepo. Ali i u zanosu uži- 
vanja javio bi se u njemu motrilac duše, koji svaku sitnicu, 
svaku niansu bilježi u svrhe svoga promatranja i učenja. | 
možda se nigdje nije pokazao takvim visokim umjetnikom 
Đalski kao u razvitku toga prvog začetka ljubavi do žive 
žarke strasli i u opisivanju načina, kojim je Radmilović tu 
svoju ljubav analizirao i proučavao, držeći, da je sam sebi 
sviestan svake promjene, što bi u njemu nastala, a ipak pri- 
tom varajući se često. To vam je najmučnija psiholožka 
studija duše, koja opet i sama sebe psiholožki proučava u 
najtežem svom stanju, kad se pojavlja, razvija i razplamsava 
ljubav i strast. A vrlo je zanimljivo pratiti tu studiju, jer je 
dan za danom vjerno bilježio Radmilović rezvoj svojih 
osjećaja prema Olgi. Što je on ljubio u Olgi, to je ljepota, 
pa se nije pitao, ima li ona osim svoje vanjštine još što tako 
savršeno, da je vriedna ljubavi. Začetak te ljubavi nije 
prošao u njegovu srdcu bez borbe između potrebe ljubavi 
i potrebe mirnog književnog rada daleko od svieta. Njega 

bi Olgina pojava zatravila, ali ti zanosni časovi ne bi dugo 
potrajali... mutila ih ona vječna bojazan od života i od 
nesreće, ona jednaka sumnja, da za nj nema sreće. K tome 
bi se probudio i književnički motrilac, koji je hladno u sebi 
bilježio svaku sitnicu, dapače pomišljao, kako bi ovo ili 
ono mogao upotriebiti u svoje svrhe. | on bi se u sličnim 
časovima uviek sjetio, da mu valja točno zabilježiti i opi- 
sati cielo svoje stanje duševno u svoju bilježnicu. Osim bi- 
lježnice imao on i druge dvije duše, kojima je svoja čuv- 
stva povjeravao. Bijahu to Stanka i mati joj. Stanki bi on 
uviek (Olgu zanosno hvalio i govorio o svojoj ljubavi, 
Stanka, koja je u njemu uviek štovala velikog književnika, 
bijaše ga, upoznavši dobro u duši, brzo i uzljubila. Radmi- 
lović, premda fin psiholog i analista, ne bi zamietio Stan- 
kine uzbuđenosti , . . U svome sretnom entuziazmu i ego- 
izmu zaljubljenika tek je želio govoriti o ljubljenoj Olgi. A 
ipak kako je liepo Đalski Stankino srdce opisao, kako nam 
plemenitu njenu dušu sasma odkrio i začetak i razvoj nje- 
zinih čuvstava, začetak ljubavi, silne ljubavi, koju je ona u 
svojoj čednosti sirotinje zatomljivala, koje se kasnije odri- 
cala, samo da Radmilovića vidi sretna. To je ljubav, kakvu 
ćete naći gdjegod u Turgenjevljevih junakinja, to vam je 
ljubav s patnjama, ljubav sa žrtvom. A Stanka je baš stvor, 
za koji, kako veli V. Hugo: ,Le sacrifice est tout, la souf- 
rance n'est rien". Radmilović nije opažao Stankine tuge ni 
njezine duševne boli, gubeći se u ljubavi i mislima na Olgu, 
ne bi podvrgavao psiholožkoj analizi rieči ni pogleda Stan- 
kinih, A jadna Stanka gotovo bi s nekim entuziazmom sla- 
vila skupa s njim ljepotu one druge. | sam Radmilović, ne 
shvaćajući taj njezin mučenički zanos, ljutio se, što ona tako 

ravnodušno slavi ljepotu druge djevojke i mislio bi: ,Nisam 
u njenim očima ništa no pjesnik — pa i ne pomišlja dalje". 

Međutim je Radmilovića Olga sve to više osvajala i 
to samo svojom fizičkom realnom pojavom, i on bi se za- 
sramio, što je tako živo u njemu egoistično čuvstvo, koje 
ga sili misliti samo na svoju ljubav, na svoju sreću. On se 
tuži, što je rođen u doba takvo, gdje nije čovjeku dopušte- 
no, da se posve poda ljubavnim osjećajima. Odlučno se 
lati posla, da radom svojim odkupi pravo, da može pomi- 
šljati na sebe i na svoje srdce. Spravljao se i na to, da 
nađe kakvu službu u odvjetničivu, jer sredstava za život 
više ne bijaše, a kad bi dobio Olgu, ipak bi morao imati 
kakvu karieru. Ali i tu ne bijaše sreće. | on izmučen osami 
se u svojim mukama i jadima. Tim svojim jadima nalazi 
utjehe samo kod Stanke, gdje bi se izjadao, što ga je ne- 
kakva podla kritika grozno napadala. Stanka ga je dobro 
razumjela; ona je frpjela isto kao i on, pa gorko zaplače. 
| on vidje, kako se ta dobra duša sasvim istovjetuje s njim 
i njegovom slavom. Ja bih sada hfio prenieti ovdje XV. 
poglavlje, jer je to pravi biser u našoj književnosti. Đalski 
nam crta Stankinu ljubav, a ta je slika tako fina, tako nježna, 
tako divna, da začaran misliš, gdje bi našao takve stvorove, 
i pred dušom ti se redaju Botticellijeve spiritualne ženske 
slike ili one požrtvovne divne ženske pojave, koju su pre- 
nieli iz realnog života u knjigu ruski veliki pisci. Stanka je 
bez sumnje najidealniji ženski fip u našoj knjizi, tip, komu 
ne će moći ni najstrožiji kritičar što prigovoriti; to vam je 
nešto umjetnički savršeno. Idealna takva pojava morala je 
uzbuditi ljubav i u umjetnikovoj duši. Ali to sprvice bijaše 
samo časovit bliesak, koga nestade bez traga, kad je on 

pošao u posjete Novkovićevima, a malo za tim s njima na 
ladanje, premda je nekako ćutio, da je io za nj pogibeljno, 
te se tužio na svoju sudbinu, što mora trpjeti takve su- 
protne osjećaje i takav nesklad misli i djela. Znao je, da 
treba hoditi po duhu, znao je, da je njegova slavičnost 
izljev tjelesnih pohota, i da ljubav k Olgi nije nego strast 
tjelesna, a ipak nije mogao sliediti tu istinu. | sada na- 
stupa u romanu period, u kojemu Radmitovićeva ljubav za 
Olgu sve to više raste, plamti, dok se i samoj Olgi jasno 
žarkim riečima odkrije. Malo zatim se Olga zaručila s dru- 
gim. Radmilović u svojoj žalosti nije znao ni što će sa so- 
bom; jedina misao na Stanku, da što prije dođe k njoj, 
utješi ga malko u onoj golemoj njegovoj biedi, a ujedno 
se gubio u osnovama svakakvim, neizvedivim, gotovo lu- 
dim osnovama, kako bi sebi ipak krasnu Olgu osigurao, i 
pritom upadao u nekakve halucinacije. Stanka, videći ga u 
tom jadnom stanju, nije ni jedan frenut pomišljala na sebe, 
ni da joj ljubav može sada još sretnom postati, tek joj leb- 
djela pred dušom samo želja, da spasi ljubljena čovjeka. 
Dobroj duši to pođe za rukom. Ljubav za Olgu, uzbuđena 
jedino njenom ljepotom, malo pomalo je izčezavala; njega 
je sad privlačila dobrota i ljubav Stankina. Oni bijahu uviek 
zajedno, on je kod nje i radio. Tako je nastalo i divno se 
razvilo među njima ono neprekidno blagoslovno obćenje, 
koje je za dobre i plemenite duše najveće blago, i koje će 
u istom spolu svaki put roditi vječnim prijateljstvom, a u 
dva mlada bića raznih spolova — onom ljubavi, koja je 
jedina trajna, sretna i pravi čisti dar nebesa, koja se ne 
izgara plamenim žarom strasti, niti se troši trzavicom burnih 
osjećaja, a koja čuva svoju čistoću anđeosku svojom har- 

monijom, svojom dušom, spletenom od dviju duša, glavno 
— gotovo jedino od njih. — Oni se vjenčali i kukavno ži- 
vjeli u maloj varošici. On je pisao poveću novelu, gdje je 
htio prikazati tragediju ludila. izdao je tada svoje ,Muče- 
nike". Neuspjeh, bieda, nevolja, njegova živa fantazija, 
sve to zajedno baci i njega u ludilo. 

Tragičan je čovjek taj Radmilović, unesrećio ga nemar 
njegova naroda, a donekle i sama njegova narav i ćud; 
onaj njegov nesklad između uma i srdca, živa njegova 
fantazija, fatalizam nekakav, komu se kadkad podavao, 
nihilizam, koji ga spopadaše, i ona nejasnost, netočnost u 
mislima, zadojenim vjerom u nešto neponjatno, nepoznato, 
nikad izgovoreno. Može se reći, da je to čovjek bez čistog 
izvjesnog cilja, koji uviek koleba između materije i duha, 
između potrebe duha i zakona materije, između egoizma i 
odricanja sama sebe, čežnje za vanjskim svietom i želje, 
da bude učenikom evanđelja. Radmilović je čovjek, koji, 
kao i svi drugi karakteri poščevih romana, prikazuju tip mo- 
dernog čovjeka. Radmilović je nama dobro poznat, mi u 
njemu nalazimo nešto zajedničko s nama, njegova pojava 
nimalo nas ne iznenađuje u našem družtvu. A u glavnom, 
taj je čovjek sasvim realan sa svojim umom i srdcem, sa 
svojim mislima i čuvsivima, a opet ima nešto svoga karak- 
terističnoga, što mu podaje njegovu čistu individualnost i 
razlikuje ga od ostalih obrazovanih modernih duhova, što 
se nahode i kod nas i drugdje, pa i između samih književ- 
nika. 

Još bi imao nešto reći o Olgi. Olga je ujedno karakter 
i tip. To vam je nekako djevojka bez jake individualnosti, 
i radije tip imućne djevojke, liepe, bez zdrave naobrazbe, 

kojoj treba nakita i uresa, da samo osvaja sviet oko sebe 
svojom ljepotom, koja misli na razkošne toalete, bogate 
odaje, englezke konje, ladanjske dvorove i gradske pa- 
lače, i u tom je sva sjajna slika budućnosti, što joj duša 
želi. Pa i takva mora da bude uzgojena nekako ludo pod 
pažnjom tetke aristokratkinje, barem po želji. Je li Olga 
ikad ljubila Radmilovića? Je li bar dobro shvaćala njegovu 
ljubav? — Ona je sva u ovim riečima: rAh — ja ne razu- 
mijem, što ja znam — ja sam diete. Bože, ajdemo natrag. 
Teta će me izčekivati" (te je rieči rekla, kad joj je Rad- 
milović očitovao svoju ljubav). Iza ovih rieči mi nemamo 
žaliti, što Olge gotovo nestaje iz romana, nemamo zašto 
da se ljutimo, što.ne znamo više ništa iz njezina života. Ona 
će biti uviek ista, samo u godinama bit će kakva promjena. 
To vam je djevojka bez glave, bez velikih ideala, bez ve- 
likih kreposti, ali ujedno i bez duševnog kvara, jednostavna 
djevojka, koja ne će ni na što da misli do li, da živi i živi 
veselo i liepo, a na zlo i ne sluti. 

O drugim osobama dosta je reći, da je svaka na svom 
mjestu, pa i u romanu kao i u realnom životu. Onakvih 
osoba vi ste više puta susreli, bit će da su vam se pojavile 
samo u nekim prigodama baš kao u romanu, u kom se ne 
pojavljuju češće niti imadu više važnosti, nego li je to u 
zbiljskom životu. Hoćemo li napokon prigovoriti Đalskomu, 
da nam je u ,Radmiloviću" posve crnu sliku naslikao? Nel 
On bi nam mogao s punim pravom odvratiti: ,Ja nisam 
ptica iz pustinje, da bih pred zlom, što ga vidim, zatvarao 
oči; ali opet nisam ni sova, koja bi samo za noć znala i 
samo tminu gledala". — Ako žalimo sudbinu Radmilovića, 
njegova pojava ipak nas može tješiti. Kad budemo imali 

više Radmilovića, bit će i oni sretniji, moći će na masu 
djelovati više, nego masa na njih. Tako biva uviek u svietu: 
na žrivama se gradi napredak u svemu, pa i u književnosti. 
Neka samo naši Radmilovići paze na ove rieči njihova ne- 
sretnog brata: ,U duši samoj moram tražiti sve, a što je njoj 
do drugoga ,nego li da zaboraviš jade i muke, da im se 


podaš, jer tako mora biti, da ljubiš sve, što živi i što se muči 


— oh — za dobrotom duše — za njenim oplemenjivanjem 
valja ići i težiti! Sve drugo je glupo, jer ne vodi ničemu, 
sve drugo je uzaludno , . ." 

Prelazeći sada na opise iz prirode, što ih nahodimo u 
tom romanu, moram ponoviti, što drugom prigodom rekoh. 
Priroda je za nj nekakvo božanstvo, koje čovjeka začarava 


svojom ljepotom ili veličanstvom ili fajinstvenošću, dok se ' 


sve klanja i predaje njezinoj svemoći. Ja bih mogao spo- 
menuti iz romana razne opise iz prirode. Ne koristi. Prije 
nekoliko godina, govoreći o djelima Đalskoga, pokazao 
sam, kako na njegove junake jednako utječe priroda, kako 
oni u nju gledaju istim očima. To bi isto trebalo da pono- 
vim i iza ovog romana. Znam, da će neki reći, a možda i 
sam pisac, da su njegovi junaci svi nekakvi psiholozi, ana- 
listi, pesimisti, dobro izučeni u modernoj filozofiji, a da ne 
bi jednako pred prirodom ćutjeli i osjećali, ali ja ipak, sje- 
ćajući se modernih pjesnika i umjetnika francuzkih, znam, 
da i dva zgoljna subjektivna pisca, da i dva vrlo slična pe- 
simistična_ pjesnika ipak imadu svaki svoju posebnu intu- 
iciju prirode, svoj posebni originalni smisao prirode, a to 
ne bi škodilo ni u piščevim romanima, gdje čovjek opaža, 
kako on svima podmeće svoje subjektivno promatranje 
prirode i njezinih pojava. Grjehota, jer ima opisa vrlo kras- 


80 


ma 





nih; u njima ćeš naći uviek misli i čuvsiva čovjeka, koji su 
u podpunom skladu s prirodom. Nisu fo Opisi, koji se kao 
kakve slike mogu iz knjige odciepiti, kako na Primjer opisi 
iz Zolinih djela, ali su zato ipak živi opisi, nadahnuti uzvi- 
šenom poezijom, pa ako te svojom točnošću i realnošću i 
ne zadive, svojom ljepotom dirnu te u srdce. Prije nego 
dovršim ovaj članak, imao bih reći, jesam li po svom sudu 
našao mana u ovom romanu. Da pravo rečem, mislim, da je 
možda predug u romanu onaj dio, u kom je opisan život 
Radmilovićev i Novkovićevih na ladanju, a opet je tu možda 
mnogo jednoličnih stranica, iz kojih niti što više saznajemo 
o Radmiloviću, niti o Olgi, niti o njihovoj ljubavi. Drugi će 
kritičar naći možda ovu moju opazku nepravednom, a izniet 
će kakvu svoju primjetbu. Pa čemu? nLes vrais chefs- 
d'oeuvre ne sont jamais parfaits." — Pa ako možda i ima 
ovaj roman kakvu slabu stranu, zastalno s umjetničke strane 
je dotjeraniji u jezgri i uobliku od svih drugih piščevih 
djela. Opažaju kritičari, da se veliki pisci poznaju odmah 
najprije po koncepciji o ljubavi, po analiziranju ljubavne 
strasti, po tom, što znadu razlikovati razne vrsti i razne 
stupnjeve i razne izraze, koje poprima to čuvstvo. U tom 
je čuvstvu možda najindividualnija strana raznih osoba, i 
čovjek može poprimiti lako misli druge osobe, ali mučno 

mu je poprimiti tuđa čuvstva, ili odbaciti od sebe svoj ukus 

i svoj način osjećanja i čuvstvovanja. Zato premda ljubav 

ima nekih strana i svojstava i izraza zajedničkih svim lju- 

dima, opet ima i nešto posebno, individualno, karakte- 

ristično u svakom čovjeku. Vještina je sva u tom, što pisac 

znade odkriti to nešto individualno. A u ,Radmiloviću? 

koja li je razlika u Radmilovićevoj, u Olginoj i u Stankinoj 

ljubavil Kako su njihova čuvsiva u podpunom suglasju i 
skladu sa svietom njihovih misli, s njihovom okolinom, s 
njihovim odgojem, s njihovim zvanjemi Daleko bih zašao, 
kad bih htio to potanko razglobiti, pa nije ni od potrebe; 
to čitalac može i sam. — Kao što pod nožem analize vi- 
dimo u junacima ovog romana diagnozu čuvstva, tako i u 
svietu misli, u kom Radmilović živi, vidimo drugu piščevu 
osebujnost. Đalski je vrlo naobražen i učen književnik. Zato 
se i u ovom romanu kreće u svietu ideja i moderne zna- 
nosti, kao u svojoj vlastitoj kući. U tom je donekle i pred- 
nost ovog romana pred drugima, a interes je romana u fi- 
lozofijskim opazkama u vezi uzroka i učinaka, početaka i 
razvitaka u opisivanju duševnih stanja i njihove promjene 
pod izvanjskim utjecajem okoline. Kao Stendhalov Julien i 
Raskolnikov Dostojevskoga ili radije kao Bourgetov Robert 
Greslon, piščev Radmilović skriva u sebi dva bića, jedno, 
koje misli, drugo, koje živi, jedno, koje djeluje, a drugo, 
koje uči i opaža. Jesu li Radmilovićeve ideje uviek zdrave i 
dobre? Svakako ne uviek, i to najmanje kad prirodne zakone 
aplicira s materialnog na moralni sviet i život. Proti takvim 
teorijama čitao sam krasnu Brunefičrovu studiju u ,Nou- 
velles Questions de Critique". Ove rieči, što ih spominjem, 
samo su zaključak cielog članka: ,Des lois de la nature ou 


de la vie, on n'a pas le droit de _conclure auy lois de la 
morale ou de la socićtć: celles-ci sont autres, et il se peut 


bien qu'elles aient des liens entre elles, mais nous ne le 


savons pas". — Bilo bi možda vriedno kritički se obazrieti ' 


na neke teorije filozofijske ili moralne, natuknute ili raz- 
vijene u ovom romanu. Tih ima uviek u djelima Đalskoga, 
jer on poznaje dobro cilj i svrhu književnosti, koja je, kako 

veli francuzki kritičar, ,de faire entrer_dans le patrimoine 
commun de I'esprit humain, et d'y consolider par la vertu 
de la forme, fout ce qui inf6resse I'usage de la vie, la di- 
rection de la conduite, et le problčme de la destinće..," 
— Pa ako je istina: »que la volontć gouverne le monde, af 
que ce sont les idćes qui font I'&ducation de la volont6, 
qui lui suggčrent les mobiles de ses resolution, qui la con- 
duisent donc et qui la gouvernent elle-m&me" — kritičar bi 
morao proučiti i ideje Radmilovićeve ili piščeve u ovom 
romanu. Ja mislim, da se ne varam, ako rečem, da baš u 
svietu ideja, razsijanih u romanu Đalskoga, ili ideja, na ko- 
jima se ti romani osnivaju, leži uzrok, s kog je Đalski vrlo 
kasno stekao kod nas priznanje, glas. Zaludu je, istina je 
to, da nitko ne će uzljubiti pisca, ako u njemu ne nađe, što 
i on misli. A _obrazovanost, potrebita čitaocu, da shvati 
dobro i da prodre u misli Đalskoga, treba priznati, da se ne 
može naći kod svakoga. Ali je zato lako predvidjeti, da će 
s vremenom Đalski biti mnogo više pažen i cienjen kao 
umjetnik i kao mislilac. A kako veli Schopenhauer: , Važna 
je ne slava, već da ju zaslužiš". — Njegova je zasluga 
međutim, što je shvatio svoju dužnost i izpunio ju, što je 
učinio naime, da se obćinstvo zanima za stvari i za pitanja, 
koja ga niesu zanimala. Neka Đalski nastavi svojim putem 
(a on je dobar put sebi odabrao), svraćajući u svojim dje- 
lima pozornost čitaoca na životna Pitanja, izpravljajući neke 
lude predrasude, iztičući prava srdca i uma nad materijom, 
pokazujući nam naše mane i nedostatke. Ta rekao je dobro 
Rćnan: ,Le but de I'humanitć . . . c'est la perfection in- 
tellectuelle et morale." — Đalski je sviestan sebi te istine. 
Kad budemo imali karaktera, ne ćemo više imati pred so- 

bom iužne slike, što mu ju prikazuje roman ,U noći". Kad 
Ludo svaiko malo više mario za svoj jezik i za domaću 
knjigu, ne ćemo više imati jadnih ,Radmilovića", ali se ni 
jedno ni drugo ne će postići, dok se pojedinci ne poprave 
intelektualno i moralno; bez napredka pojedinaca nema 
narodnog napredka. To su shvatili svi veliki pisci, a na toj 
ideji je osnovan cieli Tolstojev rad. A Rod vrlo zgodno 
opaža, da je nesmisao napredak naroda, u kom sve poje- 
dine osobe nazaduju, kao i srčanost vojske, u kojoj su svi 
vojnici kukavice, Svršavam veseo, što pročitavši ovaj roman 
mogoh sam sobom reći, da je to najljepše djelo Đalskoga, 
mnogo bolje od ,Osvita". Uobće između piščevih djela na 
prvom su redu ona, koja se bave proučavanjem jedne ili 
druge osobe, u kojima mi vidimo podpunu iskrenu izpo- 
vied pojedine duše, a kako veli Brunetičre: ,ll n'y a pas 
d'oeuvre enfin qui vaille la simple confession d'une &me." 


(Vienac, XXVIII. 1895., str. 151.—155.) 





KRITIČKI RAD MARKA CARA 


Marko Car nazivlje se Srbinom. On piše ćirilicom i piše 
za srbski narod. — Gospodar je. 

Njegove se knjige ipak čitaju i kod Hrvata, a kad njih. 
on živi i piše. 

U Srbiji je on priznat pisac, a neki ga smatraju pre- 
poroditeljem srbske knjige i kritike. 

U Hrvatskoj ga jedni drže valjanim piscem, drugi ga 
smatraju prostim plagiatorom. 

Ovi se potonji pozivlju na ono, što je pisao gospodin 
Meneghello u Narodnom Listu, iznoseći s jedne strane po 
ciele redke i stranice poznatih pisaca, a s druge ciele 
redke i stranice Marka Cara, koji ih prevađaše i furaše pod 
svojim imenom u svief. 

Ja bijah tada đakom i sjećam se vrlo dobro, kako su ta 
Meneghellova odkrića silno djelovala na nas mlade ljude, 
koji ipak nazrievasmo u Caru moderna darovita i naobra- 
žena književnika, 

Marko Car je nastavio svoj posao, pisao, a piše i sad, 
te u ovo zadnjih godina, uz druge radnje, objelodanio u 
dva svezka pod naslovom Moje Simpatije nekoliko kritič- 
nih sastavaka. 

Prvi je svezak tiskan g. 1895., a drugi 1897. 

Književne slike i studije, sadržane u prvom kolu, ove 
su: Giosuč Carducci, Hipolit Taine, Lord Byron, Alfred de 

Musset, Henrik Heine, Theofil Gautier, Petar Petrović Njeguš 
i Stjepan Mifrov Ljubiša. 

U drugom kolu pojavljuju se: Vojislav \lijić, Zmaj Jo- 
van Jovanović, Simo Malavulj, L. K, Lazarević, Emil Ca- 
stellar, Aleksandar Dumas mlađi, E. Melchior de Vogi6. 

Da prosudimo te radnje, red nam je najprije vidjeti, s 
kojeg stajališta polazi kritičar u pisanju. Car nam sam to 
kaže na str. 82. prvog kola. 

rJedno je, veli on, o nekiem predmetima pisati za 
publiku englezku, francuzku ili talijansku, a drugo o istiem 


stvarima pisati za publiku srbsku. Što je onamo više manje: 


razpredeno i proučeno bilo, fo je u nas često puta... 
terra incognita; i s toga dok Englez, Francuz ili Talijanac 
mogu da se ograniče na to, da svog pisca s jednog samog, 
manje pročišćenog ili možda sasvim novog vida prouče, 
dotle je Srbinu potrebno da započinje sve ab ovo. Čega 
radi, ako mu se i ne će, on mora da je svome subjektu 
ujedno i krifičar i biograf. Prema tome, da mu posao ne bi 
izpao kakva nespreina kompilacija po tuđiem djelima (na 
koja mora opet da se donekle obzire) ili, u najboljem slu- 
čaju, kakvo dosadno ,razglagolstvije', to pisac treba da je 
prožet osjećajem mjere, onom pronicavošću, koja nije sva- 
kome u krvi, a bez koje nije moguće nikoga proučiti, ni- 
koga shvatiti, a najmanje pravog pjesnika. Izim toga, Srbin 
pisac treba da svoje pisanje donekle udesi i prema oso- 
bitom ukusu svog rođenog naroda, pošto, badava, nekog 


obzira na specifičnu ćud svoje publike treba također imati." 


Ovim nazorima moglo bi se i prigovoriti, ali mi štu- 
jemo slobodnu volju kod svakoga, pa prosto i Caru stati 
na ono stajalište, koje on hoće. 

Ali da vidimo, je li svome stajalištu ostao vjeran. 

Nije — a nastojat ću, da fo i dokažem, 

Prije nego prieđemo na dokaze, nameću nam se druga 
neka pitanja. 

Najprije ovo: zašto je Car nadjenuo knjigama ime »Moje 
Simpatije". 

Zaista čudnovat je taj sviet, šio se kreće u tim knji- 
gama. Ima pisaca iz svih naroda u Europi, samo nema ni- 
jednog Hrvata, a ni iz drugog kojeg slavenskog naroda, | 
izuzmeš li srbskoga. ' 

A ipak iz knjiga razabireš, da se bar ruski velikani 
silno piscu mile i da oni najbolje utjelovljuju u svojim dje- 
lima njegov književni ideal. Valjda Car misli, da su se drugi 
tim piscima bavili, pa da njemu ne treba. 

Da hrvatskih pisaca ne spominje, nije ni čudo. On je 
Srbin. Ali opet, kako da tumačiš to, što u toj smjesi pisaca 
raznih naroda ima ih, koji su jedan drugomu protivni sa svih 
gledališta, ima idealista, psihologa, realista, klasičara, ro- 
mantičara, parnasovaca i što ti ja znam. 

Reći će mi Car, da je on gospodar proučavati, kojega 
pisca hoće. To je istina, ali ja ne mogu pojmiti, kako svi ti 
pisci tako raznovrstni i protivni više pula u pravcu, u stilu, 
u idealu, u čuvstvima, u pojmu o svietu i o književnosti mo- 
gu svi biti njegove simpatije. Ja pisca, koji ljubi Veneru 
i Isusa, poganski i kršćanski ideal, ne mogu smatrati iskre- 
nim, već kakvim diletantom, 

Ta, Bože moj, ima i diletanatal U Francuzkoj naći ćeš 
ih među pjesnicima — Renan ih je stvorio. 

Neka, ali kritičar, pa diletant, to je nepojmljivo — ako 
nije impresionist, kao na pr. Anatole France. 


Ako se komu hoće čvrstih podloga i temelja, određe- 
nih nazora o svietu, književnosti, to se hoće kritičaru. Ali 
kod Cara svega toga nema, pa bi uzalud i tražio. 

Koliko god francuzkih i talijanskih kritičara znadem, svi 
imadu neki sistem, s koga polaze u pisanju. 

Tko mi ne vjeruje, neka čita Brandesa, Fagueta, 
Doumica, Lemaitrea, Brunetičra, Roda, De Voguea, Settem- 
brinija, De  Sanctisa,  Nencionija, Panzachija, Chiarinija, 
Carduccija, Picu . . . da samo neke suvremene spomenem. 

Za Cara ne znaš, da li pristaje uz S. Beuvea i Taineovu 
metodu, da li uz Bourgetovu ili uz Brunefičrovu, a te su 
mu valjda manje ili više ipak poznate. 

A opet nema ni svoje izvorne vlastite metode. 

Nema naprosto nikakve. — Mjesto kritične metode 
prisvojio je načelo: ,je prends mon bien ou je le frouve." 

Evo naime kako on postupa. 

Između knjiga ili studija, što ih je pročitao o kojem 
piscu, izabere jednu, dvie ili tri, pa iz njih, ili po njima, 
skalupi fi svoju. 

Evo, zašto opažaš više puta, gdje su po raznim kri- 
terijima kod njega proučeni ili prosuđeni pisci. To ovisi o 
pojedinim kritičnim djelima, kojima se pri pisanju služio. 
Primjerom ćemo to bolje razumjeti. 

Njegova studija o Carducciju pokazuje kod kritičara 
sasma druge nazore i kriterije, nego li ona o De Vogiiću. 
To je stoga, što se u prvoj služio kritičarima, kojih se nazori 
i kriteriji sasvim razlikuju od onih pisaca, kojima se služio 
u pisanju potonje studije. U prvoj je imao pri ruci De Sanc- 
tisa, Setflembrianija, spočelka pak Chiarinija, a u drugoj 
Roda. 

Ali počnimo redom. 

U prvom kolu prva je studija o Carducciju — Car ju je 
napisao god. 1884. Uvod je izvađen iz gore navedenih 
djela. Drugo je većinom po Chiariniju, Borgognoniju i dru- 
gima. Ciela je studija pak napisana pod utjecajem onih 
ideja, što su tada vladale u talijanskoj književnosti. Sada se 
više u lialiji tako ne misli, a jamačno ni Car ne bi sada 
onako pisao. Bio bi dobro učinio, da je prema tomu prera- 
dio tu studiju, zavirivši u ono, što se kasnije o Carducciju 
pisalo i u samoj ltaliji, a pritom mogao se služiti krasnom 
knjigom Panzinija ,!' evoluzione di G. Carducci". Možda 
se sada pod dojmom Roda i De Vogiića ne bi Car toliko 
zanosio za poganskim klasicizmom, niti bi s De Sanctisom 
onako strogo sudio kršćanske romantičare. Iza Carduccija 
susretamo Tainea. Car najprije proučava kritiku Sainte- 
Beuvea, i prikazuje njegovu metodu točno ukraiko po 
onomu, što je i sam Taine o njemu napisao, a i Brandes. 
Prelazi pak na prikazivanje Taineovih načela. U tom nije 
baš najsretnije ruke, jer se ograničio na neka Taineova 
djela. Pišući o Taineovoj metodi Car se mogao jednostavno 
služiti Tainsovim predgovorom Poviesti Englezke književ- 
nosti, gdje Taine razlaže potanko i uijecajno plemena, sre- 
dišta i momente. Da je pak Car proučio dobro i druga Tai- 
neova djela, ne bi mu prigovarao, kao što su mu i neki 
drugi prije njega prigovarali, da se ne obazire na silu in- 
dividualnosti pojedinog pisca ili čovjeka, jer tu individual- 
nost on priznaje, a da se uvjeriš, pročitaj samo njegovu fi- 
lozofiju umjetnosti ili studije o Napoleonu. 

Svakako Car dobro opaža, ima i Taine svojih mana, a 
baš radi tih se i novija kritika donekle odalečuje od njega. 

On je preveć strogo htio na književnosi aplicirati proces 
proučavanja prirodnih znanosti. U tom je glavna njegova 
pogrješka, i zato ciela metoda hramlje. To je u ostalom Bru- 
netičre obširno i liepo obrazložio. 

Ovo jedino opažam, da se ne bi sliepo naši kritičari 
povodili za Taineom. 

Car nam pokazuje Tainea pri radu, ali to smo bili već 
čitali doslovce jednako u Zolinom Le Roman expćrimental, 
u članku o kritici. Uostalom iko bi htio napisati pravednu 
ocjenu Taineova rada, morao bi se osvrnuti na zadnje nje- 
govo epohalno djelo ,Les Origines de la France contem- 
oporaine", gdje je on svoju metodu proširio, priznavajući 
uijecaj ideje i strasti na ljude i na razne dobe, računajući 
uzto i na vjerske pojave, pa još i na jedino podpuno djelo 
o njegovu radu, što ga je napisao Bazzelloiti. 


Studija o Byronu malo koga može zanimati, jer se ogra- > 


ničava na prikazanje života i ljubavnih zgoda Byronovih. 
O djelima nema govora. Car je ipak mogao iz Nencionija 
ili Chiarinija, pa iz Tainea, koje su mu radnje poznate, ne- 
što iznieti o Byronu kao pjesnniku. Članak onakav, kakav 
je, mogao je izostati iz knjige, jer od njega srbskom narodu 
nema koristi. 

O De Mussetu i o Heineu Car piše dosla obširno. Ali 
se po običaju on radije upušta u biografične podaike i 
anekdote, nego u proučavanje djela, dok bi glavna sivar 
imala biti ova potonja za pisca, koji hoće da svoj narod 


upozna sa stranim književnicima. Govoreći o Mussetu tre-' 


balo je iztaknuti bolje njegove osebujnosti i uljecaj, što je 
imao na mlađi naraštaj, uvodeći u modu subjektivnu poe- 
ziju. Kod Heinea Cara zanima najviše Buch der Lieder i 

Lyrisches Intermezzo, zato se on i malo obazire na njegovu 
prozu, Car je imao upofriebiti zgodu, da predoči čitaocima 
književni pokret Mlade Njemačke za Heineove dobe. Chia- 
rini, a i Carducci vrlo liepo pišu o utjecaju Heinea na taj 
pokret. Gautier je zastalno znamenita ličnost u francuzkoj 
književnosti, ali najviše kao pjesnik. Tko ne zna za silni 
preokret u poeziji, uveden za dobe naturalizma od tako 
zvanih parnasovaca? Gautier se može smatrati začetnikom i 
vođom te škole, koja je sada ustupila mjesto novim sim- 
bolistima. Kad tamo Car o Gautierovim pjesmama najmanje 
govori, gotovo ništa, već prikazuje Gautiera kao kriličara, 
romanopisca, rodoljuba i poštenjaka u druživu. A ipak, 
ako se bude spominjalo uviek u francuzkoj knjizi njegovo 
ime, to će biti jedino rad njegovih pjesama, 


Ovdje opažam, da uobće M. Car nije uviek. sretne ruke 
u prikazivanju rada tuđih književnika. On ne zna naći glav- 
ne zasluge pojedinog pisca ni osobite njegove karakte- 
ristike ni u čem se sastojao njegov utjecaj na suvremenu ili 
kasniju književnost. To valjda ovisi o tom, što se pri pisanju 
ne služi najboljim kritičnim izvorima, već radije posiže za 
biografičkim studijama. 

Iz Carevih studija o francuzkim pjesnicima rek bi da 
njemu niesu poznate Brunetičreove knjige ,L'evolution de 
la Poćsie lyrique en France". U njima bio bi našao baš ono, 
čega kod njega nema, a opet bio bi i vidio tu navedeno 
množtvo kritičnih djela o pojedinim piscima, te, upoznavši 
se s tim djelima, bio bi bolje uspio u svojim studijama, koje 
nisu podpune, već jednostrane. 


Prvo kolo svršava člancima o Njegušu i Ljubiši. 

U prvom Car razvija sadržaj Gorskog Vienca i naširoko 
dokazuje, kako je substrakt toga djela, većinom lirski, pri- 
svojio Vulićevu ideju, da je Njeguš lirski pjesnik po svome 
najboljem djelu. Studija je ova bila pisana talijanski, a to 
se i opaža, jer inače Car valjda ne bi bio nadugo izpričao 
sadržaj djela, a bio bi se valjda za srbsku javnost bavio 
drugim pjesnikovim djelima. Ljubiši se Car divi, a po nje- 
govu sudu Ljubišine pripoviedke idu zaista, pored svih teh- 
ničkih nedostataka njihovih, među najvjernije dokumente 
O ljudskoj prirodi uobće, a o srbskom narodnom karakteru 
napose: među dokumente, koje će filozof i moralist u sva- 
ko doba s korišću i zadovoljstvom čitati. 

U drugom kolu nalazimo studiju o Castelaru, napisanu, 
kako nam pisac izpovieda, na osnovi djela F. De Sandorala 
o životu velikog Španjolca. 

Još su dvie studije o tuđim piscima, naime o Dumasu i 
De Vogiiću. 

Prva je preveć obćenita razprava, gdje se samo iztiče, 
da je Dumas bio valjan psiholog. Drugo su samo crtice o 
životu izprepletene anekdotama, i uspomene piščeve, ne o 
Dumasu, već o njegovoj sobi. A ipak je Dumas čovjek, koji 
je imao silan utjecaj na pravac, koji vlada i sad pozornicom. 
Francuzki su se kritičari obširno tim bavili, osobito Rod i 
Brunetišre. Uistinu je čudno, da Car, koji je toliko bio za- 
čaran Dumasom, nije znao napisati ili bar nije napisao nešto 
bolje o fom piscu. Po njegovoj studiji Srbin ne će sebi 
pribaviti nikakva pojma o Dumasovu radu ni o njegovoj 
vriednosti na književnom i moralnom polju ... 

Car kanda preveć često zaboravlja na svoje stajalište, 
na načelo, koje je sam sebi postavio, to jest, on zaboravlja, 

da piše za srbski narod, zaboravlja, da piše zato, da upozna 
svoj narod s djelima velikih književnika, pa naprosto piše, 
kao za zabavu, neke crte o životu raznih pisaca, o njihovim 
ljubavnim zgodama i nezgodama, koje Srbima jamačno ni- 
šta ne donose poznavanju tih književnika. 

On će i reći, da fo i drugi kritičari čine. Čine, istina je, 
ali kod naroda, gdje se to može i činiti, gdje ima na pretek 
svakovrstnih studija o jednom te istom piscu. 

Studiju o Vogiću Car je golovo u cjelini prenio iz Ro- 
dove knjige ,Des idćes morales du temps present", 

Uz ove pisce susrelamo četiri srbska književnika: ilijića, 
Zmaja, Matlavulja i Lazarevića. 

Pišući o Zmaju Car bi htio dokazati, da je on odrazio 
težnju svoga vremena i naroda, i da je najkarakterističniji 
predstavnik moralnog života srbskog naroda u drugoj po- 
lovini ovoga vieka. 

Toga nije ipak Car dokazao, već je gotovo izključivo 
stao proučavati ,Đuliće" i ,Đulićeve uveoke". Tko je pro- 
čitao moju studiju o Zmaju u Iskri god. 1891., pa pročita 
sada Carevu, na mnogo će mjesta naći sličnih, pače jed- 
nakih stavaka i stranica. Meni je samo opaziti, da sam ja 
napisao tu studiju prije M. Cara... 

Druge su mu tri razpravice po mom sudu najbolje. 
Cienim, da su i izvorne. Bar ja ne poznam, što je srbska 
kritika pisala o V. llijiću, Lazareviću i Matavulju, pa ne mo- 


«gu reći, da se je Car kitio tuđim perjem. 


Car liepo pokazuje slabu stranu llijićevih pjesama, iz- 
tičući i dobra svojstva tog inače odveć hvaljenog pjesnika. 
Po Caru se llijić najviše odlikuje bogatsvom jezika i ljepo- 
tom i lakoćom stiha. 

O Lazareviću piše svraćajući se na njegovu vještinu u 
psiholožkoj analizi i na njegov optimizam. Svršava pak 
zgodnim opazkama proti realizmu, komu je najzad Laza- 
rević, po njegovu sudu, naginjao. 

Matavulja Car smatra realistom i piscem, koji je do- 
nekle nastavio djelo Ljubiše i Lazarevića. Ja bih radije bio 
rekao samog Ljubiše, jer Lazarević je išao sasma drugim 
pravcem, a Matavulj je, kao što i Ljubiša, zaista uviek da- 
leko od Lazarevićeva pravca. 

Proučavajući Matavuljeve pripoviedke on iznosi i glav- 
nije njegove mane, s kojih ga nije moguće uvrstiti u pisce 
prvoga reda. 

Evo u kratko Carevih simpatija. Ja ne znam, kako će 
srbski narod i kritika primiti te knjige. Da su one hrvatskomu 
narodu namienjene, ja im se ne bih veselio. 


Tim se knjigama hrvatska književnost ne bi obogatila 


nimalo, niti bi u njima čitaoci što novo naučili, niti bi se 
mlađi pisci po njima znali ravnati u proučavanju i izboru 
svojih pisaca. 

Hrvatska književnost, iako ne bogata kritičnim studi- 
jama, ima i obširnijih i podpunijih i boljih radnja gotovo o 
svima tim piscima, kojima se Car bavi. 

O Carducciju imamo u Viencu jezgrovitiju i manje 
strastvenu razpravu po talijanskim izvorima, objelodanjenu 
god. 1889. O Heineu i Byronu naći će čitalac studije u Sli- 
kama iz svjetske književnosti, što ih je Matica Hrvatska iz- 
dala g. 1891. Dumasom bavio se Vienac na dugo god. 
1894., a i De Mussetom iste godine. : 

Što pak Car piše u članku o Taineu glede njegove i 
Sainft-Beuvljeve kritike, to je Iskra doniela god. 1891. i 

1893. i Vienac 93., a uzfo je izašao u Viencu i prievod nje- 


“ gove filozofije umjetnosti. | o Castelaru naći ćeš sludiju, 


ne varam li se, u Viencu, ne znam pravo koje godine, a o 
Vogiiću g. 1890. A i o samomi srbskim piscima, koje Car 
prefresa, naći je u hrvatskoj književnosti mnogo toga. Vie- 
nac je god. 1887. opisao nadugo i široko rad Lazarevića i 
ocienio god. 1890. pjesme Vojislava Ilijića. 

O Zmaju je pisao Šrepel u predgovoru izabranih pje- 
sama, izdanih u Zagrebu, a pisala je i Iskra god. 1891, Gor- 
skim Viencem bavili su se akademičari | profesori, a nedav- 
no i K. Šegvić. | o Ljubiši se kod nas već dugo pisalo, pak 
sve te Careve kritike nekako izgledaju kao nešto zastarjelo. 
Tuđi pisci, koje on proučava, malo imadu utjecaja na sadaš- 
nju književnost (uz riedke iznimke), a pogotovo još i manje 
važnosti za srbsku knjigu. Kad Car hoće da predoči Srbima 
tuđe pisce, neka bar odabere one, o kojima je sad najviše 
govora, koji se sada najviše čitaju i koji bi koristno ili štetno 
mogli i na srbsku knjigu djelovati. Dandanas takvi pisci su 
Bj&rnson, Tolstoj, Ibsen, Fogazzaro, Negri, D'Annunzio, 
Brunetičre, Bourget, Verlaine i simbolisti, da samo neke spo- 
menem. 

Gosp. Andrić nas je u Viencu u više mahova upoznao 
s radovima nekih priznatijih srbskih kritičara. 

Nije bila u njegovim spisima slika Marka Cara, pa po- 
kušah ja da ju nacrtam . ,. 

Kada ćemo se moći obazrieti i na hrvatske kritičare? 

Ne znam. 

Žalostno je to, da, dok Srbi omogućuju svojim kriti- 
čarima, da saberu u knjige svoje studije, Hrvati svojim kri- 
tičarima ne pružaju nikad ruke za taj posao. 

Naše kritične studije su razsijane po književnim i poli- 
tičkim novinama, a ne možeš naći nakladnika, da ti ih Ka: 
ljene u kakvoj knjizi u sviet protura. 

Dok toga ne bude, uz svu dobru volju mučno je, a go- 
tovo nemoguće pretiresti hrvatske kritičare, a to je zlo, jer 
tim književnost mnogo gubi, a slabo napreduje. 


(Novi Viek, I. 1897., str. 725.—731.). 

TUCIĆ — NIKOLIĆ: KNJIGA ŽIVOTA 


Ima u toj knjizi mnogo toga, ali, što joj nedostaje, to 
je baš život, — nema života. Naš narod je prirođenim mu 
zdravim razumom svu nauku, što je crpi čovjek iz knjige > 
života, sveo na ovo malo rieči: ,Pitat će te starost, gdje ti 
je bila mladost", | zbilja, život nas uči, da treba raditi, da 
jedino, što mi radimo, to vriedi, a drugo sve nestaje bez 
traga. Treba dakle djelovati, a djelatnost ima započeti za- 
rana, a vrieme, koje nije njoj namienjeno, to je vrieme iz- 
gubljeno. | ja, kad vidim mlada čovjeka, koji nema volje, 
nema energije za rad, sudim, da je to čovjek, koji nema ži- 
vota, a kad vidim cieli mladi naraštaj u takvim prilikama, 
mislim, što će od njega biti, i hoće li se moći u vrtlogu u 
borbama života održati i spasiti, 

Ove i slične misli križale mi se glavom, kad sam pro- 
čitao »Knjigu života". Napisala su je dva mlada književnika, 
a popratio ju je uvodom opet mladi književnik. Mislim, da 
se ne varam, uztvrdim li, da je ta knjiga važna pojava, jer 
nam donekle predstavlja sliku našega mladog naraštaja. 
Prve rieči, oko kojih ti zapne oko odmah na prvoj strani, 
žalibože su istinite. ,U Vama se zrcali tragika našega na- 
raštaja" glase te rieči. 

i uistinu tragika je u tom, što ti ljudi još nisu počeli 
živjeti, a siti su života, još nisu stupili u sviet, a hljeli bi se 
povući od svieta. Ljudi su hladni, sviet je hladan, zato bi 
htjeli odieliti se od svega, naći svoj mir, i onda će biti 

sretni. Oni ne vole onaj život, vola život duše, carstvo misli 
ili bolje čeznuća i sanja, a misao ih muči i čini nemoćnicima. 
Biedni su, znadu, da su biedni, bolesini, ali ljube svoju 
biedu, bol, pa se zatvaraju u svoju ćelijicu, da u tmini pro- 
matraju svoju bol — u tmini, kad se ona podvostručuje. 
Trebaju čeznuća, ideala, čini im se kadkad, da trebaju i 
borbe, žestoke borbe, ali te su borbe skrovite, i svršavaju 
razorenim _iluzijama. Odricanje, pregaranje, . milosrđe i lju- 
bav k malenim i neznatnim, to su njihove krieposti, — 
srčanosti, djelatnosti i snage za borbu usred svieta i života 
nedostaje im. Uviđaju i ćute svoju slaboću, ali ćute, da im 
je volja slomljena i obuzima ih smilovanje za samima so- 
bom, pa pošto ne mogu raditi, to sanjaju i ginu prije vre- 
mena u svesilnoj moći bolestne fantazije. Dječaci su bez 
mladosti — starci bez života. Da ih pitate: čemu umjerenost? 
— reći će vam: ,Da ljudi od nje živu", a da ih pitate: ,Ako 
se sni i maštanje razore?" — odgovorit će vam: ,onda se 
živi od prošlosti." — A to su mladi ljudi, koji tek počinju 
živjeti, pa stupaju u život samo sa snima i maštanjima i, 
bojeći se već realnosti i budućnosti, spremaju se da se 
zaklone u prošlost. Oni vam dovikuju: ,Mi smo bolestni", 
oni su uvjereni, da nose u duši ,naginjanje k razsulu svomu 
i svojega družtva", i govore istinu. Oni dobro poznavaju 
sami sebe. Iskreni su, odkrivaju nam svoje rane, rane mla- 
dog naraštaja, a njihov je poziv, njihova je sva jakost i na- 
da u tomu, da traže samilost u dalekim tajnama stranama. 
Kako je tužna slika, što nam sami o sebi pružaju; kako je 
jadno i nevoljno misliti da je tim ljudima dosta tražiti sa- 
milosti svojim ranama, kao da se već priznavaju osuđeni na 
bolest i na smrt, kao da nemaju nade u spas i u život. 

Njihova je «knjiga života" bez života. Žalostnol Kad bi 
ih čovjek imao suditi po knjizi njihova života, osudio bi ih, 
jer od njih bi malo moglo biti dobra. Ali i ako je bolest 
njihova realna i težka, nije bez lieka. Nadoći će i kriza, a 
liek će biti ,život". Da, kad ti ljudi budu prestali samo o 
sebi misliti, samo sebe analizirati, kad budu počeli misliti 
malo više na druge i gledati izvan svoje sobe na ulicu, u 
život i to po danu, tada će vidjeti još nešto, što još nisu 
vidjeli, vidjet će, da ima ljudi, koji žive, da je život ipak 
lep i da može biti ljepši; vidjet će, da ima i biednika, kako 
oni. to dobro već znaju, ali da tim biednicima nije dosta 
samilosti, da im se hoće pomoći. Vidjet će, da se ne može 
živjeti samo mišljenjem i maštanjem, da se hoće i volje i 
djelatnosti. Vidjet će, da im volje i djelatnosti ne može dati 
nitko, da treba da je u sebi nađu ili ako je nemaju, da je 
stvore. A onda, nadajmo se, oni će to i učiniti, oni će se 
uvjeriti, da tek onda počinje njihov život i da su na prvoj 
stranici života. 

Da, pesimizam je takav. Mjesto da se pojavi pod sta- 
rost, to je mladenačka bolest, nerazdruživ drug roman- 
tizma, kojim je hoćeš, ne ćeš, mlad čovjek često prožet. 
Jedino realnost života sa svojom borbom raztjera pesimi- 
zam, a ako ostaje uz čovjeka preko ciela života i do starosti, 
to je obično ili radi kakve moralne ili fizičke bolesti, ili zato, 
što taj čovjek nije radio, već samo mislio i uviek mislio. 
Dok mladić proučava sviet u knjigama ili vidi po knjigama 
sviet, obično je zadojen pesimizmom, jer su njegovi ideali 
preveć visoki i nedostiživi, a misli, da ideal mora biti tak- 
vim, dok ima ideala, koji su mnogo bliži životu, do kojih 
se može doprieti i koji su dostatni, da dadu smisla i cilja 

čovječjemu životu i djelovanju. Ti su ideali blizu čovjeka, 
ali ih on ne opaža, jer ne gleda okolo sebe, već daleko u 
zrak, gdje okom ne može dosegnuti, 

U ,knjizi života" ovih ideala nema, jer ih nažalost kod 
naše mladeži nema, jer za takve ideale hoće se vjere u 
svoju snagu, u moć svoje volje, a toga nema. 


Nekad su naši mladi ljudi stupali u sviet puni dobre : 


volje, uvjereni, da će moći učiniti sve i svašta, ne računajući 
na zapreke, proti kojima čovječja volja više puta ne može 
ništa. Sad ovi stupaju u sviet uvjereni, da ne mogu ništa 
učiniti, niti ono, što se može postići s malo dobre volje i 
odlučnosti. Ovo potonje je zlo gore od prvoga. Nemojmo 
ubijati u mladim srdcima čuvstvo vlastitog dostojanstva i 
vjeru u jakost vlastite volje i energije, nemojmo činiti 
mladež nesposobnom, da se bori u životu još prije, nego 
je u život stupila; nemojmo ju varati, prikazujući joj život 
knjigama, u kojima života nema i koje čovjeka ne mogu 
uzgajati za život, i recimo mladim piscima, da nisu učinili 
lepo djelo. A nisu ni liepu knjigu. Proza njihove knjige 
zaostaje za Nikolićevim pjesmama, crtice njihove knjige za- 
ostaju za Tucićevim dramama. Mislili su možda, da su nešto 
novo napisali, a nisu. Kao što njihove ideje višeput nisu 
nego jeka ideja, čitanih u drugim knjigama, tako i forma, 
kojom su te ideje zaodjenute ili prikazane, nisu više puta 
nego slabi odraz umjetničke forme drugih književnika. Ima 
u idejama i Niizscheova individualizma i Tolstojeva altru- 
izma i Ibsenova kriticizma, kao što u književnoj formi ima 
i simbolizma i dekadenstva i misticizma i realizma i mnogo 
drugih —izama. Oni su se valjda htjeli služiti neograniče- 
nom slobodom u pisanju, koju je netko od njih zahtjevao 

za sve i tako su zabacili svoju individualnu karakteristiku, 
samo da navuku na se tuđu haljinu, koja im ne pristaje; i 
tako ih čovjek koji put više i ne prepoznaje, pa zaludu je 
njima govoriti: to smo mi. Mi ih ne poznajemo, a što je još 
gore, mi ih onda i ne razumijemo. Bit će valjda njihov go- 
vot simboličan, mističan, ali simbola njihova mi ne shva- 
ćamo, i događa nam se, što nam se događalo više puta 
čitajući po nekim tuđim književnim smotrama neke simbo- 
liste, na koje smo zaboravili i nismo pazili, jer su nam na- 
pokon još bili tuđi . . . ali oni su naši, pa nam se tiđe, a 
to je žalostno. — A žalostno je i to, što ono, što je kod 
drugih naroda već zastarjelo i što se smatralo nečim abnor- 
malnim, prolaznim, kod nas prieti postati sveobćim pravilom 
i najnovijom književnom modom, kao i kod nekih drugih 
bratskih nam plemena. Je li moguće, da su nam oči tako 
oslabile, da vidimo samo ono, što oko nas po zemlji puza, 
a da nam pogled ne dopire do onih visokih vrhova, do ko- 
jih su se uzpeli u ovo zadnje doba velikani svjetske knji- 
ževnosti? 


(Prosvjeta, 1900., str. 122.—123.). 

DILJEM DOMA 


Kad ćete skupiti u knjigu vaše novije radnje? Pitao: 


sam nedavno u pismu prijatelja Đalskoga. Mjesto toga do- 
bih ovih dana knjigu, a naslov joj je ,Diljem Doma". Po- 
gledah na sadržaj, ali nije tu bilo lilepe crte ,Na Veliki 
petak", kojoj sam se divio prije nekoliko godina u Viencu. 
Nisam našao ni ,Legendu iz dvorišta k. br. 15" ta divnu 
božićnu priču, koja bi u divot-izdanju, ilustrovana od naših 
slikara, imala biti božićni dar hrvatskim kućama. Nema tu ni 
romantičnog »Plavomilja" ni toliko drugih pripoviedaka na- 
šega pisca, što smo ih čitali amo tamo po listovima. Đalski 
nam nije dao knjigu, koju smo čekali; dao nam je evo 
drugu: Htio je, da prva knjiga, što ju daje u sviet, odkad 
živi kod rodne kuće, bude prikazana toj kući, hrvatskoj 
kući. — | knjiga je zaista prava himna, izljev ljubavi ro- 
đenoj grudi, i kao što je nedavno podao nam svoje zapiske, 
što ih je bilježio izpod starih krovova svojih starih prijatelja, 
sad nam pred oči razvija dojmove i uspomene, što su mu 
se u duši valjale, kad mu je noga opet stupala među sje- 
nama starog rođenog doma. 

Pisac na rođenoj grudi, kojoj nam je ljepote i čar i spa- 
sonosni dojam već pokazao u romanu istog naslova, gleđe 
i sve sluša s raznježenim, dirnutim srdcem, pak se buđe 
uspomene za uspomenama. Davna lica, izginula ili pod 
humkom s križem ili pod naborima duljeg vremena, mili 
časovi, nestali u ponorima vječne prošlosti, zabliešte pred 

dušom, dapače kao iz sna budi se davno odkucalo, tradi- 
cijom tek poznato doba sa svojom silnom i zamamnom 
poezijom, što ju prošlost uviek čuva. A u piščevoj duši 
budi se silna ljubav za svoj dom, za svoj hrvatski rod i sve 
se više diže, plamti i obuhvaća u svom žaru cielo slavensko 
pleme. | velebna slika, što se izvija pred duhom, tjera iz 
duše svaki očaj, a čuvstvo sigurnosti i boljih dana za drage 
ove krajeve i za ljubljene ove ljude zaokuplja svu dušu, pa 
se srdce čisto zahvalno privija k staroj kući, koja mu opet 


. pruža utjehe. 


I tu se izvijaju uspomene, liepe mile slike iz djetinstva, 
iz mladih dana. Najprije nas pisac vodi po svom domu ze 
dobe svojega djetinjstva pak u susjedstvo, gdje nas upo- 
znaje s romantičnom poviešću liepe Denize. Ljudi bi žalili 
to mlado gospodsko diete, što se nakon nesreine ljubavi 
udaje za težaka. Nemojte ju žaliti! | tu je život svoje učinio, 
gotovo odnio Denizinu biedu. Slušajte ju radije, kad go- 
vori: ,O radije sam svoja gospođa u najgoroj kolibi nego- 
li tuđi sluga u najsjajnijoj palači. Nije, nije dobro ometati 
tuđe pragove." Svete su to rieči, u njima je filozofija života. 

Pak nas pisac vodi i opet u svoj dom i oko njega po 
noći. Voli on noć, jer mu ona razsvjetljuje put k nedostup- 
nim daljinama, ona mu govori o veličanstvu Onoga, koji 
svemirom ravna, a i iz same stare zgrade izbija onda zadah 
davnine i poezije prošlih dana, i dižu se sjene i uzdasi 
davno izginulih i smirenih pokoljenja. | očaran mističnošću 
i tajanstvenošću liepe noći priča legendu stare kuće i nje- 
zine gradnje. Čitatelj će bolje shvatiti taj Đalskijev zapisak, 
bude li znao, da se naš pisac dao s velikom ljubavlju na 
astronomijsku nauku, kojom je, premda poetično, ipak skroz 

i skroz prožet cieli ovaj zapisak, — Ja radije slušam Pričanja 
stare artije i volim s piscem premetati stare spise za izuča- 
vanje daha i srdca i navada davno izginulih generacija, a i 
netom smirenih ljudi, osobito kad on tako liepo zna iz onih 
požuljelih stranica pričati ljubavnu poviest dvoje dragih. 
Čudna je to ljubav, romantična, i mi vjerujemo piscu, kad 
i ne bi mogla nastati i razviti se nego u onim heroičnim 
danima na početku devetnaestoga vieka i na počelku ro- 
mantičnog doba. Tragično je svršila ta ljubav, kad je imalo 
dvoje dragih postati svoji, biti sretni, Njega su ljudi ubili, a 
nje je nestalo bez traga. Piščev pesimizam se tješi time, jer 
bi napokon, da i nije nastupila fa strašna sudba mladih 
biednika sa svim svojim užasom, ipak bila smrt pokosila ta 
srdca. | on misli samo na prolaznost čovjekova života i 
gleda ju kao avet kakvu... ali ipak i davno odkucali 
život jošte trepti čarom, gotovo snagom, da iz tog frepe- 
renja duša primi svu uvjerljivost moći o snazi života. Svaki 
šuštanj među tim starim artijama to mu šapće, i on premeće 
nadalje artije, a kao što iz njih tako i iz njegove knjige 
staro doba iznova postaje pred nama. Mi ćutimo dah 
poezije onih dana nad nama, svu onu dragu i mladu idilu 


probuđenog narodnog života gledamo gotovo živu pred | 


sobom, a iz knjige se izvija velika ljubav za slobodom 
rođene grude. I kad čitamo ,Pepeljugu", nama se čini, da 
tu stojimo pred živim simbolom. Gledajući mladu onu ne- 
stetnicu, što je stenjala i trpjela pod maćuhinim pandžama, 
koju je napokon slavenski umjetnik iz ljubavi priveo k 
sreći, kao da gledamo u budućnost, kad će Hrvat umjetnik 
izvesti k životu i k sreći našu Hrvatsku. Kada će to biti? Tko 
će fo čudo učiniti? Ne znamo, ali vjerujemo, da će to biti. 

Takvih čudesa bilo je na svietu i u našem vieku. — Ali 
ostavimo tu sliku, koja uzbuđuje bol i nadu i sladko čez- 
nuće. Vratimo se na sviet, hajdmo za piscem, koji će nam 
opet pričati tužnu priču, boli mlade djevojke, ostavljene od 
dragoga, i boli otca, koga jedinica ostavlja sama samcata, 
da se Bogu posveti, i koji je našao svoj mir jedino, kad je 
u rukama kćeri izdahnuo. Liepa je to pripoviedka, gdje se 
osobito iztiče fina psiholožka pronicavost Đalskoga u opisu 
bolnog časa, kad vjerenik ostavlja djevojku. Najviše boli 
jadnu Sofiju, što se tako prevarila u svom zaručniku i što 
ne može ni jedan razlog naći, kojim bi ga mogla izpričati, 
a muči ju i to, što ljudi nalaze, da je posve prirodno i raz- 
ložno njegovo postupanje. Kako je to bilo? Otcu najedan- 
put propao imetak. 

"Zato se u cielom družtvu nije našlo čeljade, da je se 
sjeti i da na nju i samo pomisli. Kao da nitko nije ni slutio, 
kakve li muke i boli mora sada da trpi ovo mlado siro- 
mašno srdašcel Nitko ni jedne utlješne rieči za njul Svi su 
trgali kosu i tukli se u čela zbog izgubljenih novaca — svi 
— svi — i otac — i telke — i rabin — i svi gosti bez raz- 
like stališa i vjere. Kraljevski notar, makar pokršten, kao da 
ju je još najviše žalio. A za nju ostavljenu radi pusta novca 
nikoga ni brige. Dapače svi su govorili, da je Levay radio, 
kako se pristoji, radio kao ozbiljan i pošten čovjek, ta on je 
mislio uzeti bogatu zaručnicu, a nipošto siromašnu djevojku. 
Da, da, pošteno je radio i tako pustio vjerovnicima bar ono, 
što bi im zacielo bilo otišlo na vjenčanje. 

Fina li je ta stranica, gorke li istine, puste li ironije! 
Tako pišu samo veliki umjetnici. Htio bih još jednu stranicu 
prepisati, ali čemu, neka ljudi čitaju tu novelu, a mi haj- 

demo, kud nas pisac vodi pravomu čudaku, Begu sa Sutle. 
Čudakom ga mi zovemo, jer bi ga tako ljudi krstili, ali pošte- 
na vam je to duša, simpatičan tip, koga je pisac proučio 
i predstavio velikom ljubavlju. Kod našega Bega veliko je, 
žarko, rodoljubivo  čuvstvo, koje se odrazuje u njegovu 
govoru, životu, ponosu i aspiracijama. Pisac dobro karakte- 
rizira njegovu ljubav prema domovini. U toj ljubavi nije 
bilo ništa politike, nije ni jedna cigla riečca odavala biljeg 
kakova uvodnog članka iz političkih dnevnika niti je bila 
u vezi ma s kakvim političkim programom. To bijaše više, 
mnogo više — bijaše ljubav, koja je izpunjavala čitav ži- 
vot jednog čovjeka, žarila se toplinom krvi, odisala dahom 


stoljetne tradicije, svugda sijala luči, što iz davnih davnina ' 


dolaze, ie pokazuju kasnomu potomku, kud su prolazile 
staze djedova. — Taj čovjek obradovao se, kad je čuo, da 
se Bosna povraća pod pravu krunu, i da dolazi vrieme, da 
se djeca starodrevne njegove obitelji sastanu s onom gra- 
nom, koja živi u Bosni ponosnoj. Poslao on tamo u vojsku 
dva sina, a i on htio za njima, ali sve završuje tragično, kao 
da se slučaj ili sudbina ruga najsvetijemu zanosu i sve 
uništuje. Brzojav mu javio, da mu je mlađi sin kod Jajca 
pao, a prijatelj mu pisao, da je stariji sin Vladimir pao 
ubijen od sina Bega Korića, u koga je on našao sakrita 
oružja, radi česa je i bio jadni beg ustrieljen. Tako se rođaci 
našli u Bosni, da jedan drugomu zataru pleme i ime. A pred 
nama se ta Korićeva poviest širi i kao da zahvaća poviest i 
sudbu cieloga jednog plemena, cieloga jednoga naroda, a 
ne samo jedne obitelji, i tužnim srdcem mislimo na Hrvatsku, 
koja je iz velike ljubavi svetim zanosom, velikim nadama 
slala svoje sinove u susjednu zemlju k svojoj braći. 

Bez sumnje je ovo najljepša pripoviedka ciele knjige, 
koja nas podsjeća na divne priče iz Starih krovova; u njoj 
izbija jače nego u drugima umjetnički talenat našega pisca. 

S prijateljskog dvora vodi nas opet Đalski u otčev dvor. 
Tu sjedi on u dragoj polutamnoj staroj sobi i sluša tajni 
šapat, staru priču, glasove stare kuće, a čarobnica eto oživ- 
ljuje davno nestale časove, i jedna od najranijih uspomena 
zatalasa mu pred dušom — otčevo godovno — i mi smo u 
veselom druživu vatrenih llira, a u tom veselju, u tom 
zanosu ćutimo nešto svetačko, nešto veliko i ponavljamo s 
njima rieči, koje su nekoć čitav jedan usnuli narod pro- 
budile. 

Tu u tom starom domu dižu se neprestano uspomene 
za uspomenama, pa sad je Ilirska romanca, sada opet ,Bo- 
žić", što nam okuplja pred oči mile pokojnike, žarke rodo- 
ljube, kojima srdce gori ljubavlju za rođenu grudu i za svu- 
koliku djecu velike Slavije, a ti ljudi, ti prizori bude u nama 
velike osjećaje i daleke misli. 

Prije nego zatvorim knjigu, još svraćam oko na krasnu 
sličicu ,Stare sluge". Dozivlje mi ona u pamet nekoje ti- 
pove starih sluga, što sam tako liepo prikazane našao je- 
dino kod Turgenjeva. Karakteristični Đalskijevi tipovi mogu 
jedino naći svoju braću u onima, što ih je ovjekovječio u 
svojim djelima veliki Rus. Kod drugih bi ih pisaca zaludu 
tražio, a kad si ih kod njih vidio, više ih ne možeš zabora- 
viti; usieku ti se u pamet zauviek. Jedino veliki umjetnici 
znadu s malo poteza stvoriti tako žive tipove. 

Odlažem knjigu, koja mi je pružila užitka kao malo 
koja, koja mi je pričala umnim liepim načinom svu ljepotu 
šumskog života, svu velebnost i tajanstvenost prirode i nje- 

zin bajni i sladki čar, a pred očima još se niže slika za sli- 
kom, sve pune one vječne poezije, kojom dišu Vergilova 
bukolika ili Turgenjevljevi zapisci. 

Pisac kanda je htio pobjeći nemiloj sadašnjosti i stao 
spominjati negdašnje dane. Rekao je netko, da se o onom, 
što se ljubi, zna govoriti istom onda, kad toga više nema, 
.i sva umjetnost piščeva je u tom, da skupi stare uspomene 
i da oživi nanovo same fantome. Što se negda ljubilo i što 
je već umrlo, nadahnulo je piscu nekoliko slika, kojih sjetna 
dražest i melankolični čar nas se silno doimlje. On se pri- 
hvaća prošlosti i čuva u srdcu sladko čuvstvo ljubavi prija- 
teljske za pokojnike. On ih kadkad dovodi opet među žive 
znance, sjene djedova lebde nad cielom knjigom, i, čitajući 
te fine stranice, kojim provijava poljski i šumski zadah, te 
jednostavne prizore, u kojima se odrazuju idilične i roman- 
tične zgode, vesele i tužne poviesti, uživamo i onda, kad 
nas nešto oko srdca zazebe, a pred očima razivaraju se 
novi vidici obasjani ružičastim svietlom čeznuća i nade u 
bolju budućnost. — 1 još ljudi govore, da je rodoljublje 
prosta, vulgarna stvar! Istina je, da i najgori bedak može 
biti dobar rodoljub, da je to čuvstvo svakomu srdcu pristu- 
pačno. Takva su baš sva najsvetija i najplemenitija čuvstva, 
koja su svima potrebita. Ali dajte samo fo čuvisvo u finoj 
duši, i ono postaje fino, nježno, liepo. Samo ljubite dom, pa 
ćete vidjeti, kako se ta ljubav može slagati i izraziti najfi- 
nijim niansama moderne etikete i vječne umjetnosti. Slušajte 
samo Đalskoga, nije li tako? Đalski nam je dao ovu knjigu, 
kad bi imao već pravo da odpočine, jer on je svoje djelo 
vać dovršio, i ništa više ne bi moglo povećati mu ugled, 
slavu i ime u književnoj republici. Budimo mu zahvalni, što 

nas još dariva plodom svoga pera, što nam je i sad ovom 
knjigom pokazao, kakav treba da bude hrvatski pisac. Neki 
ga ne će možda hvaliti mnogo za ovu knjigu, žalit će, što u 
njoj nema nešto, što su ovih zadnjih godina čitali od njega 
po različnim časopisima. Nek se tješi. Dobro je rekao Dou- 
mic: ,La rćputation d'un €crivain s'6tablit gćneralement au 
rebours de ses merites solides. On lui sait gr6 de ses quali- 
i€s les plus superficielles et de ses plus aimables dćfauis, 
c'est par la qu'il s&duit la mode." 

Čitajući njegovu knjigu rado se sjećam Rodovih rieči: 
»Svaki pisac pripada svojem plemenu i nekom kutiću svieta, 
gdje se rodio, gdje su se njegove djetinje oči otvorile, gdje 
je okušao prve osjećaje. Jao onima, koji su lišeni ove po- 
trebite veze sa zemljom, s obitelju, s domovinom. Oni ne 
će biti nikada podpuni, savršeni, lutat će kao sjene. Treba 
poznavati moderne i tuđe književnosti. Obrazovan čovjek 
ne smije ne znati za visoke i moćne proizvode ljudske misli, 
Naš um može i mora trčati i izvan granica, ali treba da nam 
srdce bude privezano gdjegod vezama, koje ne može raz- 
kinuti ni daljina ni odsutnost, i koje postoje i traju uzprkos 
našim putovanjima ili uzprkoz putovanjima naše misli i prije 
ili poslije povedu nas opet k točki, odakle smo se uputili. 

Đalskijev je um prošao mnogom dobom i mnogim na- 
rodom, a sve mu je ostalo uz rođenu grudu i k njoj ga je 
opet privelo baš sada, kad sve propada, svega nestaje. 
Djeca su ostavila ofčinske običaje, ne žive i ne misle, kao 
što su živjeli i mislili pređi. Odrekli smo se tradicionalnih 
običaja i nemamo dušu stare dobe. Ne govorim, da je to ni 
zlo ni dobro, ali tako je. Stvari odaljene imadu neku intim- 
nu poeziju, i imade nešto melankolično, zamamno, privlači- 

vo k svemu, čega nestaje. Plemenita je Đalskijeva zamisao, 
da im uhvati i odredi sliku baš u času, kad one izčezavaju, 
da domala ne ostave za sobom ništa do onoga, što on bude 
uzčuvao u stranicama posvećenim njihovoj uspomeni. Lju- 
bavlju je pisao, i ljubit ćemo ga čitajući, 

Njegova je knjiga liepa, njegova je knjiga od velike 
vriednosti nesamo za ono, što je u nju svoga ulio, već još 
više za ono, što će u nju postaviti svatko, tko ju bude čitao. 
Jaka je u njoj sugestivna sila, i zato će pobuditi mnogu liepu 
misao, mnogo plemenito i uzvišeno čuvstvo. 

Ne će u njoj naši mladi ljudi naći ,il verbo nuovo". 
Hoće nekoji, da reku štogod novo. To nije dobar razlog, da 
bi šutjeli oni, koji ne kažu ništo novo. Odavna je rekao pa- 
metan čovjek, da se sije uviek isto žito i uviek na isti način. 
Stvar je to jednolična, ali znači, da čovjeku treba uviek isti 
kruh. Čitao sam nekoć u Wagnera, da je gotovo u svakom 
čovjeku i pjesnik, koji umire mlad i koga čovjek preživi, ali 
je još pravednije rečeno, da je u svakomu rodoljub, koji 
umire mlad, a koga prežive samo bilježnik, profesor, radnik, 
činovnik i t. d., i kad im govoriš o rodoljubnim pitanjima, 
nehajno će ti reći: to na nas ne spada. Đalski je tako odgo- 
jio u sebi rodoljuba, da je ovaj u njemu preživio činovnika. 
Nastojmo i mi tako ga odgojiti, da preživi svim naslovima 
i nazivima, što će mu ih život kasnije privezati, Onda će i 
nama biti bolje, onda će biti i napredka, i što se danas do- 
gađa, ne će se moći više događati. | mi ćemo onda kao 
drugi narodi znati štovati i nadariti naše velike pisce, i ako 
im ne ćemo, kao što i sad čine druga naprednija slavenska 
plemena, darovati kuću i grudu zemlje, Mi smo još daleko 
od toga. 

(Prosvjeta 1900., str. 255.—258.). 

s s. 


ANTE PETRAVIĆ: PJESME 


Poznavao sam neke kritičke radnje mladoga pisca, i 
premda u njim nisam našao još piščeve individualne: note, 
priznajem, da sam se veselio, što se pojavlja na polju knji- 
ževne kritike, kod nas dosta zanemarene, mlad talenat, 
liepo obrazovan, darovit i dobra ukusa, koji je pomljivo 
proučio bolje moderne kritičare i našu i tuđu noviju književ- 
nost, pa se nadam i sada, kad se otrese tuđeg utjecaja i osovi 
na svoje noge, da će moći koristiti hrvatskoj knjizi. Nisam 
znao, da je mladi kritičar i pjesnik. Dvie, tri pjesme njegove 
bijah vidio negdje, ali mislio sam, da je to tako napisano iz 
diletantizma, pa ih nisam ni pročitao, a eto ovih dana za- 
čudio sam se, kad dobih zbirku njegovih pjesama. Po pismu, 
kojim mi ju je pisac popratio, uvidjeh, da on ipak nešto, i 
ako ne preveć, drži do svojih pjesama, napose do onih, što 
ih je spjevao u zadnje doba. Da rečem pravo, ja sam se 
dao na čitanje tih pjesama ne baš najbolje volje. Dogodilo 
mi se često ove godine, da sam uzeo u ruke koju zbirku 
mladih naših pjesnika s nadom, da ću u njoj naći pjesnika, 
pa bih se prevario i odložio bih knjigu žalostnim srdcem i 
pomislio bih sam sobom: bolje ostaviti knjigu i pisca na 
stranu i ne pisati o njima ništa; tko zna, s vremenom da bude 
ipak nešto od toga, a vidio sam, da bi se ipak uviek koja 
dobra duša našla, da pohvali pjesme i pjesnika i da fako 
dade pjesniku ono zadovoljstvo, što je čekao. Ja tih pjes- 
nika ne bih bio mogao pohvaliti, a opet nije mi se dalo 

ogorčiti im slast oštrom kritikom. Ima mjesta na sviefu za 
svakoga i za loše pjesnike, neka ih, dok samo pjevaju, a 
ne čine zla. Volja te slušati ih i ne slušati ih. | ja odlučih ne 
slušati ih više. Ali eto ovaj nekako traži, da ga slušaš, i nije 
bilo druge, trebalo je pročitati te pjesme. Dođoh do pol 
knjige. Bila prava muka, nije mi se dalo napried. Gdjegdje 
je koja liepa ideja, koja ne loša kitica, ali liepih pjesama 
malo, preveć malo, a proze dosta i mnogo. Ideje obične, 
stare, često opjevane. Kompozicija i izradba stara i slaba 
kao i ideje i rieči i figure, kojima su one bile zaodjenute. 
Počelak svake pjesme gotovo jednak, opis vjetra, mora, 
jutra, večeri ili uobće iz prirode, epiteti i pridjevi banalni, 
prosti, obični. | sjefih se piščevih rieči iz pisma, kojim pri- 
znaje utjecaj domaćih i tuđih pjesama, i uobće da je prvi 
dio pjesama slab. Uzradovah se, što se nisam prevario u 
sudu o kritičaru. Dobro je sam sebe ocienio. Sutradan pro- 
čitah i drugi dio, samo da dovršim knjigu. Ali tu bijaše ne- 
što drugčije. Pjesme me zanimale, a čitao sam rado i tad 
se opet sjetih pjesnikova pisma: ,u drugom dielu naći ćete 
' pjesama originalno zamišljenih, a izradbom daleko dotje- 
ranijih". Baš takol Od ,Priče o Jasici" do konca naći je 
dosta liepih pjesama, koje premda nisu dostatne, da pisca 
ovjenčaju slavom, ipak se mogu smatrati predtečom i jam- 
sivom boljeg i uspješnog pjesničkog rada ubuduće. 

Ne bih se još usudio po samim ovim pjesmama autora 
ubrojiti u hrvatske pjesnike (a ja ih malo poznajem, jedno 
desetak najviše, premda drugi kažu, da ih je mnogo više), 
ali sudeći po ovim pjesmama usuđujem se javno uztvrditi, 
da će Petravić postati dobrim pjesnikom. Tko mi ne vjeruje, 
neka pročita pjesmu o ,Jasici", ,Judu", ,Lava", ,Morsku 

fantaziju", ,Seosko grobije", pjesmu ,Tamburici" i dalje 
redom do konca, izostavio sam samo pjesme »Starinskoj 
slici", »Žrtvi" i ,Victoria". Nisu pak sve ove novije pjesme 
originalno zamišljene. Pri čitanju nekih nehotice sam se 
sjećao drugih nekih talijanskih pjesama njima srodnih, ali 
to pjesniku ne zamjeram, to se svakomu događa, a nije ni 
moguće, da čitajući različne. liepe pjesme štogod u duši i u 
pameti ne ostane, što kasnije djeluje na misao i'na rieč često, 
a da i ti ne osjetiš toga. — Petravić ima dara za evokaciju 
prizora i slika iz prošlosti, iz života i iz sviela mašte i le- 
gende; u novijim pjesmama pokazuje i veću pomnju na 
izradbu i na muzikalnost stiha i kitice i često liepo orga- 
nizira i sastavlja u cjelinu različne dielove i kitice pjesme, 
a izbjegava banalnu frazu, obične pleonastične epitete i 
retorične iirade, a ovo su na žalost mane većeg diela naših 
modernih pjesnika, izuzmeš li ono četiri, pet, koji su već 
zauzeli stalno mjesto na hrvatskom Parnasu. — Neka mi 
oproste pisac i čitaoci, što nisam, kao što su se oni možda 
nadali, napisao kritiku ovih pjesama. Ufam se, da ću imati 
prigode, bude li zdravlja za to, kad bude izašla nova 
zbirka do koje godine, jer će biti i bolja od ove. Ali pri- 
znajem rado, da bi i ova zbirka zaslužila više pohvale, nego 
su dobile u našim časopisima ovih zadnjih godina druge 
neke zbirke mladih pjesnika. Ovim redcima htio sam samo 
iztaknuti, da mi Petravićeva zbirka jamči, da se u piščevoj 
duši rađa ili, da bolje kažem, razvija i goji pravi pjesnik, a 
bit će mi milo, budem li drugom prigodom mogao ga uvrs- 
titi u red naših mladih pjesnika uz Kranjčevića i Tresića. 


(Prosvjeta 1900., str. 450.—451.). 


Čedomil Jakša, Prikazi i razprave + 8 113 


PREGLED HRVATSKE KNJIŽEVNOSTI 


Prošla već tri mjeseca nove godine, a malo koja knjiga 
ugledala Božje svietlo, pa kad bi čovjek htio suditi književni 
naš rad i napredak po knjigama, rekao bi bar, da smo za- 
driemali. Ali kod nas se ne može tako suditi, jer knjige, što 
se izdavaju, ne prikazuju nam novi rad pisca, već su gotovo 
uviek drugo izdanje djela, što su prije, a više puta i odavna 
bila tiskana po časopisima, pa kad se knjige ne tiskaju, ne 
možemo reći, da pisci ne rade, i da književnost ne napre 
duje. Da budeš time načistu, red ti je uhvatiti se listova i 
časopisa, jer na žalost kod nas su još i danas listovi i časopisi 
jedini odraz književnoga rada. Eto lani bilo je bolje sreće, 
pa knjiga kao iz rukava, a pjesama da se napjevaš do mile 
volje. Begović, Tresić, Milaković, llijić, Ostojić, Petravić, 
Nović, Deželić, Arnold izašli pred nas, koji s prvom, koji s 
novom zbirkom pjesama, ali u njima nije bio samo njihov 
pjesnički rad one godine, već svih ovih zadnjih godina. 
izašlo je romana i pripoviedaka od Đalskoga, Tucića, 
Cippica, Momčilovića i drugih, ali i tu se uz male iznimke 
pribralo i sakupilo novo i staro, pa kad si bio sve pročitao 
i proučio, nisi opet mogao reći, da si iz tih knjiga poznao 
pravo stanje naše knjige za godinu 1900. — Ali svakako 
imao si tako pred sobom rad hrvatskih pisaca pa si mogao 
vidjeti, kakav je i što vriedi, a kad nema knjiga, ne možeš 
ni to, jer gdje ćeš fi listati godišnjake i Nade i Vienca i 
Prosvjete i pregledavati sve podlistke političkih novina? Pa 

zato, kao što je ulješljiva pojava bilo lanjsko izdavanje 
mnogobrojnih knjiga, tako se neugodno doimlje ovogo- 
dišnji zastoj u izdavanju knjiga. Uz naporno nastojanje mla- 
di ljudi bili su uspjeli da proture u knjige svoja djela, a u 
Bosni hrvaiski pjesnik Ostojić kod Dioničke tiskare Donje 
Tuzle izdao u malo mjeseci liep broj knjiga. Najedanput to 
sve zakrklo. Tužno je i bolno tražiti uzrok. Bit će, što je 
prodaja bila slaba, a pisci nemaju novaca da uzmu na se 
nakladu svojih djela, a nakladnici na će opet da gube svoj 
novac. Javnost dakle ne čita? Čita, ali malo. A zašto? Kod 
malih naroda, kao što smo mi, obrazovanija ruka u Hrvat- 
skoj zna njemački, a u Dalmaciji talijanski, a ondje i ovdje 
mnogi znadu i francuzki pa kupuju i čitaju bolje i loše 
knjige u tim jezicima. Misle, da boljih knjiga kod nas na 
našem jeziku ne može biti; ta gdje će Hrvati takmiti se s 
takvim narodima? Pa čemu gubiti vrieme, da čitamo hrvatske 
pripovjedače i pjesnike, kad nisu dorasli ni do koljena 
drugim narodima? Loših knjiga pak za one, koji nemaju 
smisla za umjetničku ljepotu, ima i na pretek za male novce 
na talijanskom, njemačkom i francuzkom jeziku, a ima ih i 
na hrvatskom, ali su skuplje; ne može ih vele prodati, pa 
im je ciena draža. | tako uz bolni vapaj, da Hrvati nemaju 
ništa dobro ni vriedno, da su zaostali za kulturnim narodima, 
naša se inteligencija tješi i daje odjeka svojemu rodoljublju, 
a hrvatski pisci traže uzalud nakladnike i čitaoce. — Nu 
nije baš ni svuda tako. Bilo bi odveć žalostno, kad bi i bilo. 
Ali su tada druge nevolje. Dobar dio javnosti traži u hrvat- 
skim knjigama hrvatske pisce, i gledaš li na ime pisca, 
Hrvat je, ali čitaš li mu knjigu, rekao bi, da nije: nema u njoj 
ništa narodnoga, hrvatskoga, a više puta ni ljudskoga. Pisac 

se udielio od svog naroda, od cielog svieta, zatvorio se u 
svojoj kuli i gleda sebe, umišlja si, da je on čovjek neke 
posebne vrsti, kakvih nema na svietu, a čitaocu je to čudan 
stvor, obrne mu leđa i zavapi: neka ga u njegovoj kuli — 
i tako dobar dio javnosti gleda s nepouzdanjem na hrvatske 
knjige i ne kupuje ih. Ja sam se samo osvrnuo na nešto, što 
se svaki dan oko nas zbiva, ali tko bi bolje naše prilike 
proučio, našao bi i drugih razloga, što se hrvaliske knjige 
slabo prodavaju. 

Bilo bi dobro naći ih i reći ih, ali bi svakako trebalo i 
pomoći tomu. Drugdje se oko toga mnogo radi, a kod nas 
posve slabo. Ne ću reći, što bi najprije imali pisci učiniti, i 
kako bi se oni morali više životu svoga naroda približiti i s 
njim živjeti, i to oni, koji dosad toga još nisu učinili (hvala 
Bogu, nema ih mnogo). Ali bi se imalo nastojati pobuditi u 
javnosti višu ljubav i više zanimanje za svoju knjigu. Zašto 
se ne bi kod nas pokušalo, što i drugdje? U Belgiji se na 
Primjer lani sastavilo druživo ,Ligue pour le livre belge" u 
svrhu, da se sredstvom predbrojbe i podpisivanja osjegura 
dobar broj čitalaca onim piscima. Na čelu druživa su 
ugledne ličnosti svih stranaka. Spisatelji pak i žurnalisti ra- 
dili su po listovima za tu ideju i, da bolje pridonesu uspjehu, 
naumili su prirediti krasnu izložbu svih knjiga, umjetnina, 
rukopisa, fotografija; portreta i uspomena različnih pisaca | 
svega, što se odnosi na književnost. Uzto su započeli niz 
konferencija pučkih i umjetničkih. ' 

Kod nas postoji književničko družtvo. Liepo napreduje 
i dobro je počelo raditi. Ono bi moglo biti i činiti za nas 
ono, što je i što čini za Belgiju rečena ,Ligue". Uz dobru 
volju njegovih članova u Zagrebu možemo se nadati, da i 

hoće, Našim nakladnicima pak ne bi od štete bilo malo više > 
podhvatnoga duha ili bolje uprave u radu. Nekoji se boje, 
da će malo dobiti, a drugi ne gledajući, da li je njihov rad 
Hrvatskoj koristan, gledaju, da njima donosi dobiti, a za 
drugo malo mare i ne pitaju, da li bi bolje bilo izdavati 
dobre i vriedne knjige mjesto kojekakvih kriminalnih ro- 
mana, što kvare ukus i ideje i čuvstva čitalaca. Ali vratimo 


.se na stvar. Knjiga je malo, jer ih se malo prodaje. Vidjeli 
“smo, koji su tomu uzroci, a sad gledajmo malo i posljedice. 


Prva je,.da pisci ne nalazeći pri svom radu ni koristi ni za- 


dovoljstva više puta klonu duhom i ostave se književnog 


rada ili bar traže na drugom polju, ako ne novac, koga 
nigdje kod nas ne ćeš naći, fo bar zadovoljstvo, priznanje i 
slavu. | eto zašto dobar dio književnika u zadnje doba sve 


to više stupa na pozornicu. Bar fu imaš pred sobom cielo 


množtvo, a ako si i radio, imaš i nasladu, da te tvoj narod 
burnim pljeskanjem pozdravlja i slavi. | zaista naši Zagreb- 
čani u tom su vrlo fini i uljudni. Bila drama, tragedija, kome- 
dija, liepa ili ružna, kad pred njih stupa, oni je ne će, ne 
bojte se, nikad ružno odbiti i osuditi. | za najgori komad 
imadu malo samilosti i obzira, ali iza prve predstave čekaj 
ti drugu, pa ako si je dočekao, bolje da i nisi, jer glumci 
predstavljaju, ali obćinstva nema. Opazio sam to prošlog 
ljeta. Davao se prvi put komad domaćeg pisca. Bilo je pljes- 
kanja i odobravanja, a novine javljale, da je komad uspio. 
Uistinu je malo vriedio. Došla i druga predstava, a kazalište 
prazno. Ali uzprkos svemu tomu kazalište mami naše pisce, 
a mi se ne možemo nego veseliti, što svaki dan raste naša 
dramatička produkcija. U ova tri mjeseca dala su se u za- 
grebačkom kazalištu četiri narodna komada i bila su dobro 

primljena od obćinsiva. Dr. Milan Šenoa u dramolelu ,Sveta 
Laž" brani tezu, da bi diete u slučaju razvoda braka imalo 
pripadati materi i poslije sedme godine, a ne ofcu, kako 
zakon zahlieva, — Od Zagorke pirkazivala se dva komada: 
»Novi roman" o sporu starih i mladih i ,Što žena umije“, 
kako žena učini muža ljubomornim, da tim lakše njiria 
ovlada. | Ivanov — dr. Dežman dao je dramu pod naslovora 
»Knjeginja Jelena", gdje predstavlja borbu naravnih i indi- 
vidualnih nagona i prava s askezom i aliruizmom služeći se 
historičkim predmetom iz dobe bogomila. Sudeći po kritici 
hrvatskih novina rek bi, da je ova potonja zaista zanimljiva 
i da pokazuje u pisca liepa dara, Mi ćemo se osvrnuti na 
ovu dramu, kad bude tiskana, jer je u njoj postavljeno i 
riešeno s individualističke strane vrlo važno etičko pitanje. 
A sad prieđimo na knjige, jer premda malo, ipak nekoliko 
ih je izdano. Knjižara Kugli i Deutsch daje najveći kontin- 
gent, i to prievodima pretiskanim valjda iz ,Doma i svieta“, 
najrazširenijeg i najgoreg hrvatskog časopisa, kadrog jedino 
da draži romantičnu bolestnu maštu švelja i trgovčića. Uz 
obične kriminalne romane ima ovog puta i prievoda iz 
djela Gogolja, Garšina, Rovette, Claretiea i Maupassanta, 
ali, izuzevši dva prva, za druge se može reći, da su se tra- 
žila najgora njihova djela. Nalazimo još i prievod glaso- 
vitog romana Echsteina ,Nero". 

Osim tih knjiga i izdanja Pedagožkog zbora, namienje- 
nih u prvom redu učiteljima, imamo dvie knjige pjesama. 
Najvažnija je zbirka pjesama od Dinka Sirovice pod naslo- 


* vom ,Nove pjesme". Da su fo pjesme početnika, ja bih ih 


hvalio kao Hranilović u Viencu, jer bi zasluživalo bodriti 
pjesnika, da već u počeiku ne klone duhom, ali nije ovo 

prvi pokušaj našega pjesnika, pa mu treba reći iskreno, 
kakve su mu nove pjesme. Drugo mi je, što u ovoj zbirci 
nema ljubavnih pjesama, ne zato, što ne bi mogle i takve 
pjesme biti liepe. Ima ih u svjetskoj književnosti i vrlo liepih, 
i bilo ih je i bit će ih uviek, jer je ljubav jedno od najljep- 
ših čuvstava, što može pjesnika nadahnuti, ali su nas na 
žalost poplavile u zadnje doba ljubavne pjesme, koje su 
sve radije nego pjesme, i koje su tako prazne i banalne, da 
s nepovjerenjem gledaš na svaku novu knjigu pjesama 
bojeći se, da ti pjesnik ne izčita čitulju starih već poznatih 
uzdisaja bez ikakva umjetničkog duha. Prva se polovina 
Sirovičine knjige čita rado, i u njoj nam se prikazuje u liepoj 
svjetlosti pjesnik u podpunom liku, sa svojim idejama o sebi, 
o pjesmi, o čovjeku i o svietu. Te ideje, iako ne iztiču iz- 
vanrednu karakterističnu individualnost, imadu nešto oso- 
bito, originalno bilo u začeliku, bilo u razvoju, a izražene 
su markantno i čisto, više puta u sasma novoj i zanimljivoj 
formi ili u vrlo uspjeloj i krasnoj slici, koja te živim bojama 
priteže, a uzto i ritam i zvučnost stiha doimlju te se kao 
neka nujna i bolna melodija, koja se podpuno slaže s 
tužnom slikom, što ti se pred očima razvija, a kadkad se ti 
akordi razplinu, a sto krutih glasova slieva se u nekakvu 
čudnu pratnju, koja raste i biesni kao klik očajnika, koji se 
sa smrću bore i ne će da se predadu, da smalakšu, koji viču 
i kunu; pa sve se utiša i sklada u tihu molbu pred uzvišenim 
božanstvenim likom Božjega sina. 

Pjesnik je sviestan svojeg zvanja, svoje silne moći: 
zloba, nepoštenje, nepravda, što je svuda sreo na svom 
putu, ogorčale su mu dušu, ali mu nisu ubile pouzdanja u 
se ni odlučnosti u borbi. Ne sustaje, gleda svoje jade, 

gleda jade biednog ljudstva, a to mu ulieva u srdce novu 
snagu, jer je uvjeren, da se može odoljeti zlu, i tako ne 


očajava pod Pesimizmom, koji ubija često volju i energiju , 


u čovjeku, Mužke su to pjesme, koje mu tada iz srdca izviru, 
prožete idejom, koja ga vodi u radu i u životu, zadojene 
čuvstvom čovjeka, koji je sviestan, da se bori za pravicu i 
koji sam izkušan u toj borbi ima u srdcu samilosti za ljude, 
koji kao i on stradaju, a ne imadu više puta u sebi duševne 
snage, koju on ćuti. U tim pjesmama i nema stoga izlišnih, 
suvišnih stihova ni kitica, PA se iz njih izbija podpuna, ciela 


slika kao liepa grupa u mramoru. Ali druga polovica knjige, | 


na žalost, ne može slati nz bok prvoj, jer se više puta na- 
vraćaju iste ideje, samo zaodjenute u slabije umjetničko 
ruho, ili pjesnik, mjesto da pjeva, niže liepe i zdrave mislj 
u stihove i kitice, što imadu Potrebiti broj stopa i srok, ako 
hoćete, ali ostaju ipak pustom prozom, i to ne najboljom, 
već često reforikom uvodnog članka političkog dnevnika; 
ili valjda pod dojmom mnogobrojnih sličnih pjesama negdje 
Pročitanih on nehotice reda u pjesmi iste prigovore, iste 
kletve, iste molbe, što su i drugi naši pjesnici kad gore, 
kad bolje, toliko puta naperili proti zlobnicima, nadrirodo- 
ljubima i sličnim ljudima. A malo vriedi i ciklus ,Tassovi 
jadi", jer mu je junak u nevolji i u jadima svojim takav, da 
na Tassa ne podsjeća ni izdaleka. Ako je htio uvesti u svoj 


ciklus genijalnog Talijana, imao ga je držati na njegovoj du- - 


ševnoj i umjetničkoj visini, a ne pretvoriti ga u obična smrt- 
nika, u patuljka, u kom nema ni za liek genijalne iskre i koji 
se jada tako prosto i neumjetno, da ne bi zaista nikakav 
Pjesničić tako slabo, da su ga tako njegove nevolje ikad 
stisle. 

Od Sirovice, koji je spjevao ,Brodolom", mi možemo 
zahtievati, da neke svoje pjesme pregori, kad i tako ne 
mogu pridonieti uspjehu ni slavi, ili nek ih bar pusti u listo- 
vima, gdje su ugledale svietlo, ali neka ih ne stavlja u knjigu 
uz bok drugih liepih, jer tada još gore izbija njihova kržlja- 
vost i slaboća. U kitu svježa i krasna cvieća ne valja zadjeti 
uvelo i suho lišće. A u njegovoj novoj zbirci ima liepa kita 
liepa cvieća, grjehota samo, što je obavija i dobra pregršt 
šušnja. Znam, da je težko ofcu pregorjeti svoju rođenu 
djecu, ali što je grieh i zločin u ljudskom druživu, to je 
vrlina, a ujedno i potreba u carstvu vila, 

A kad spomenuh pregršt šušnja, nadovezat ću koju o 
zbirci, što je pod tim naslovom izdao Neurastenicus, pod 
kojim se pseudonimom skriva dr. Vicko Mihaljević. Ova je 
zbirka pretežno satirična i humoristična, čita se rado, premda 
više puta pretresa ili šiba mjestne splitske prilike i političke 
nekoje tamošnje ljude. Neurastenicus ima satiričnu žicu, ali 
mu nedostaje umjetnička ruka. Giustieve satire idu u knji- 
ževnost, Yorikov humor približuje se pravoj umjetnosti, ali 
Mihaljevićeva zbirka ostaje izvan književne republike. 

A sad, kad nema knjiga, pregledajmo književne časo- 
pise: ,Prosvjeta" sve to ljepše uspieva kao dobar obiteljski 
časopis i preporuča se zdravim liepim štivom i dobrim sli- 
kama. Donosi iz Harambašićeva pera prievod glasovitog 
romana Sienkievića ,Križari“. ,Vienac" živolari i ne može 
se još dignuti uz svu dobru volju njegovih urednika. Bit će 
stoga, što ga nekoji drže za starežinu, i što ne surađuju više 
neki između boljih naših pisaca, i što ga je mnogo mladih 
ostavilo, odkad je ,Život" pokrenut. U ,Viencu" bi nas 
mogao zanimati Grlovićev putopis po Dalmaciji , ali u njemu 

nema ništa originalna ni zanimljiva, a ne odlikuje se ni lie- 
pom formom. — U ,Nadi" je zanimljiva studija o Leskovaru, 
što je napisao daroviti kritičar Milan Marjanović. ,Živo!" se 
tiska i sada u liepom izdanju, donosi dobre slike. Prvi je 
broj gotovo u cjelini posvećen drugoj izložbi družtva hrvat- 
skih umjetnika. U drugom broju Matoš prikazuje karakter i 
rad pjesnika Mileta Jakšića, u čijim pjesmama kritičar nalazi 
iskren odraz duše modernog Srbina, u kojoj je velika kriza 
evropske duše odjeknula originalnom, srbskom jekom, a 
ujedno se dotiče i srbske kritike i rada drugih srbskih pjes- 
nika i V. llijića davajući uviek svoj vlastiti sud, koji je zaista 
nov, oštar, ali i pravedan. Studija se završava u trećem 
broju. Marjanović priobćuje studiju o D'Annunziju, koga 
smatra podpunim predstavnikom talijanstva radi njegove 
tehničke virtuoznosti spojene s ljepotom formalnog izražaja, 
aii ga ne priznaje ni navjestnikom novog doba ni velikim 
reformatorom, već jedino epigonom stare stoljetnim kultur- 
nim blagom poginule rase. U trećem broju nahodimo prvi 
dio dramatičke trilogije Iva Vojnovića ,Allons Enfants". 
Drugi dio ,Suton" izašao je već lani u Životu. Ove dvie 
drame zaslužuju, da kod njih sustanemo časom. Trilogija 
ima da prikaže, kako pisac veli, ono dugo umiranje starog 
Dubrovnika, koje nas je eto dovelo do gotove smrti 
patriciata, toga zadnjeg i jedinog predstavnika prava 
historičko-državne dubrovačke misli, to jest republikanske. 
Prvi će dio trilogije odkriti trzanje dubrovačke duše na sud- 
nji dan republike, kad su Francuzi uljegli u grad, a naslov 
mu je ,Allons enfants". Zatim sliedi ,Suton", a treći je ,Na 
taraci", gdje u posmiehu vječne ljepote naravi, a pred no- 
vim ljudima i pod čudnim mislima današnje dubrovačke de- 

mokracije, izčezavaju utvare velikih i malih netom usnulih 
gospara. — Ovako pisac. »Allons enfants" je veseli i bojni 
uzklik tuđinstva i demokracije, pred kojim pada slaba do- 
maća vlada i propali patfriciat, jer je zaista propali patriciat, 
što nam pisac slika u svojoj drami. Jedini još slavni pred- 
stavnik dubrovačke vlastele je junak drame Orsat Veliki. 
Drugo je sve trulo, mrtvo, a on nije Bog, da uzkrisi opel 
Lazara. Krasan je junak Orsat, um, razbor i srdce dižu ga 
pred nama i nad ostalim patricijima kao velikana nad patulj- 
cima. Rieč njegova sieče kao njegova duša nesmiljeno, 
oštro, prezirom i ironijom, što mu u srdcu budi golotinja i 
trulost njegovih drugova. Plamenom svojih rieči htio bi odu- 
ševiti ona ledena srdca, što ga slušaju, i u vrhuncu zanosa 
zna se svladati i gleda sve, ne bi li ipak našao drugi otvor 
u nieme duše gospara, a kad je sve propalo, kad je sve 
dospjelo, pada i on shrvan od boli. Kad se osviestio i 
mislio, da ga je sve ostavilo, viđa pred sobom svoju Dešu. U 
tuzi, očaju i osami ljubav se diže i raste i bukne u strastvenu 
vatru, ali: je još jak vlastelinski ponos: Ne smiju njihova 
djeca biti roblje. 

Liepa je ova drama. Okupiti oko jednog samog lica i 
predstaviti u jednom samom momentu cieli život i pad 
dubrovačke republike, s vidljivim i nevidljivim dalekim razlo- 
zima te propasti, s odnošajima puka prama vlasteli i vlastele 
međusobno, s aspiracijama, manama, vrlinama i uobće s 
duhom, što provijava obiteljski, javni i izvanjski živo! te 
dobe, zaista može samo umjetnik, kao što samo umjetnik 
može nam oživjeti pred očima čovjeka kao Orsata u pod- 
punoj svojoj duševnoj veličini, i .to s nekim postepenim 
crescendo, što nas sve jače zaokuplja, što se približujemo 

znamenitom času, pa kad je najveća pogibao, da se junak 
pretvori u poluboga, da se taj idealan čovjek razpline u 
ideji, da prestane biti čovjekom i bude samo idejom, pisac 
nam ga prikazuje i s druge strane, prikazuje nam ga pravim 
običnim čovjekom, u kojem i u času rodoljubnog očaja tinja 
uviek plarn i slaboća čovječjeg srdca, ljubav, a kad bi ga ta 
ljubav mogla opet promieniti tako, da ga ne bismo više 
prepoznali, kad je najveća pogibelj, da Orsat ne bude više 
Orsat, već koji mu drago drugi vlastelin ili čovjek, tada 
zaplamsa prirođeni mu ponos i ostane, što je i bio, Orsat 
Veliki. 

Pisac je uspio da nam u podpunom svietlu prikaže uz 
glavnog junaka duh dobe i sliku propale vlastele i aspira- 
cije puka i uobće cio tadanji život sa malo rieči, kadikad 
umetnutih s jedne ili s druge strane tokom drame. Kad sam 
jedan uzklik s puta, kad same dvie rieči, sama jedna opazka 
jednog ili drugog na Orsatove rieči dosta su piscu, da svoju 
sliku proširi i podpuni, i tako akcija teče mirno bez preki- 
danja, a dialog je uviek živ, zgodan i zanimljiv, a što je naj- 
bolje, pisac se je znao uviek držati prave mjere. A rečem 
ti, da bi se težko dala u cieloj drami i samo koja rieč izo- 
staviti ili promieniti, čini mi se, da sam time izrekao najbolju 
pohvalu. Moglo bi se možda zamjeriti, da zadnji prizor iz- 
među Deše i Orsata podsjeća na simbolizam prizora i na 
žene sjevernih dramatičara. Može i to biti. Deša i smrt, sun- 
ce i sunce slobode, ipak je liepo sve to, a bilo bi i ljepše, 
da pri čitanju nisi prisiljen misliti na Ibsena i na sjever. Ne 
bih htio, da me tko krivo shvati i da misli na plagiat, kad po 
svoj prilici ni sam pisac nije valjda pri pisanju bio sviestan 


utjecaja starog sjevernjaka. Vojnović se u ovoj drami po- 


kazao pjesnikom, dubrovačkim  vlastelinom, koji pozna i 

ljubi staru slavu stare republike, a ujedno i čovjekom svoje 
dobe, koji zna vedro i nepristrano shvaćati i suditi i koji 
pozna neumoljive zakone života i razviika, pa zato mu na 
manjka ni obsežnost shvaćanja, ni oštrina analize, ni humor, 
ni satira_ni samilost, koja začinja i ublažuje jedno i drugo, 
ali se nada sve pokazao pravim pjesnikom, pokazao se 
umjetnikom. 

Njegov ,Suton", drugi dio trilogije, uvodi nas u život 
patricijske obitelji nakon pada Republike. A u njemu se 
razvija dugo umiranje staroga Dubrovnika, Intimnija je: to 
slika, iz familiarnog života; u njoj se povlače samo sjene 
stare vlastele, prirođena oholost, koju još siromaštvo ne 
može da uguši, i koja još zaplamsa blieskom duševne veli- 
čine, koja je dovoljna, da nam odkine iz srdca uzklik udiv- 
ljenja i čuvstvo samilosti nad tim svietom, koji dubrovački 
kmet prezire, ne shvaća i osuđuje. Mara Beneša i kći joj 
Pavle predstavnice su i starijih i novijih dubrovačkih vladika, 
karakteristične, zanimljive, tipične obadvie. 

Ali Suton je već poznat, kritika i publika rekle su svoju 
o njemu, a mi ćemo se opet svratiti na nj, kad bude trilo- 
gija gotova. Daj Bože naskorol 

Pri koncu ću spomenut, da hrvatski narod ovog mjeseca 
slavi 400-godišnjicu hrvatske književnosti. Jugoslavenska 
akademija držat će svečanu sjednicu, a prof. Šrepel držat će 
predavanje o Maruliću. Matica Hrvatska sprema liepo izda- 
nje Marulićeve Judite s uvodom prof, Šrepela. Književničko 
druživo odavna se sprema, da sjajno proslavi taj dan. Naš 
Glasnik nije ostao najzadnji u narodnom slavlju, pa se odu- 
žio uspomeni vrlog našeg Marulića učenim sastavcima o 
njegovu radu. 

10. travnja 1907. 

(Glasnik Matice Dalmatinske 1., 1901., str. 77.—86.) 

NAKON 400 GODINA 


Još se po novinama razlieže jeka Marulićeve proslave. 
&plit i Zagreb, Marulićevo rodno mjesto i kulturno središte 
hrvatskog naroda, a za njima i različita druga mjesta pro- 
slaviše god hrvatske književnosti. Tim se učinilo najmanje 
od svega, što se moglo i moralo, a i to se slavlje začelo ne- 
voljno, gotovo prisiljeno, mnogo mjeseci kasnije od odre- 
Genog dneva, kao da se od obraza nešto ipak moralo uči- 
niti za četiristogodišnjicu. »Život" bio iznio nekoliko vrlo 
zgodnih priedloga, ali je to sve leglo, zamrlo, a da se nitko 
nije ni obazirao. Zli biljezi. 

Napokon navršio se i god, a ništa nije bilo spravno, ništa 
još ne bješe učinjeno. Sram nas oblio. Zaključili, da se nešto 
mora prirediti, a priredilo se ono, što se priređuje za koju 
mu drago svečanu prigodu; nešto, što može časom uzhititi 
prisutnike, pa se zaboravlja i mine bez traga. Do malo vre- 
mena moći će se jedino iz godišnjaka listova 1901. znati, 
da je te godine padala četiristogodišnjica hrvatske knjige. 
Drugih spomenika o tom ne će se naći ni u narodu ni u 
samoj književnosti. Rekao bih, da nas malo zanima i Marulić 
i sama četiristogodišnjica naše knjige. Krivnja je donekle i 
naša i njihova. Takva će se izjava nekim rodoljubima pri- 
činiti svetogrđe. Nije mi ni na kraj pameti, da se opravdam, 
jer se ne ćutim krivcem. Da ih umirim, reći ću samo: tko 
vele ljubi, vele i zamjera, vele i žali, jer bi hfio, da 
bude sve liepo, sve dobro, sve savršeno. A opet i ako se 

jubileji slave, da se radujemo i veselimo, to je ipak čovjek 
prisiljen u takvim prigodama i vraćati se mišlju na prošlost, 
na vrieme već izteklo, i sustati kod sadašnjosti, kod onoga, 
na čemu je. | uistinu da se radujemo, što nam je književnost 
živa još nakon 400 godina, to je pravo, to je u redu; ali to 
je i žalostno, da mi moramo u tom samom činu nazrievati 
dostatan povod slavlju i veselju, sretni, što nam nije umrla 
pri počelku četvrtog vieka svoga obstanka. Žalostno je, što 
nismo znali ili nismo htjeli ili nismo mogli bolje proslaviti 
taj znameniti god; žalostno je, što smo ga u Splitu morali 
slaviti kao nešto zazorno, kao nešto smjelo; žalostno, što 
smo ga u Zagrebu morali slaviti uz demonstracije, malo vre- 
mena poslije jadnih izbora, i to baš onih dana, kad smo za 
veću našu sramotu i žalost mogli čitati, što sve Francuzi, s 
narodnom svojom vladom na čelu, spravljaju u slavu stogo- 
dišnjice pjesnika V. Hugoa. 

Pa nije se ni čuditi, ako je mene, a valjda i mnoge 
druge to. slavlje navelo na različite crne misli i nevesela raz- 
matranja. Daleko od gradova, gdje se slavilo slavlje, nisam 
imao prigode ni da se, da bi za jedan ili dva dana, zanesem 
uzhitom i radostnim zanosom, što zna uviek uliti i u naj- 
tvrđe srdce uzhit mase, uzhit naroda, te sam tako mogao u 
mojoj sobici podati se toku svojih misli, crnih misli i posi- 
mističkih, da nisu nažalost istinite, kao što jesu. 

Slavili smo Marulića, a ja sam mislio na čobana za sta- 
dom, na mornara u lađi, na fežaka u zagorskom i primor- 
skom kraju svuda širom domovine, koji uz vatru ili za stolom 
ili za poslom pjeva narodnu svoju pjesmu i tako čuva i 
očuva za vjekove i vjekove, što bi drugčije bilo izginulo: 
ime, jezik i narodnost. Cuvao je to sve on kao svetinju, i 

kad učeni ljudi nisu za sve to znali, i kad su oni na sve to 
bili zaboravili, i kad su oni sve to izgubili, a čuva i sad i 
čuvat će unapried, kad mu mi sami ili drugi budu to otimali 
i tamanili. Kad budemo učili prostu narodnu dušu, srdce će 
nam se razigrati, ne ćemo zdvajati ni za budućnost. Narod 
zna svašta podnositi: i tminu, i glad, i rat, i silnika, i tuđinca, 
ali zna i čuvati ono, što mi kod toga nismo i ne bismo znali 
očuvati. Taj se narod s nama veselio prije malo godina oko 
Kačićeva spomenika, danas muči i ne razumije nas, kao što 
nije razumio ili nije znao za Marulićevo pjevanje pred če- 
tiri vieka, a šio mi slavimo Marulića danas u istom jeziku, 
više nego Maruliču i njegovim nasljednicima imamo za- 
hvaliti prostomu našem narodu. Kad ltalija slavi Dantea 
kao začetnika svoje književnosti, slavi čovjeka i djela, što 
imadu za narod najveću važnost, koja i sad kao i onaj čas, 
što su izašla na sviet, utjelovljuju dušu i težnje cieloga na: 
roda. Svaki dan Dante postaje sve to više talijanskim pjes- 
nikom, pjesnikom svoga naroda. Kad mi slavimo Marulića, 


slavimo čovjeka, čija su nam djela nepoznata, ili ako i zna- - 


mo i čitamo, čitamo ih i smatramo ih kao neki kuriozitet, kao 
nešto, što je bilo napisano pred 400 godina, a iz njih znamo, 
što smo i prije znali, samo nešto više znamo na filoložkom 
polju. Ta su djela za nas mrtva, kao što su morala biti mrtva 
slova, čim su se i rodila. Pa ako se piscu i divimo, divimo se 
najviše stoga, što je imao volje i srdca da pjeva i piše 
nešto hrvatskim, a ne talijanskim ili latinskim jezikom. Ne 
zaboravimo, da će to, kao što je njegova najveća zasluga, 
biti i za mnogo vjekova skoro jedina ili bar najveća zasluga 
mal ne svih drugih hrvatskih pisaca. Dobro da je bar neiko 
počeo nekad i hrvatski pisati, dobro, da nije i to tek počelo 

ilirizmom. Ali nemojmo tražiti od neke dobe, da nam dade 
više, nego može i nego daje svuda po svietu, 

Svud su fi pisci onda (a više puta i sada) mislili jedino, 
da sebe proslave svojim djelima; jezik im bijaše tek sred- 
sivo, a narodna književnost ni na pameti. Ne mislim fo upi- 
sati im u grieh. Pisalo se lafinski, da te širi krug razumije i 
čita, pisalo se i narodnim jezikom nešto za neznalice, a 
nešto valjda i da se pokaže, da se i to znade. Pomalo i kas- 
no stala se razvijati narodna ideja. Ipak u XV. vieku narodi 
nastojahu već poput Grka i Rimljana graditi prosvjetu na 
temelju narodnoga vlastitog jezika; reformatori i prije Lutera 
nisu se borili samo proti jednoj ili drugoj dogmi latinske 
crkve, borili su se i za narodni duh i za narodni jezik. Na- 
ravno, i naši bi ljudi vraćajući se s nauka kući, radili, kao što 
su viđali kod drugih naroda, da se radi, a pošto su hodili u 
ltaliju na nauke, to su se i za njom u svemu povodili. Više 
nam je puta uz toliko nesreća i po nešto dobra i po koja 
svietla zraka iz italije došla. Tada nam je iz Italije došla u 
Dalmaciju pobuda za književni rad. Al nije to još bio rad 
za narodnu književnost. Tada je pjesnik pjevao samo za se 
i za svoje prijatelje, baš kao današnji nekoji dekadenti; 
slali pjesnici jedan drugomu svoje pjesme, a sviet za nji- 
hovu vilu nije znao, Naši imitirali Talijane, a kod nas se 
mlađi povodili za starijima, pa se pjevalo i pjevalo, a ništa 
novo ni bolje, sve puka imitacija. Za prosti puk nije se moglo 
ni pisati, jer_ nije imao škola niti je znao čitati, a i za 
građane malo se moglo pisati, jer su slabo što i oni znali, 
pa se nije ni pisac mogao svojim djelima svomu narodu 
obraćati. Mi to i ne tražimo kod prvih pisaca, ali tražimo, je 
li narod u njima živio, jesu li oni živjeli, ćutjeli svojim na- 


Čedomil Jakša, Prikazi i razprave + 9 129 


rodom, jesu li sebe ćuljeli predstavnicima svoga naroda. 
Ali toga nema. Moramo se zadovoljiti i time, što se ne 
stide naroda, u kom su nikli, i iznosimo kao najveću po- 
hvalu i zaslugu njihovu, ako gdje sebe slavenskim sinovima 
zovu i ako se svojim podrietlom diče, pa i ne zamjeramo 
tadašnjoj inteligenciji, što je malo marila za ono, što se pi- 
salo u narodnom jeziku. Glavno je bilo pokazati se dobrim 
učenikom pred svojim učiteljima; kad bi se vratio kući, za 
to bi te nagradili. Bilo je i u tom nešto narodnog ponosa. 
Dubrovnik je odlikovao liju Crievića svakojakim častima 
samo radi njegovih latinskih pjesama, kojima bijaše i za- 
dobio lovor vienac na Kapitoliju; drugi gradovi nisu mogli 
ni toga činiti, jer su časti bile za tuđince, i jer su ih tuđinci, 
a ne oni dielili. Uzmeš li sve to u obzir, koje čudo, da je 
Marulića po Dalmaciji malo iko nasliedio. Piscu se htjelo 
čitalaca i štovatelja, pa se i za to pisalo latinski i talijanski. 
Za prosti narod našao bi se uviek tkogod, da obradi ili 
prevede kakav misterij za vjersku i moralnu pouku, poput 
talijanskih ,Rappresentazioni sacre". 

Dalmacija nije imala narodnog života, nije mogla imati 
ni narodne knjige. Mogla je ipak imati čovjeka, koji bi bar 
to bio zaželio ili kad ideal njegovao u svom srdcu. Nije ga 
imala, drugi su ga narodi imali, i tako su i prvi pokusi morali 
propasti, razplinuti se kao dim, i propali su i razplinuli su 
se. Ništa zato; živi ipak težak u gori i kraj mora, a s njim 


gusle i pjesma, vjerni drugovi. Knjiga nestaje, narod i jezik 


živu. Kad Dalmacija umire, a ne može da umre, Dubrovnik 


je počeo živjeti narodnim svojim životom, ali životom dubro- 


vačkim. Život mu je bio jak, sjajan, kakvim se ne može 
ponositi nijedan grad tako malen nigdje na svietu, ali bio 

je jak i sjajan baš zato, jer je bio izključivo dubovrački, jet 
je bio stegnut u državne granice, a bio je ujedno i preveć 
slab, da, okupi ili da predstavi svu širu domovinu, cielo 
pleme, s kojim je dielio jezik. Dubrovčani bijahu ponosni 
svojom neodvisnošću, taj ih je ponos spasio. Rob težko da 
ćuti ponos i dostojanstvo, a bez toga ne će se dignuti ni- 
kada. Dubrovačkom separatizmu, partikularizmu (zvali ga, 
kako god hoćete) imamo zahvaliti, što se hrvatska knjiga za 
koji viek uzdržala. Kad je nestalo slobode, nestalo i ponosa, 
nestalo i knjige. Ponos ih naveo, da ne prose nauk u tuđi- 
naca. Zasnovali i kod kuće škole, ponos nukao i plemića i 
bogatog građanina, da uče i da se natječu u pisanju i u pje- 
vanju. U Dubrovniku živio sviet sebi svoj, znao je, da je 
sam narod; narod neodvisan, iako malen. Tu književnici nisu 
osamljeni, međusobno se druže u akademijama, a u doti- 
caju su i s narodom, kojega život poznavaju i prikazuju u 
komedijama, koje, iako su u obliku imitacija klasičke stare 
ili tadašnje talijanske komedije, ipak su sadržajem kadkad 
sasvim, a kadkad dobrim dielom vezane uz dubrovački 
družtveni život. Po tadašnjim družtvenim nazorima prosti je 
još seljak odieljen od družtva i donekle prezren, a to se 
odrazuje najbolje u Noveli od Stanca od Marina Držića. 
Iztakoh već, da je ponos Dubrovčana najbolje služio 
procvatu njihove knjige, ali i taj ih je ponos sve fo više odje- 
ljivao od ostale braće, koju omalovažuju kao robski narod, 
koji nije znao očuvati i održati slobodu, nije se znao oteti 
tome čuvstvu, premda je njegov oštri duh shvaćao slaven- 
sku zajednicu. Uobće svi dubrovački pisci misle, ćute i.rade 
samo za dubrovačku državicu, koju su htjeli proslaviti izvan 
domovine. To opažamo i u Gundulićevoj Dubravci, kad 

slavi Dubrovnik, koji je znao očuvati slobodu proti svakoja- 
kim silama. To vidimo i kod Đorđića, koji je htio, da se i 
znanstvena djela pišu u hrvatskom jeziku, ali zato, da uznosi 
svoj jezik i domovinu u plemenitoj cieni i svieilu spominja- 
nju pred svietom. Jedini je možda Palmotić bolje ćutio uza- 
jamnost s braćom drugih hrvatskih zemalja. Valjda je tomu 
najviše pridonielo, što je putovao Bosnom, gdje je i učio 
jezik u narodu. S Gundulićem, kako je poznato, dubrovačka 
knjiga dolazi do vrhunca svoje slave, ali i taj je momenat 
označen oznakom, koju nosi dubrovčaka knjiga od početka 
do konca, i koja joj mnogo umanjuje vriednost: imitacijom 
talijanske. Najveća epopeja nastala je pod uplivom tali- 
janske knjige. Gundulićeva velika slava ubila je dubrovačku 
knjigu. Dogodilo se i njoj, što se i drugima događa, kad 
stupi na polje koji veliki talenat. | iko može, i tko ne može, 
povodi se za njim, ne bi li se i on domogao njegove slave. 
Za slabiće mala šteta, grjehota za liepe umove, koji bi 
valjda inače bili stvorili nešto novo i veliko. Za Petrarkom 
nadošli su petrarkisti, i s njima propadanje dubrovačke knji- 
ge. Nadošao je i potres, i s njim kraj i Gundulićevim sljed- 
benicima. Novi se Dubrovnik nije nikad više podigao do 
stare slave, a ni njegova književnost. Prije su imali pred 
očima velike suvremene talijanske pisce, a Dubrovčani 
osamnaestog vieka imali su pred očima već propalu talijan- 
sku knjigu. Pogriešili su, što su uzeli za uzor te talijanske 
slabe pisce, a nisu radije uprli oči u Francuzku, gdje je tada 
književnost otimala prvenstvo talijanskoj. Osamnaesti viek 
je za dubrovačku književnost viek umiranja. Književnost je 
umirala, a čuvao se još jedino književni jezik s prievodima, 
što su se tada činili iz kojekakvih loših talijanskih djela. Za 

koga sve to i zašto? Doba umiranja kod naroda može biti i 
povod preporodu i spasu. U propadanju, ako je u narodu 
čovjek, koji ljubi narod i ima uma, lako da oćuti pobudu, 
poticaj, da napregne sve sile, da pokuša spasiti domovinu. 
U pogibli. junačtvo izbija. Takva čovjeka nije imao Dubrov- 
—ik, ali ga je imala Dalmacija. 

Bio je to Kačić. Rođen usred prostog naroda, usred 
njega je ostao, učio i živio, nije zašao u italiju, nije se odtu- 
đio. Što je naučio za mlada, naučio od ujaka fratra u Zao- 
strogu, pa iako je zalazio kasnije u Budim, Budim ne bijaše 
Italija, već grad naroda nama sasvim tuđeg po ćudi, jeziku 
i običajima, od kojega se nije bilo bojati ni utjecaja ni 
upliva. Kačić je i iza nauka sproveo svoj život najviše usred 
prostog naroda, pa je i za nj najviše radio. To je prvi čovjek, 
prvi pisac, koji se s narodom zbližio i koji je s njim ćutio i 
čuvstvovao, i u kojem je narodni duh došao do najjače i 
najplemenitije manifestacije. To bijaše preporoditelj hrvat- 
ske knjige, ali zabljesnuo kao meteor na našem obzorju, a 
nije se našao drugi, da nastavi i usavrši njegovo djelo, nje- 


govu ideju. Nije u strogo kritičkom pogledu: njegovo shva- 


ćanje slavenstva točno, ali je plemenito, uzvišeno, idealno. 
On je zadnji pravi pjesnik u Dalmaciji, pa je morao čekati, 
da lliri nastave, što je on započeo. 

Napoleonove vojne i pad dubrovačke republike zatrle 
su i knjigu u Dalmaciji, a drugdje je nije ni bilo, jer što je 
bilo, bilo je odveć slabo. 

Početak XIX. vieka je koban za nas, nema nas više ni 
kao naroda ni kao književnosti. Kačić je još živio u prostom 
narodu, živio je i jezik i narodna pjesma i narodni ka- 
takter s običajima narodnim i predajama u samim selima. 

U Slavoniji živjela je još kod prostog naroda uspomena 
Reljkovića, narodnog apostola, a u Hrvatskoj bila se zafrla 
i uspomena Vitezovića, jedinog čovjeka, koji je bio shvatio 
narodno pitanje i narodne potrebe, ali koga nije narod shva- 
tio ni slušao. 

Čudno je i žalosino zaista, da se gotovo u isto doba u 
Slavoniji, Dalmaciji i Hrvatskoj pojavljuju veliki duhovi, kadri 
da podignu i preporode knjigu i narod, a da su prilike 
bile takve, da se je njihov rad i naum izjalovio i nije našao 
ni u svoje doba _ni u doba, koje je za tim nadošlo, ljude, 
koji bi bili na njihovu temelju radili. 

Reljković je dobro upoznao mane svojih Slavonaca i u 
Satiru ih odkrio i naviestio i poučavao ih, kako će se prepo- 
roditi. Vitezović malo godina prije njega u Hrvatskoj htio 
je dati narodu jedan književni jezik i tiskaru za narodnu 
prosvjetu u Zagrebu kao književnom središtu svih Hrvata. 

Negdje rat i političke nevolje prekinule su najednom 
sve te pokušaje; drugdje tuđi živalj, koji je pomagao sam 
narod bez narodne svissti, 

Ideja o narodnom jedinstvu i o zajedničkom književ- 
nom jeziku bila je već bačena i fa je tinjala zapretana, ali 
ne ugašena početkom XIX. vieka. To je sve, što je još živjelo 
od hrvatske književnosti; to je ništa, gledamo li na knjige, 
ali to je puno, to je sve, gledamo li na važnost tih ideja. 

Trebalo je samo donekle poticaja, pobude, da razpiri 
vatru, i da bukne plamen, I taj je poticaj i ta je pobuda do- 
šla iz vana. Od početka do dana današnjega nama je tre- 
balo uviek pobude izvana, sami nismo bili kadri da nešto 
stvorimo; vlastitim pregnućem nismo znali nego slušati, slu- 
žili i mučati. 

Francuzki prevrat je idejom narodnosti, koju je uzbu- 
dio u svielu, pomagao i nama. Primjer Čeha, Niemaca i 
Madžara, koji stadoše uvoditi svoj jezik mjesto latinskoga, 
kosnuo se i Hrvata. U Dalmaciji se političke prilike mienjale 
neprestano i nisu davale na to misliti. Jedino _kad se nešto 
smirilo, oživjelo je to pitanje i u Dalmaciji, i to preko Hrvat- 
ske i preko Italije. 

Tri vieka hrvatske književnosti bila su prošla, i bijaše ih 
nestalo gotovo bez traga. Kačić, Reljković i Vitezović zad- 
nje su zviezde na književnom obzorju, ali nitko od njih ne 
potječe od svojih predhodnika, kao što ni njihov rad nema 
predhodnika. 

Oni su bili novotari. Starija književnost ne može se 
pohvaliti, niti da nam je njih dala, pače nije ni pripravila na- 
rod (inteligenciju, mislim), da ih shvati i podupre. Takva 
književnost morala je umrieti, jer nije imala ništa živoino u 
sebi i nikakva uvjeta za život, nije bila narodna niti iz na- 
roda niti za narod, pa kad se je narod počeo buditi, nije 
sebe u njoj prepoznao, nije za nju ni mario. Jedino se ka- 
snije narod nje sjećao, da dokaže drugima, da je ipak živio 
i za nekoliko vjekova natrag. 

Kad bi tko htio pravo ocieniti utjecaj hrvatske književ- 
nosti prošlih vjekova, mogao bi samo reći, da je knjiga do- 
nekle pridoniela, da su Hrvati sačuvali vjeru svoju od mu- 
hamedanske, protestantske i raskolničke natruhe, i to toliko, 
koliko su se tiskale i širile pobožne knjige. 

Ali ideja narodnosti i narodnog jedinstva nije se ostva- 
rila, nije se razvila pod utjecajem starije književnosti, nego 
jedino pomoću vanjskih događaja: franzuzkog prevrata i 
njegovih posljedica. Kasno se i to razvilo; tek god. 1836. bi 

uveden jedan pravopis i jedan jezik: štokavsko narječje, a 
Zagreb smatran središtem narodnog jedinstva i prosvjete. A 


i zato nam je trebalo tuđe ime, ime ilirsko. Nismo znali, ni - 


kako se zovemo ni kako se moramo zvati, nakon 300 go- 
dina što smo imali svoju književnost. Pa je Gaj bio prisiljen 
god. 1835, da uzme ilirsko ime, da ne bi bilo prepiraka i 
nesuglasja, kad bi se uvelo koje narodno ime. 

ilirizam u Dalmaciji nije se razvio tako liepo i brzo, ka: 
ko u Hrvatskoj, niti se je pojavio istim_ duhom i istim smje- 
rom kao tamo. Preuzko i jadno bilo je obzorje dalmatinskih 
lliraca, izuzmeš li velikana Pucića, koga su uostalom malo 
kod nas shvaćali i uvažavali. Mislilo se, da freba uzkrsiti hr- 
vatsku knjigu samo za puk, da treba samo za prostog težaka 
pisati hrvatski, jednom rječju, da je hrvatska knjiga potre- 
bita za one, koji ne znadu talijanski. Baš kao u Marulićevo 
doba, ako ne i gore. Malo je tko mislio, da je puk tvrdo 
čuvao svoj jezik, jezik bolji od onoga, što mu davahu knji- 
ževnici u knjigama, da je puk ostao ono, što je odvajkada 
bio, a opet da, i kad bi sve htio njihove knjige čitati, ne bi 
mogao, jer ne pozna slova, jer nije imao škola, gdje bi ih 
naučio, a i kad bi znao čitati, ne bi se tim knjigama oko- 
ristio, jer u njima nije bilo, što je njemu trebalo. Nije se tada 
mislilo, ako tko treba hrvatske knjige, da je to baš inteli- 
gencija, koja više nije ni poznavala jezik svog naroda. A 
ipak se ne sastoji narod od samih težaka, veći i od bolje 
ruke, od inteligencije; niti je narodna književnost književ- 
nost za same težake. Pri fakvom shvaćanju ne bi se nijedna 
književnost nikada podigla, a ne bi se s njom podigao ni- 
jedan narod. Mučno je opet knjigom poučavati prosti narod, 
jer niti može vele trošiti niti može vele čitati, a još 

više zaio, jet malo iko zna pisati za prosti puk, kako treba 
i o čem treba. Puk je ostao vjeran svojoj narodnosti i na- 
rodnom svom životu i bez škole i bez knjiga za cielih 400 
godina i više. Ali izobraženiji svijet stvara život cielog jed- 
nog naroda, a taj je bio kod nas raznarođen baš zato, jer 
nije bilo narodne knjige, da u njemu uzdrži živu i budnu 
narodnu sviest i s njom narodni jezik. To je bila pogrješka 
dalmatinskih Ilira, što su mislili, da treba samo za težake 
pisati. Zato su i književnost i narodni pokret u Dalmaciji sla- 
bo napredovali. Zato su se u začetku ilirizma kod nas pisale 
knjižice i članci još i gori od onih, što smo ih imali pred 3 
ili 4 vieka. Zato se pisalo za inteligenciju uviek talijanski i 
onda, kad je trebalo kušati, da u njoj pobudiš narodnostnu 
ideju i težnju za preporodom. Gaj bio započeo svoj rad iz- 
davanjem hrvatskog lista, a u Dalmaciji na to se tek najzad 
pomislilo i naravno fim nije se moglo doći do pravog na- 
rodnog života. Uslied toga ostala je i predsuda, da jezik nije 
glavna stvar pri narodnom pokretu, i usadila se predsuda, 
da naš jezik i naša književnost ne može da bude našio 
svjetsko, nešto i za najobraženije ljude, da i bez njega 
može čovjek biti pravi patriot, i tako najveći rodoljubi sko- 
ro sve do jučer nisu ni poznavali svog jezika. Tako dok u 
Hrvatskoj, počevši od inteligencije i od kulturnih zavoda i 
institucija družtvenih i političkih, sve se nastojalo ponaro- 
đivati, kod nas se tek dizala Matica Dalmatinska, i to na- 
ravno za pučku prosvjetu. | dok je u Dalmaciji po gradovi- 
ma i varošima ostao uviek tuđi život, tuđi duh i tuđi jezik, u 
Hrvatskoj je cvala književnost, i s njom se budila narodna 
sviest, i počinjao svuda narodni život u svima družtvenim 
slojevima. Dokaz svemu tome možemo naći opet u književ- 

nosti, koja je istodobno i izvor i ogledalo narodnog života. 
U Hrvatskoj nalazimo pisca, kod koga se već opaža opisani 
i dobro proniknuti život cielog naroda. Đalski nam je dao 
suvremeni narodni život hrvatskoga plemstva, hrvatskoga 
malogradskog i zagrebačkog života, i to u svim njegovim 
manifestacijama i aspiracijama, i u obiteljskom i u političkom, 
i u družtvenom i u kulturnom krugu. U Dalmaciji, kad su se 
u zadnje doba pojavili pisci, koji su poput drugih svjetskih 
Pisaca htjeli u životu svog naroda tražiti nadahnuće i pred- 
met svojem radu, nisu našli oko sebe ništa; morali su tražiti 
narodni život jedino po selima. Uzmite Vodopića, Ljubišu, 
Šimića i Cippica i sve ostale, pak ćete naći jedino u njiho- 
vim pripoviedkama. Jedinu iznimku imate u Vojnoviću, ali 
reliquiae reliquiarum zadnjih izdanaka nekadašnjeg dubro- 
vačkom životu. Ali taj je život bio još zadnji ostanak, 
reliquiae reliquiarum zadnjih isdanaka nekadašnjeg dubro- 
vačkog života, bila prazna larva stare nekadašnje slave, a 
ne plod novog pokreta. 

Možemo reći, da se ilirizam tek sada u Dalmaciji poja- 
vio u pravom svom obliku i smjeru. Tek sada počelo se ra- 
diti oko ponarođivanja inteligencije. To je počelo školom. 
Sad prelazi u obitelj, a kad zahvati sve obitelji, tad će se 
istom moći govoriti o početku narodnog života i o narodnoj 
knjizi, naime o knjizi za cieli narod. 

Na ovoj sam se točki dulje zadržao, jer se još i danas 
kod nas od mnogih krivo shvaća narodna književnost, te bi 
se htjelo, da se knjige pišu samo za težake. Knjiga mora 
biti iz naroda za narod, samo ideju o narodu ne valja svesti 
na preveć uzke granice. To tjesnogrudno shvaćanje narodne 
knjige donekle je i krivo, što su u novije doba nekoji pisci 

zašli izvan kuće i dali se u kozmopolitizam. To je opet zlo i 
veliko zlo, ali ne da se liečiti izficanjem protivne skrajnosti. 
Da upoznaš, što se zahtieva od pisca, da bude piscem svo- 
ga naroda, i u čemu se sastoji narodna osebujnost i karak- 
ter jedne knjige, pomisli samo, kako bi sudio o takvoj knji- 
zi Francuz ili Talijan ili Niemac itd., kad bi je čitao preve- 


.denu u svom jeziku. Bi li je on prepoznao kao puki odraz 


svoje knjige i svojih pisaca ili kao nešto novo. Zašto su 
ruski i sjeverni pisci toliko zahvatili maha u Francuzkoj i 
drugdje? Jer su veliki pisci, a u njihovim djelima živu pravi 
ljudi, ali ujedno i novi, različiti od drugih, i u tom baš, što 
je kod njih novo i različito od pisaca ostalih naroda, stoji 
njihova narodna osebujnost. Takvih pisaca imamo i mi, iako 
malo. ' 

llirizmom dakle počinje prava hrvatska književnost, 
književnost hrvatskoga naroda. 

Tako je bila uzko spojena knjiga s narodom, te iko je 
htio biti rodoljub, morao je biti istodobno i pisac. Tako je- 
dino može se začeti i ukorieniti u narodu zauviek književ- 
nost. Ilirskom zorom počinje novi dan, a meni se sivara pred 
očima veselije, sjajnije, svjetlije obzorje, i moj se duh, za- 
noseći se u ono doba, diže i veseli. Narod, koji je znao 
stvoriti ilyski pokret u onim prilikama, u kojima ga je stvo- 
rio, pokazuje veliku energiju i sve uvjete života. 

Združiti se u književnosti, da se pođe brže k prosvjeti i 
narodnom napredku, velebna je ideja. Ako mi gledamo na 
našu knjigu, ne nakon 400 godina, već nakon malo više od 
po vieka, ne nakon Marulića, već nakon Gajeve dobe, mo- 
žemo se i ponositi i vjerovati u svoju budućnost. Nedostaje 
nam samosviest, nismo sviesini svoje veličine, ne znamo cie- 

niti svoje, i tu bi nam opet trebalo poticaja, pomoći izvana 
kao uviek. Trebalo bi nam, da nas drugi upoznadu i upo- 
zore na ono, što vriedi kod nas. Na žalost još smo od toga 


daleko. Sviet nas manje poznaje nego ikada prije, ili ne. 


zna za nas, ili nas krivo sudi i prezire ili mrzi, a ne znamo se 
pomoći sami. Ostalo je u nama uviek nešto robsko, što se 
boji, da svoj glas pred sviet iznese, da zahtieva i za sebe 
ono pravo, što ga ide kao čovjeka, da ga prije upoznadu 
pak da ga sude. U našoj književnosti imamo pisaca, kojima 
treba samo kakav Brandes ili kakav De Vogiuć, da ih svietu 
naviesti, pa bi ih prosvietljeni narodi primili, kao što su pri- 
mili i mnoge druge više puta i gore od njih. 

Jedino vjerom u svoje sile može čovjek napredovati, a 
isto tako i narod, Nažalost ta vjera počela je padati i puštati 
mjesto čuvstvu straha i očajanja. Kad bi htio tražiti uzrok toj 
pojavi, morao bi čovjek pretresti cieli naš nutarnji život, i 
druživeni i politički, a u ovaj osinjak ne ću da diram, a nije 
mi ni dobro sve poznato, pa nešto samo nagađam, a doka- 
zati ne bih znao. 

Čuvstvo straha donosi mlitavost i nerad i pretvara se u 
snošljiv muk ili u uzaludno tugakanje, Mladomu narodu ne 
dolikuje ni jedno ni drugo. Sad smo u času kritičnom, kad 


bi trebalo novih preporoditelja. Valjda se varam, ali zna- 


kove novog preporoda viđam, a nekoje, iako ne vidim, 
ćutim oko sebe. To je sve još u zametku, još nije kristalizi- 
rano, ali mota se zrakom. Tlo je bar dobro pripravljeno, tre- 
balo bi samo da se pojavi energičan, velik čovjek, koji bi 
pokret započeo. Lako bi se svi oko njega okupili. Mladež 
ćuti, da joj nešto novo treba, ali ne zna sama što, ćuti, da 
ne može ostati pri onom, što već imamo, da treba napried 

ići, ali ne zna, kojim će putem. Pokušavala je jednim, poku- 
šala drugim putem, i to onom slobodom, onom smjelošću, 
što prati mlade duhove uviek od naravi; prevarila se, nije 
htjela odmah vratiti se natrag, da joj se ne rugamo, ali nije 
još izgubila nade, da će ipak doći do pravog puta. 

Da bi se našao odabrani vođa! Ali međutim mladež 
čeka i pripravlja se, učinit će još koju pogrješku u svojoj 
želji novosti i napredka, ugušit će i koju dobru klicu, razorit 
će i koju staru dobru zgradu, ali svejedno, nema napredka 
bez žrtava, čuvaju se i ruševine uz nove zgrade. | Maruli- 
ćeva proslava ne bi se bila održala bez iniciative mladeži. 
Da se je ostvarila, kako ju je mladež bila zamislila, nikad 
bolje! Zasluga je mladeži, što se došlo i do književničkog 
druživa. Druživo nije dosad učinilo, što je moglo, ali iz nje- 
ga će se, kad tad, nešto roditi. Mladež hoće da prodre svu- 
da: u Maticu, u Akademiju, u književne časopise. Ne će la- 
ko ni najedanput ući ni sve osvojiti. Svojom mladenačkom 
nesmotrenošću za čas će i pokvarit štogod, ali pogrješka i 
kvar lako se dadu popraviti, a iko ih je počinio, pametnije 
se unapried vlada. 

Ovih sam zadnjih godina pratio vrlo pomnjivo svaki 
korak hrvatske mladeži. Sprvice me nešto i uzrujalo i ža- 
lostilo, nije mi se sviđao anarhizam ni nihilizam, koji je htio 
samo dušiti, a nije znao graditi. Sad su se stvari bolje razvite 
i drugčije se prikazuju. Manija rušenja i razaranja nešto fe 
jenjala, anarhizam još nije prestao, a valjda najviše zato, što 
nisu našli vođe, da ih uredi. Ali godinama to sve samo od 
sebe pada. Gledamo li francuzku književnost, to viđamo sad 
i u akademiji i oko konzervativne Revue de deux mondes 
nekoje, koji su za mlada bili na čelu prevratnih i skrajnjih 

književnih struja i pravaca, bilo negdašnjeg parnasa bilo no- 
vijeg simbolizma. Za to nam se najmanje bojati mladenačke 
anarhije i mladenačkih težnja za novotarijama. Što je naj- 
više brige zadavalo, to bijaše neki pretjerani individualizam 
i egotizam, s kojeg se fi mladi pisci ugibahu životu svog 
Vremena i svog naroda i svega druživa, da se zatvore sami 
u svoju kulu daleko od sviju, jedino zauzeti vječnim pro- 
matranjem i obožavanjem svoga ja, A to na radost sve više 
izčezava, i ti mladi pisci približavaju se druživu i narodu, 
da žive i ćute s njim, pače htjeli bi biti na čelu u svemu, što 
se tiče kulturnog i družtvenog razvoja i napredka. Ta je že- 
lja dobra i plemenita, Pa sve da i nedostaju sile i sposob- 
nosti. 

Bez sumnje se nastojanjem mladeži zanimanje za knji- 
ževnost ovih zadnjih godina proširilo. Kao što smo nekoć 
imali silu mladih političara, tako sad imamo svu silu mladih 
književnika, koji, kao što su nekoć mladi političari dielili 
sviet, tako sada sude i diele lovor-vience na književnom 
Polju. Ne ću reći, da se s tim naša književnost mnogo obo- 
gatila. Gotovo uviek ta mladenačka djela nose na sebi bi- 
ljeg dobe i godine pojedinih Pisaca, pa i ako nisu baš loša, 
nisu opet ni najbolja, te će jamačno s vremenom nestati i 
njih. Često i osude i lovor-vience diele ti mladi ljudi ne- 


pravedno, ili bar nesmotreno, i književna kritika_malo se 


njima okorišćuje. Ali tako ne će uviek bili, lako će mnogo 
toga odpasti, nešto će i procvasti, netko će i uspjeti. 
Nastojanjem mladeži, kao što se širi zanimanje za knji- 
gu, širi se i ono za umjetnost. Oni su uveli hrvatske umjetni- 
ke u narod. Sve je to možda mala stvar, ali nije neznatna; 
to su dobri biljezi, dobri znakovi, koji daju slutiti, da ća se 

za njima pojaviti veća djelatnost, a te trebamo najviše na 
kulturnom polju. Kulturno polje obrađeno od mladenačkih 
ruku — to nek nas ne straši, neka nas veseli. 

U Zadru, 20. studenoga 1901. 


(Giasnik Matice Dalmatinske I., 1901., sir, 337,—350.). 

NOVIJA HRVATSKA LIRIKA 


Malo prije svoje smrti tužio se. Preradović u pismu pri- 
jatelju Trnskomu na mladi naraštaj, da ne vriedi mnogo, a 
osobito da nema mladih pjesnika, te veli: ,Skoro bi se čo- 
vjek pobojao, kad mi siisnemo oči, da će umuknuti i vila 
nam pjesnikinja". 


Ali ako onda mladih pjesnika nije bilo, očtineh nakon 
pjesnikove smrti pojavila ih se mala četa. Arnold, Badalić, 


Hranilović, Palmović i Harambašić, svi zapjevaše za prvi 
put u ono doba. Marković je onda bio u naponu svoje 
snage, ali kao da je ostavljao liriku, a naginjao radije epici. 
Nu ti su pjesnici, skoro svi, tek neprestanim uzirajnim ra- 
dom, malo po malo, izašli na javu, te su i Arnold i Badalić 
i Hranilović tek u najnovije doba stekli neko priznanje, dok 
je Palmović g. 1882. bio već umro, a malo iza njega umro 
skoro i glas njegovih pjesama, koje ipak nisu bile najgore, 


iako ih je malo bilo. Marković se domogao neke slave kao, 


dramatičar, kritičar i epski pjesnik; lirskih pjesama je malo 
izpjevao, a i te u mlađe dane, pa kad ih je 1889. izdala 
Matica Hrvatska, činile su se nekud prestare, Jedini je Ha- 
rambašić odmah mahom postao slavan i ljubimac javnosti. 
Javnost, koja se tužila, da je s Preradovićem umrla hrvatska 
lirika, obradovala se mladomu pjesniku; ovjenčala ga lo- 
vorom, netom mu je vilu čula. 

Međutim je umro g. 1881. August Šenoa, ljubljen kao 
= pjesnik, ali mnogo više kao pripovjedač, i ostao Haramba- 

šić sam, da bere slavu i pohvale javnosti, sve dok se ne 
pojaviše dva mlada pjesnika, kojih ime potamni brzo nje- 
govu slavu, 

Bili su to Tresić i Kranjčević. Ovi su i danas na prvom 
mjestu hrvatske lirike, premda nastupiše snažni pjesnički ta- 
lenti, a nekoji i udarili novom stazom, ne povodeći se ni 
najmanje za njima. To su činjenice, koje udaraju u oči sva- 
komu, koji bez strasti i predsude gleda novije doba hrvatske 
lirike, Kako i zašto se to dogodilo, i kako se istodobno raz- 
vila hrvatska lirika, to ću nastojati prikazati u ovoj studiji. 
Pri tom ne ću spominjati imena svih pjesnika ni obazirati se 
na njihov rad, već ću se baviti samo onima, što su imali neki 
upliv, pa bio štefan, bio koristan, na razvitak hrvatske lirike, 
koji su po fom predstavnici različnih pravaca ili skupova. 
Mnogo je u nas pjesnika, mnogo se pjeva i mnogo se piše, 
ali ako ćeš prodrieti okom malo dublje i malo dalje, ako 
ćeš razširili obzorje, da zahvatiš pogledom veći prostor, 
treba razriediti šumu i osjeći manja stabla. Zato sam volio 
ostati kod onih, kojima je ime slavnije u narodu, i kojima 
će potomci sačuvati ime, iako ih ne budu slavili kao mi. 
Tko bude pisao poviest hrvatske lirike, trebat će ih sve spo- 
menuti. 


I 
Nema sumnje, da su ideje one, koje upravljaju svie- 


iom. One su izvor političkih i umjetničkih evolucija. Unu- 
tarnji razvitak ili promjena ideja odrazuju se u razvitku ili u 


promjeni filozofijskih i estetskih nauka i pravaca i potom 


ciele umjetnosti na njima osnovane. Više puta, pače češće, 

politika i umjetnost ne idu uporedo u svom razvitku ili u 
svojim promjenama. Taj razvitak i te promjene opažaju se 
prije kod jedne ili kod druge, ali ne izostaju nikad, iako 
Koja zakasni i zaostaje časom za drugom. Tim ne miskim iz- 
ključili, da se umjetnost nakon prvog pokreta ne bi mogla 
i sama nadalje razvijati, bez obzira na politiku, jer ona nosi 
u sebi klicu vlastitog života. 


Evolucija politike i umjetnosti, od francuzkog prevrata 


do naših dana, to nam kod raznih naroda jasno dokazuje. 
Do neke dobe pokret, začet tim prevratom,. odrazivao 
se posvud jednako, ako i ne u istoj mjeri, ali je 


kasnije negdje sustao, a negdje se razvio drugčije, prama 


tomu, da li je došao do ostvarenja svojih težnja ili ne. Za 
to sprvice opažamo posvud dvie jake struje: vjersku i pe- 
simističku. Jedni, zasfrašeni nepredviđenim posljedicama 
prevrata, tražili su utjehu u vjeri, drugi u očajanju: nisu više 
imali vjere ni pouzdanja, ni u sebe ni u što drugo. Među- 
tim je politička ideja bratstva i slobode okupljala sve sinove 
istog naroda, i tako nasta težnja za narodnom nezavisnošću 
i zajedničivom. Rodoljubna struja odrazila se i u književ- 
nosti. Pa kad su narodi dobili jedinstvo ili neodvisnost, taj je 
pokret prestao i nije imao više ni smisla. 


Onda je naravno politika krenula drugim putem, kako , 


bi uredila najbolje unutarnji narodni život i usrećila narod 
i pojedince. Zato je trebalo proučiti uzroke zla i nedosta- 
taka, koji su se u druživu opažali i gušili život družtvu i po- 
jedincima. A to se odražavalo u proučavanju realnog života 
i u analizi psiholožkoj, što zavladaše književnošću, a na- 
skoro romanom, koji je tada počinjao cvasti kao vrst umjet- 
nosti, koja se najbolje prilagođivala za takav posao. Dok se 

napokon, upoznavši zlo i uzroke i izvore zla, nastojalo pro- 
naći i liek, te tako zavladala nova struja, koja teži za pre- 
porodom pojedinca i druživa, a najbolje se vidi u današ- 
njim piscima, kao što su: Tolstoj, Ibsen, Bourget i drugi, 
koji svi misle, da navješćuju spas čovjeka i družtva. 

Ovo je naravni tok stvari, ali je takav tok negdje na- 
išao na zapreke, kojih nije mogao svladati, te tako sustao. 
Kod nas je taj pokret sustao u fazi patriotskih težnja, koje, 
iako su se pojavile istodobno kad i drugdje, nisu se ostva- 
rile_ kao na primjer kod Niemaca ili Talijana. 

Taj je pokret bio velik, široko zamišljen u ideji ilirizma; 
sveo se na manje, prirodnije granice malo kasnije pod na- 
rodnim imenom hrvatskim, ali tad se je kristalizirao i ostao 
u stanju idealnih izvanjskih aspiracija i težnja, koje se zboc 
većih i jačih sila nisu mogle ostvariti. Velika Hrvatska ostala 
je idealom i postala programom političke jedne stranke: 

To nam tumači, zašto je u nas, kad je u Italiji i Njemač- 
koj rodoljubna književnost prestala oživotvorenjem svojih 
ideala, jošte ostala u životu; to nam tumači, zašto rodo- 
ljubna tendencija ilirske dobe provijava i kasniju književnost 
našu, sve do dana današnjega, te je potom ta književnost 
anakronizam jedino, ako ju uporedimo s onom drugih na- 
roda, ali se ne pokazuje takva onomu, koji je promatra u 
njenom razvoju i u unutarnjem narodnom životu i prilikama, 
u kojima živi i razvija se. 

Ali iako nije moglo biti drugčije, to opet nije bilo 
moguće, da suvremeni pokret ideja i umjetnosti drugih na- 
roda ne nađe odziva i odjeka kod nas. Izobraženija ruka, 
književnici, koji se, hoćeš, ne ćeš, moraju uzgojiti na vrelima 
tuđe nauke i tuđe knjige, kao ljudi nisu se mogli oteti utje- 

caju tih nauka i tih knjiga, pa nije_čudo, ako su, stavivši na 
stranu, bar začas, težnju za nekim rodoljubnim idealom, za- 
sada barem, nemogućim i neostvarivim, pokušali staviti se 
u kolofečinu današnjeg napredka, te tako uveli i u našu 
književnost najnovije pravce i struje od -naturalizma i rea- 
lizma sve do simbolizma i dekadenistva. Izabranije umove 
to prosto i nenaravno prilagođivanje tuđih prilika našina 
posve drugačijim prilikama nije moglo zadovoljiti, te je ta- 
ko morala kod njih nastati neka trzavica, neko nastojanje, 
da politički ideal primiene današnjim prilikama i da ga pro- 
miene, makar i osakativši ga i umanjivši ga, zadovoljivši se 
onim, što bi moglo biti izvedivo. 

Ne treba da obširnije to tumačim i naznačim imena 
ljudi i stranaka i škola, kod kojih se opaža sve, što gore na- 
vedoh. To može svatko sam po sebi naći, a na nešto ću se 
i sam osvrnuti tokom ove studije. Naravno, moram se ogra- 
ničiti ovdje na hrvafsku liriku te ne mogu zahvatiti druge 
grane književnosti, a opet samo tako bi slika bila podpunija 
i jasnija. 


H. 


Patriotizam se nije samo kod nas uveo u knjigu, kad i 
kod drugih naroda; on je kod nas i preporodio književnost. 
Kad je počela rodoljubna tendencija provijavati našu knji- 
gu, tada su se rodoljubni ideali mogli pričinjati izvedivim i 
najhladnijim glavama. Nu stvari su u malo godina pošle 
takvim putem, da je izvedenje tih ideala postajalo sve teže i 
napokon gotovo nemoguće. U takvoj nevolji nije čudo, ako 
je bilo težko ljudima odreći se svojih težnja i nade u bu- 

dućnost; nije čudo, ako se našlo ljudi, koji izabraše progra- 
mom svog rada ,ideal ujedinjenja i neodvisnosti narod- 
ne"; nije čudo, ako narod, a napose mladež i književnici, 
prigrliše taj program i priljubiše se uz muževe, koji ga bra- 
njahu. 

Starčević je postao narodnim junakom, a Harambašić 
narodnim ljubimcem. Prvi se održao sve do smrti, jer je u 
njemu utjelovljena bila narodna ideja i narodni ideal; drugi 
je propao, jer u književnosti sama ideja i sam ideal nisu 
dostatni, hoće se uz njih i umjetnosti. 

Kao što se nije smjelo dirati ni .mienjati Starčevićev 
program baštinjen od otaca — mislilo se, da se ne smije 
diarti ni mienjati poezija, što nam je namrieše predi. 

Nekoji su imali odveć slavnu uspomenu u narodu, a 
da bi iko pomislio i pokušao pjevati drugčije ili čak nadvi- 
siti ih. Oni su bili nedostiživi, a trebalo se zadovoljiti time, 
da ih oponašaš, nasljeduješ i po mogućnosti dostigneš. 

Kao što politički ljudi tako i pjesnici upravljahu svoju 
rieč cielomu narodu. Trebalo je dakle govoriti, kako svi 
govore, i ono, o čemu svi govore, da te bolje shvate i slu- 
šaju. Da su drugčije postupali, ne bi bili našli odziva, ali to 
je sve moralo biti na uštrb poezije. ' 

Mjesto da uzdignu masu do svoje visine, oni se poni- 
zili do njezina niveaua. Zaboravljalo se, da, ako je koji stari 
pjesnik bio slavan, nije zato samo, što je pjevao, što su 
drugi ćutjeli i mislili, već najviše zato, što je izrazio na svoj 
način čuvsiva i ideje, koji su se bar u začetku nalazile u 
svima. Ne valja smetnuti s uma ni to, da je rodoljubna pjesmo 
mnogo lakša za one, koji je prvi počinju pjevati nego 
za one, koji za njima dolaze. To je Bolje, koje se lako obra- 

đuje; lako se taj Predmet izcrpi i postaje retoričan, jer ne- 


ina mnogo različitih načina shvaćanja slobode i rodoljublja 
pače u neko stanovito doba i u nek i. 
mo samo jedan dobar i pravi način shvaćanja slobode i ro- 
doljublja, a taj izključuje sve ostale kao nevaljale i krive. 
Rodoljubno čuvsivo je nešto izvjestno, jasno, što nije oso- 
bito zgodno za variacije. Druge obćenitije ideje i čuvisva 


kao ljubav, smrt i f, dl, zgodnija su za liriku, i lakše je u nji-' 


ma biti originalan, jer u njima ima toliko variacija, koliko 
ima različnih osjetljivosti. 

Kad se na sve to promisli, ne može čovjek biti odveć 
strog s Harambašićem i njegovim sljedbenicima. Njihov je 
posao bio težak, radi potežkoća, skopčanih po svojoj naravi 
s patriotskom poezijom i još više zbog ideja ili radije pred- 

suda, što su tada vladale u pogledu takve poezije. Ali ako 
je bilo potežkoća, opet su prilike bile najpovoljnije za us- 
Pjeh njihove poezije. Rodoljublje bilo je tada zanosno i 
takvo, da je ono, što danas nekoji smatraju retoričnim tira- 
dama, onda zaista zanosilo srdca. Znam to po sebi. Bijah 
tada mlad, ali izpoviedam, da su me onda nekoje Haramba- 
šićeve pjesme dirale do suza, napunjale svetim žarom za 
domovinu ili srčbom proti njezinim neprijateljima, a tih da- 
nas ne mogu čitati, a da ne uvidim odmah njihovu golotinju 
| siromaštvo u sadržaju i u formi. ,Poletarke" Harambašiće- 
ve bile su u podpunom skladu s duševnim stanjem javnosti, 
a napose mladeži. | 

One su bile najmilija knjiga svima, a čitale se rado i sve 
druge pjesme, koje su se za njima povodile. Mnogo se uisti- 
nu pjevalo o ljubavi i smrti za domovinu; bijahu većinom i 
Pjesme loše sastavljene, ali što je nedostajalo u stihu i «u 

im stanovitim prilikama | 


stoku, nalazilo se sve u srdcu čitatelja. Bila je tada živa 
vjera u ideal domovine. Nije se mnogo od pjesnika iziski- 
valo. Ako je samo znao uzplamliti tu vatru rodoljublja, a to 
nije bilo težko, drugo mu se sve opraštalo. | tako se nisu 
opažali ili su se valjda opraštali nedosiatci Harambašićeve 
lirike. Ipak u njega nije bilo originalnosti ni u sadržaju ni u 
formi. Glede sadržaja opazio sam već, da su njegove ideje 


bile ideje javnosti; on je o narodu, o domovini, o njezinoj 


slavi, prošlosti, budućnosti mislio kao i svi drugi oko njega. 
Njegove ideje, ideje obćenite i od filozofijskih postaju reto- 
rične, često su samo retorika u srokovima; nema filozofije, 
ni dubokih ideja, jer njegove ideje nisu personalne, nisu 
upravo njegove, već svačije, 

Kompozicija je kod njega većinom banalna kao i kon- 
cepcija, kojoj uviek odgovara. Ljudima je milo čuti uviek, 
što su već prije od drugih čuli, a milo im je, da im opet ob- 
širnije protumačiš i prikažeš, što si im već rekao. i tako je 
koncepcija kod njega ideja, koja se već nalazi u prijašnjim 
pjesnicima, a kompozicija je samo razvijanje te ideje. Po 
tom dosta mu je bilo naći mnogo rieči, da uzmogne ponav- 
ljati istu misao, samo drugim riečima. To je on i radio, jer mu 
je bilo do uspjeha, do popularnosti i s nedostatka ideja i 
s lakoće u stvaranju novih izraza, kojima bi mogao podati 
istu ideju, uviek različitim slikama i bogatstvom sinonima, 
Često ćeš naći kod njega cieli niz slika, da izrazi kakvu ide- 
ju, što s umjetničkog gledišta malo vriedi, dok gotovo sko- 
ro hikad ne ćeš naći, kao na pr. kod Tresića ili Kranjčevića, 
ideju izraženu u samoj jednoj slici, što je prava umjetnička 
kompozicija, jer se tada sama vizija u pjesnikovu duhu 
utjelovljuje u skladnom i savršenom obliku kao kakav ocrga- 

nizam, a ne kao kakva zgrada različitih elemenata i slika. 
Treba priznati, da je u njega čuvstvo jako i osjećanje 
fino, ali mu nedostaje krepčina misli, da to oplodi, i snaga 
mašte, da to razsvietli. Vrela Harambašićevih pjesama jesu: 
ideja Boga, ljubavi, smrti i Hrvatska, ideje već izrabljene, 
koje će se ipak uviek pjevati i koje.su nekoje, kao Prera- 
dovića, visoko uzdigle, jer je pazio, da ne upadng u pros- 
tu retoriku, politiku ili umovanje, i nastojao, da estetička 


tendencija bude jača od drugih. U Harambašićevim pjesma- . 


ma bilo je svedeno u kiticu, u stihove i u srokove ono, što 
se pisalo po političkim novinama, a njegove (,Ružmarinke", 
»Nevenke" i ,Tugomilke" ne iznose nijedno novo perso- 
naino shvaćanje ljubavi. Te su pjesme pjevane po tuđem 
kalupu, kad po narodnim ženskim pjesmama, kad po Vrazu 
i ostalim starim romanticima, a kad po Heineu, koji je svojim 
»htio bih postat ovo, htio bih postat ono" naveo naše mla- 
de poletarce na to, da su željeli biti i vjetar i trava i mjesec 
i što ti ja znam, samo da se dovuku u blizinu svoje ljubovce. 
Čudna je ljubav kod Harambašića i ostalih njegovih sljed- 
benika. 

= To je ljubav podređena ljubavi domovine, a teži za tim, 
da dade domovini valjanih sinova, koje će majka učiti, da 
ljube dom i da umru za nj, čim budu momci gotovi. Nema 
ni u ljubavnim pjesmama personalne note, te mjesto osob- 
noga vlastitog čuvstva nastupa prosta retorika, jer ide i u 
tom za rodoljubnom tendencijom. 


On je u predaji našao ideal ljubavi žene u suglasju .s 
ljubavlju domovine, i pred njim lebdi uviek taj ideal. Lju-. 
bavne njegove pjesme, ako nisu junačke, zuje običnom 


elegičnom žicom starih naših pjesnika. 

Harambašić je za se imao veliku lakoću u stvaranju 
stihova. To je dobro i riedko svojstvo. Ali njegovi su stihovi 
često nesavršeni, mnogo je slabih srokova, što često kvari i 
nelošu pjesmu. Uobće malo je kod njega poštivanja prave 
umjetnosti, preveć ju zanemaruje. A nadahnuće i sveta va- 
tra čuvstva nisu dostatne za pjesnika; ništa ne može biti 
trajno, ako je forma slaba, a i umjetnost i poezija imadu 
svoje tajne, kojima davaju i samomu čuvstvu vriednost, koju 
bez njih ne bi imalo. Poezija ima svoje zakone i metodu 
svoju, koje treba znati, a i najnadahnutiji čovjek ne će ništa 
liepo izvesti, ako mu nisu gusle dobre, i ako mu nisu sve 
žice ciele i akordirane. Harambašić je zanemario stih i srok. 
Stih mu je često prazan i nadut. 

Ne bih se ni bavio ovim manama i nedostatcima, da 
su škodili njemu samo, ali osvrnuo sam se na njih za to, jet 
su našli sljedbenika i poveli stranputice nekoje neloše pjes- 
ničke talente, 

Ako sam jedino o njemu govorio, to sam njega izabrao, 
jer je bio slavniji od drugih, pa i ako nije to dokaz osobite 
njegove genialnosti, valja u tom vidjeti popularnost njego- 
va imena i zamašnost i prostranost njegova utjecaja. 

Druge manje pjesnike njegove dobe i ne spominjem. 
Ima kod nekojih po koja liepa pjesma, ali nemamo vremena 
da se kod njih zaustavimo. Već znamo, što oni pjevaju, što 
bi nam oni mogli reći. 

Nu ipak i za vrieme najveće Harambašićeve slave bilo 
je i boljih i vrjednijih pjesnika. Mi ih ostavljamo onomu, koji 
bude pisao poviest hrvatske knjige. Onda se toliko oko 
Harambašića bučilo, da se između buke nije ni čuo nježan 
zvuk njihovih gusala, a i kritika je imala pune uši i bavila se 

samo tim, da hvali one, koji su najvišu graju dizali, a riedko 
kad da se i profi njima bori. 


LIB 


Muza, govorio je Gautier, ne prima naredbe ni od 
koga, niti od kakve nauke, niti od kakve stranke, pa ako ju 
Pjesnik sili, da ide na čelu kakve čete, pjevajući kakvu 
himnu ili svirajući kakvu fanfaru, ona se osvećuje prije ili 
poslije... ona pušta, da se uvuku u njegove stihove težke 
fraze uzete iz novina ili iz pamfleta. To se dogodilo i našim 


Pjesnicima, kad su hijeli upregnuti vilu pod kola jedne 


stranke. Uzto se dogodilo, da su onako, kako ih je njihova 
stranka slavila, druge baš zato počele napadati i umanjivati 
im ugled među svojima. A proti tomu može se održati samo 
pjesma, koja ima u umjetnosti svoju pravu vriednost, 

Tih nije bilo odviše, i tako je počelo propadanje, a ovo 
je pospješilo javljanje novih snažnijih talenata. Nadodaj i to, 
da se javnost nije mogla uviek zadovoljavati političkom pjes- 
mom; da bi se i nadalje za nju zanimala, trebalo je, da pre- 
stane biti uviek jednaka, da bude drugčija i bolja. Uzhit i 
zanos, i za političku ideju, ne može uviek-trajati; nakon ne- 


kog vremena počinje jenjati, a onda ga je težko opet uzpi- ' 
ritij hoće se tomu velike vještine. Harambašić i njegovi sljed- . 
benici bili su preslabi za to. Uspjelo je to, i to samo djelo-. 


mice, boljemu pjesniku — Tresiću. Valjalo je računati i s no- 
vim idejama, koje iz drugih naroda prodirahu do nas, tre-: 
balo je otvoriti vrata i prozore naše kuće, da i u nju uđe 
novi dah, što je kolao svielom. Čitaoci su htjeli i duševne 

hrane, a nesamo zanosnih rieči. A loši pissnici nisu čuli 
mukli šušanj ideja, što oko njih letijahu zrakom i pod njima 
rovahu zemlju. Oni su se držali ideja prošlih vremena, a ni- 
su znali ni zaodievati ih onako liepo, kako su stari znali. 

Socialna pitanja težila su za tim, da izbace politiku iz 
literature. Trebalo se donekle prilagoditi duhu vremena. 
Tendencija, ako se hvata časovitih interesa, zastari brzo, a 
škodi i knjizi. Tendencija, koja hoće da prokrči put nekim 
idejama, dobra je, ona je za knjigu kao krv za čovječje tie- 
lo, samo mora biti vješto provedena kroz knjigu, kao i krv 
kroz tielo, a da preveć ne izbija na vidjelo. Kad ju izričito 
izfičeš, kvari knjigu. 

Ako se htjela spasiti još rodoljubna tendencija, valjalo 
ju je učvrstiti sočnim idejama i vješto provući pjesmom. 

To je donekle pošlo za rukom novijim pjesnicima: Tre- 
siću i Kranjčeviću. Moramo uzeti i u obzir, da je propada- 
njem i napokon smrću Starčevića propadala i stranka njego- 
va i ideal, za koji se on borio. 

Njegova je duga borba, bezuspješna, razočarala du- 


- hove, koji pomisliše, da je ludo boriti se za same neizvedive 


ideale i trošiti svu energiju u uzaludnoj borbi; da je bolje 
računati s realnošću i boriti se za ono, što se može lakše 
postići. 

Ovi su nazori, malo pomalo, uveli promjenu obćeg 
mnienja, a obće mnienje je izraz misli i volje naroda. Obće 
mnienje stvara srednja klasa naroda, jer obće mnienje jes! 
ono, što se govori, a niža klasa, prosti puk, zna samo šutjeti, 
ali ne govoriti, on samo izražava želje i tužbe svoje, viša 
klasa, samo misli i obično ne čuvstvuje s narodom i nije u 
dodiru s njim pa ne zna ni što puk želi ni što ga tiska, za 

to go jedino srednja klasa, koja sfvara javno _ mnienje 
zad ie je srednja klasa razdieljena u stranke, tu je obično 
#d do cha stranke, koji stvara obće mnienje kod svojih 
“ a a, te po tom Ovo se i mienja prema propadanju 
da enju jedne ili druge stranke. Kad stranka izgubi vođu 
: ji je ni svojim radom, značajem ili drugim sadsiviana 
eći ve ik ugled, propada, a s njom propada i knjiga i 
Pjesma, koja se na službi njezinih ideja borila. m 
Ovo se kod nas najbolje vidjelo. Ono, što se prije u 
poeziji smatralo _čuvstvom, nazivlje se bedastim PE na i 


kričanjem, a što se smatralo idejom, 
#razama. Jao, 


mladi pjesnici, 


: nazivlje se banalnim 
: 9 Pjesmu ne spasi ljepota forme | tako 
Oji su tada stupili na polje, bili su prisiljeni 
ksnadi ' prisiljeni 
birati liepu formu, ugladiti ju, suspregnuti se u kao 
ostajući što više objektivni. 
Bra de oja po sebi nametalo. Je li im uspjelo 
ćemo. Ali opet patriofizam nije s j 
odbaciti ni izključiti. Pre de 
Politika nije bila doniela ništa izvanredno dobro. Stara 
iga Pjesma nije više valjala, morao joj se dati nov 
ia ; za Pasa nov život. Uvidjelo se, da i u umjetnosti 
'eba vještine. | šavši Š itelj 
: si, e. Ne našavši kod kuće učitelja, potražiše 
i Stari su naši bili pjesnici; mladi hoće da budu i umjet- 
nici. Nije im dosta nadahnuća, hoće im se i učenja; ne za- 
dovoljavaju se kojekakvim stihom ni srokom, hoće liepu 
sata da zaodjenu liepom odjećom, da sadržaj i oblik 
srastu zajedno _u jednu liepu i harmoničnu cjelinu. Ako 
orok političke ideje nisu svih zadovoljavale, valjalo je za- 
ojiti pjesmu mislima i čuvstvima, kojih plemenitost i važ- 


Bi 

nost ne bi nitko mogao zaniekati, pa kojoj mu drago stranci 
pripadao. Uzore, kad ih kod kuće nije bilo, valjalo je tražili 
vani, Mladi su fo i učinili. Odgojeni .na tuđoj suvremenoj 
knjizi, nisu joj se mogli oteti uplivu i ne opaziti, u čemu 
ona našoj prednjači. Zašto se ne bi dala pomladiti i naša i 
malko se podignuti? Tko prati razvoj hrvatske knjige, bi 
će da je vidio, kako se i roman i pjesma i kritika stala isto- 
dobno pomlađivati pod uplivom izvanjskih. Meni je ostati 
pri samoj lirici, zato spomenuh samo Tresića i Kranjčevića. 
Ni jedan ni drugi ne potječu od prijašnjih naših pjesnika, 
kao što ni Kumičić ni Đalski ne potekoše od naših pripo- 
vjedača, predma se nitko od njih nije za to odtuđio svomu 
narodu, ni prekinuo domaću tradiciju. Tresić i Kranjčević 
odnjihali se van romanticizma, koji je kod kuće vladao. 
Romanticizam se osnivao na ova tri čuvstva: na čuvstvu 
junačiva, ali ne realnog, već gotovo izvanrednog, izmišlje- 
nog, na čuvstvu prirode i na čuvsivu ljubavi, koja hoće da 
zavede krepost, što se opire, tuži i plače. Kranjčević ne 
vjeruje u takvo junačtvo, nema oči za prirodne ljepote, a o 
ljubavi i ne pjeva. Tresić gleda ljubav, junačtvo i prirodu 
kroz oči klasika, a ne romantičara; ima dosta i realnog ju- . 
načiva u poviesti i u životu, zašto tražiti drugo veće? 

Tresić je podigao propalu rodoljubnu poeziju i pro- 
krčio joj nove puteve i obogatio praznu liriku novim zdra- 
vim i jakim idejama. Kranjčević je učinio kraj romantičnom 
ljubavnom pjevanju i jadikovanju za nesretnom ljubavi i ' 
priobćivanju ljubavnih uzdisaja i sličnih stvari, koje nisu n' 
koga mogle zanimati, a svoju ljubav posvetio svim ljudima, 
svim onima, koji trpe, ma bilo kako. Oba su ipak zadržali 
svoju personalnost; ona je tipična i nema i malo uvježba- 

nog čilaoca, koji ne će poznati ih u svakoj i kojoj mu drago 
njihovoj pjesmi: 

Prava poezija i ne može, a da ne bude izrazom naših 
čuvstava; treba preliti u stihove svoju dušu. Ali to uspieva, 
kad su čuvstva jaka, a duša velika. Izpoviedati naivno ili 
bezobrazno čuvstva i osjećaje vulgarne i poznate svima 
proizvodi samo dosadu kod poezije i hladnoću. 

Kranjčević ne priobćuje nam svoje doživljaje ni lju- 
bavne zgode, već plod svojih razmatranja po širokom 
svietu, a najviše u čovječjoj duši. On misli i samo izbor 
svojih misli daje obćinstvu u pjesmi. 

U tomu se on može smatrati uztukom pretjerane per- 
sonalne ljubavne lirike, bilo iskrene bilo hinjene po ro- 
mantičnoj modi. 

Dok se prije i za njihove dobe još pjevale ciele knjige 
o sretnoj ili nesretnoj ljubavi, tužeći se u jadu do neba il: 


u sreći prispodobljajući se bogovima, on je to sve zabacio. 


zaboravio svoje boli, da gleda bolje sveobću tugu. Čemi 
pričati svoje ljubavne jade, kad je toliko većih jada na 
zemlji, kad kao da neko prokletstvo leži na zemlji? 

Tim je veliku uslugu učinio hrvatskoj lirici, jer je po- 
taknuo pjesnike, da traže nadahnuće izvan svojih doživljaja, 
razbluda i ljubakanja, pa ćemo vidjeti pjesnike, gdje se 
nadahnjuju na vrelu poviesti, prirode, znanosti, te živeći 
životom svojih zemljaka i krećući se u realnom svietu iz- 


pravit će i promieniti do potrebe personalno shvaćanje i 


promatranje stvari. 

Kranjčevićeve su tužbe i bolni uzklici jači od romanti- 
čarskih, ali su i intenzivniji i odaju veću bol. Nisu uzklici 
ljubavne boli, već težkog razočaranja pred zlom i patnjom, 

što svud vlada. On je htio ljubiti sve i svakoga pa je ne- 
sretan, a mi ne možemo, a da ga ne ljubimo, kad se za to 
tuži i kad nam to priča. On znači napredak u osjetljivosti i 
u dubini opažanja. On osjeća bol, gdje drugi samilost, on 
prodire okom, gdje drugi ne vidi ništa. Više puta forma 
njegovih stihova nije jasna ni čista, rieči mu nedostaju da 
izrazi tančinu svojih osjećaja, ali je volio i reći više puta lo- 
še ono, što je htio reći, i što nam nije nitko prije njega bio 
rekao, negoli ne reći. 

Njegove pjesme nisu nikad razvodnjene, krcate su i 
pune smisla, bilo da su u abstraktnoj formi spjevane bilo, 
što biva češće, da utjelovljuju u kakvoj slici ili u kakvu sim- 
bolu epsku, filozofijsku ili dramatsku ideju, da ju plastičnije 
tako prikažu. Kasno je stekao popularnost. Težko su ga shva- 
ćali; govorili su, da odveć visoko leti. Dobro je, da se i 
javnost priuči visini ideja i umjetnosti. Ne manjka nam na 
žalost nadri-pjesnika, koji hoće da ugađaju masi, a bit će ih 
uviek, ne bojte se. Dobro da bude bar tkogod, da, pregor- 
jevši i uspjeh i popularnost, uzdrži visoko zastavu poezije, 
časteći ju kao nešto uzvišeno. Ali sad je došlo i njegovo 
vrieme, i on uživa ime i slavu, što zaslužuje. Njegov je upliv 
velik na mlađe pjesnike, samo što ga, rekao bih, mnogi 
upravo ni danas još ne shvaćaju, valjda zato, što ga čitaju 
s nekom predsudom, i traže u njemu ne ono, što imade, 
već ono, što oni hoće da nađu. Hoće da u njemu vide no- 
vog Prometeja, koji se diže u ime ljudstva proti svesilnom, 
hoće da nađu cieli sistem filozofski, cielu pozitivističku Com- 
teovu: nauku, pa ga natežu amo tamo, dok im se prikaže 
ne kakav jest, nego kakvim ga oni zamišljaju i hoće, a ja 
mislim, da bi i on sebe mučno prepoznao u slikama, koje 

su od njega učinili, On je još mlad, ali jedini napredak, što 
se dosad kod njega viđa, to je u njegovu pesimizmu. Sviest 
sveobćeg zla, sprvice maglovita, postaje sve jasnija i bol- 
nija, kao da sve to bolje vidi, shvaća i poznaje ništavilo i 
nevolju jadnog življenja. 

Drugim je putem išao Tresić. On je donekle nastavio 
rodoljubno pjevanje naših pjesnika, ali ga primienio današ- 
njim zahtjevima, novome duhu, obogatio ga novim idejama 
i ljepšom umjetničkom formom. Odgojen za mlada u Dal- 
maciji, kad je borba za narodnost bila najžešća, on nije 
mogao ostati hladan _ni indiferentan u tom pravcu. Duh na- 
rodne borbe zahvalio je i njega u svoje kolo. Tko nije tada 
u Dalmaciji živio, taj ne može shvatiti zanos, koji je tada 
vladao, taj ne može shvatiti ni pravo prosuditi naše mlade 
pjesnike. Svaka najmanja narodna pobjeda bila je velika 
narodna stečevina. Pohrvaćenje i najmanje obćine, otfvore- 
nje nove čitaonice, izbor narodnog kandidata, to je sve 
poprimalo karakter važnog događaja, što bi pjesnici opje- 
vali. 

Sve to treba uzeti u obzir, kad se piše o Tresiću i o 
drugim našim pjesnicima. 

On se tada prenio iz Dalmacije u Zagreb, gdje je još 
tada vladao, bar među mladeži, kult Starčevića i zanos za 
rodoljubnu ideju i pjesmu. Odgojen pak na vrelu starih 
klasika i njihovih ideja o slobodi i veličini domovine, kao 
što je jako ljubio i slobodu i domovinu, tako je i poletno 
njima pjevao. 

Shvatio je odmah svoje zvanje, da uzdrži u narodu 
budnu sviest narodnu i vjeru u svoju jakost, plemenitost i 
veličinu, koju mu jamči slavna i krvava prošlost, U njihovu 
srdcu odjekivala je svaka radost i tuga hrvatskog narođa. 

On se nadahnjivao starom slavom naših junaka i današnjim 
prilikama i događajima. Smrt velikog rodoljuba, pobjeda 
hrvatske misli dostatne su, da mu zagriju maštu. 

A zašto da mu to zamjerimo? Ta i Goethe je govorio, 
da sve pjesme moraju biti prigodnice. 

| Pindarove divne ode nisu nego prigodnice. To zani- 
manje za prigodne događaje uzdržava odnošaj između pub- 
like i pjesnika. Kad pjeva, znade barem, da pjeva nešto, 
što zanima i druge, 

Takvi događaji poprimaju neki poetički i sveobći ka- 
rakter, kako veli Goethe, baš zato, što ih pjeva pjesnik. Pri- 
tom može uviek sačuvati personalnu notu. On je uviek ostao 
u doticaju sa svojim narodom i bio je više nego itko čovje- 
kom svoje dobe, i nije svoju umjetnost odielio od života 
naroda. Ali kad je narod zamienio posebnom političkom 
strankom, učinio je strančarsko, a ne narodno djelo i osudio 
na smrt dio svojih pjesama zbog ljubavi i naslade u nekim 
mnienjima, zbog jagme za popularnošću i zbog tvrdokor- 
nosti, da bude u svemu vjeran svojoj stranci. Ali zbog po- 
trebe, da kuša i dieli s narodom čuvstvo i misli, što je on 
svojom pjesmom jačim i ljepšim prikazivao, imao je i više 
upliva u malo godina _ nego drugi za cielog života. Privi- 
kavši se živjeti životom cielog naroda i pjevati za cieli na- 
rod, kad hoće da pokazuje i analizira personalna nježna 1 
tanka i ljubavna čuvstva, pada, postaje djetinjast ili barba- 
rin i neotesan. Njegove ljubavne pjesme zato su i slabe Ili 
hladna imitacija narodne poezije. : 

Spočituje mu se sada, da je preveć retoričan, ali ima i 
dobre i zle retorike. Više puta ona dira srdce, koje ne može 
umovanje dirnut. Demosten i Ciceron su nam dokazom, 

logikom dokazat ćeš ljudima nešto, 
ih osvjedočiti. Retorika, koja hoće da saobći čitaocima svoje 
ideje i svoja čuvstva, ima pravo na obstanak, a mi bismo 
krivo uradili, kad bismo je prezirali. 


ali retorikom ćeš 


Ne blde se strasti razlaganjem, 
ljude, uviek uzburkane strastima. Žao 
ovdje dulje baviti obranom retorike, 
što sve liepo o njoj kaže Brunetišre u svojim ,Nouvelles 
questions de critique", a i trebalo bi, jer se preveć prezirno 
i površno o njoj i proti njoj kod nas piše. 


a strasti samo zanimaju 
mi je, da se ne mogu 
jer bih rado naveo, 


Ne mogu se ovdje potanko baviti Tresićevom poezi- 
jom; obećah već, da ću fo učiniti u posebnoj studiji, kako 
već učinih za Kranjčevića, a sad ću samo izfaknuti, što ide 
u pitanje, koje proučavam. ' 


Kod Tresića forma kadkad hramlje. Preveć je filozofije 
htio zbiti u svoje. pjesme, a bogatstvo misli pomalo nađe 
zgodnu formu, često vrije i prekipi preko međe. Jaka čuvstva 
i duboke ideje imadu u sebi neki žar i polet, što ih ne čini 
odveć podobnim za ugodnu formu, 
maštvo ideja u krasnim idilima. Izraz nije, priznajem, kod 
njega uvijek na visini ideja, što bi htio prikazati, u izradbi 
on nailazi na muke i potežkoće, i vidi se, da traži često rieč, 
kojom bi izrazio misao, pa ju ne nađe uviek, Ali bez sum- 
nje, ako nije najsavršeniji umjetnik stiha, ipak je najsilniji i 
najbogatiji idejama. | te su ideje zdrave, čiste, plod vlasti- 
tog filozofskog sistema, koji zna jasno i bistro, odakle pos 
tječe i kamo ide, bez dvoumlja, bez kolebanja, sve pravo i 
odrješito. On je možda jedini današnji hrvatski filozof, kod 
koga je naći cieli i vlastiti filozofski sistem. 

kao na primjer siro- “ 


m 


Ujedno je i najzdraviji, najnormalniji današnji pjesnik, 

i u tom je njegov moderni klasicizam. Njegove pjesme mo- 
gu biti jednima mile, a drugima ne, ali su svakako između 
najljepših, što ih imamo. U zadnje doba mu se dio mladeži 
otuđio, i naravno je. Kao što je različito duševno stanje da- 
lo nam Tresića i Kranjčevića, tako i nekima čini jednoga, 
a nekima drugoga milim, oba odgovaraju duhu vremena. 
Jedne je razočarao politički život, izgubiše nadu u sve i 
vakoga. ' 
Sranke i ljudi, koji ih vode, ne jamče Kon 
uspjeh, a za državne i narodne interese brinu se ljudi, koji o 
naroda ne odvise. Baviti se i nadalje u tim prilikama politi- 
kom, kamo može voditi? Nije li pusta danguba?: Pa opet 
nisu samo politička pitanja, kojima se treba baviti. sebataji 
ipak i unutarnji sviet i život, kojega su prava sveta, Nešto 
se u duši kreće, nešto nas peče, muči, što ne možemo ugu- 
šiti, pa moramo našu bol da utažimo nadom ili da joj da- 
demo oduška plačem i kletvom. Kranjčević je to oćutio, : 
s njime su oćutjeli i mnogi drugi. Zeto i Tresić i Kranjčevi 
imaju svoje pristaše i sljedbenike, koji uzdižu jednoga ga 
uštrb drugomu, ali oni su braća, oni su peba a [obi i 
najpravednije je odavati obojici dužno doe“, . 
je politika više škodila nego pomogla, a škodile o , 
različne prigode i zgode njegova života. Tko ne vo 2 
vjeka, osuđuje pjesnika i nepravedno sudi. Meni je koti 
je on morao svašta kušati i prokušati, da se svietom . ije 
ali ne mogu pojmiti, da mu se to upisuje u grieh. | ako nije 
ništa naškodilo njegovoj pjesničkoj slavi, koliko i". 
njegove nezgode zadnjih godina, ja to žalim, a ufam . a 
ća i čitaoci to sa mnom žaliti. Oni će valjda i žaliti, da su 

ga političke i strančarske Pizme progonile, i da jedino ovakvi 
razlozi skoro uništiše njegovo pjesničko ime. 

' Hvala Bogu, on se opet diže iz nizina, u koje ga htje- 
doše uvaliti, on se nameće i neprijateljima znamenitim dje- 
lom, kao što je «Finis Reipublicae". 

Sto se djelomice mladež od njega odbija i odalečuje, 
dobro je; preveć ih je za njim u pjevanju se povađalo, a 
nama treba nove poezije, Ali kad ga ti mladi ljudi preziru, 
smiešni su, jer je Tresić jedan od onih, koji traju i ostaju, 
ler prava poezija i umjetnost ne propadaju. 

Tresić i Kranjčević još su mladi, ali oni ne ostavljaju hr- 
vaisku poeziju u onom stanju, u kom: su je našli. Njihov 


rad znači napredak u poviesti hrvatske lirike. Veće slave 
ne mogu ni željeti, 


I. 


' Primičemo se zadnjim godinama, a težko je dobro vi- 
djeti, što te još okružava. Samo što fi je podalje, vidiš do- 
bro i upravo. 

Ima ipak nešto, što i samo upada u oči, jer svud susre- 
ćeš, čuješ i vidiš. Što karakteriše najnovije doba kod nas, 
to je neka sveobća umornost, slaboća volje i energije, ne- 
rad i nezanimanje za obće stvari. Nema se više nada ni vje- 
re ni u jednu stranku, jer nijedna nije održala svojih obe- 
ćanja. 

Ono, što obstoji, ne zadovoljava, a ne zna se čim ni 
kako stvoriti nešto novo, nešto bolje. Uče se svakojake teo- 
rije za podignuće druživenih ustanova i za poboljšanje 
javnih prilika na svakom polju, i ekonomskom i političkom, 

ali kao da se ni u te teorije nema vele pouzdanja. Svuda 
naokolo zidovi i barikade, protiv kojih ne možeš se boriti. 
Manjkaju sredstva, vlast i snaga za sve. Da nije najpametnije 
mučati i prilagoditi se današnjemu stanju? Ili misliti samo za 
se, a za drugo se i ne brinuti, kad i tako ne možeš pomoći? 
Junačtvo je uzaludno, a i nemoguće; brige i misli za obće 
dobro dovode te do očajanja. Najbolje mirno živjeti i uži- 
vati ono malo sreće, što ti je priušteno, pa smijati se i ru- 
gati svemu i svima i povući se u svoj kutić daleko od svieta. 
Ovako mnogi misle. 

Ovako je nastao opet skrajni individualizam, a s njim 
dekadentstvo i dilentantizam. Jelovšek pjeva Sinfonije, Ni- 
Kolić svoju sumornost, a Begović Boccadoro, 

Odielivši ovako umjetnost od sveobćeg života, ona ni- 
je više smatrana nego zabavom ili svrhom sama sebi. Za nju 
se traži svaka sloboda, njoj je sve sveto i dopušteno. ' 

Svedenu umjetnost na individualizam htjeli su mladi 
ljudi dovesti do onog stupnja, do kog su je doveli njihovi 
vršnjaci kod drugih naroda, a uzeli se uzori kod onih na- 
roda, kojih se književnost bolje poznavala; jedni ih tražili 
kod Niemaca, drugi kod Čeha, treći kod Talijana. To je, ka- 
ko se umah vidi, nešto abnormalno, što ne može trajati i 
malo je trajalo. To može biti jedino ili časovita skrajna reak- 
cija ili sredstvo da se svrne pažnja na se i da se sebi pro- 
krči put. Dostignuvši jednu ili drugu svrhu, nema smisla da > 
više obstoji, već jedino, ako je plod morboznosti i patolo- 
gičkog slučaja pojedinih umjetnika, jer tada nije nego izljev 
njihove naravi. a 

Preveć izrazita tendencija morala je uzbuditi reakciju, 
koja je došla do skrajnosti s umjetnošću, koja hoće da sebi 

bude svrhom. Nauka ta uistinu, u formuli ,lart pour lari" 
ne znači drugo nego prosvjed proti međama, koje umjet- 
nosti nameće moral. Dakle sloboda i proti zakonima morala 
i proti estetičkim zakonima metrike. Nije čudo, ako je začas 
lirika zašla u blato i u negaciju metrike do tako zvanog slo- 
bodnog metra, do proze u poeziji, bez ritma, stiha i sroka. 

Glavno obilježje takve individualne lirike je nestašica 
ideja, za koje se družtvo zanima, kao da bi lirika izgubila 
što od svoje ljepote, da se Pjesnik više zauzimao za ono, 
što se oko njega zbiva i zanima njegov narod. 

Skrajnji egotizam i egoizam je bez sumnje gori nego 
sućut za obću bol. Misliti više na druge nego na sebe, biti 
glasonošom svih onih, koji stradaju, bez sumnje je plemeni- 
tije i odgovara uzvišenijem pojmu o umjetnosti. Ako se pjes- 
nik ne stara za druge ljude, kako da zahtieva, da se drugi 
brinu za njegove realne ili umišljene boli ,ili još gore za 
njegove strasti, kad su te nizke i ogavne? Izvrći smiehu pub- 
like uspomenu žene, koju ni sam ne častiš, nego spominješ 
samo kao onu, koja ti je pružila časoviti senzualni užitak, 
to nije ni liepo ni pristojno, jer nitko nema pravo uz sebe 
i drugoga pred svietom sramotiti ni odkrivati prošlost, 
koja ne pripada njemu samomu. Pa iako je pjesnik što 
pretrpio, čemu tražiti opisivanjem svojih rana simpatiju, koju 
jedino mora zadobiti svojim djelima? 

Netko je dobro prispodobio takve pjesnike siromasima, 
koji se skitaju po sajmovima, i kojima rane služe kao sred- 
sivo, da se prehrane, fe ih pokazuju i natječu se, iko će 
više rana pokazati i izmamiti novac, što im mi dajemo na 
od ljubavi, već zgađeni. Poezija se nema poniziti do sličnih 


djela nje nedostojnih. A tim su se nekoji naši lirici ogriešili, . 

kao Jelovšek u ,Sinfonijama" i Devčić u različnim pjes- 
mama, da druge i ne spomenem. ' 
Kod drugih nema takve skrajnosti senzualne ljubavi, 


ali tkogod, hoteći ipak poeziju odciepiti od života, kad 


nema jaku personalnost, da ju njom zadahne, upada u di- 
lentantizam, tražeći jedino ljepotu. Tako kad pjeva ljubav, ne 
ćeš naći, da ju shvaća načinom, po kom bi se od ostalih 
pjesnika razlikovao. ski 
Nema ni o ljubavi ni o ljepoti bilo umjeiničkoj, bilo 
prirodnoj vlastitih svojih ideja niti ih ćuti vlastitim osje- 
ćajem i čuvsivom. ' : 
Nedostaje mu po tom prvi elemenat lirizma, i on može 
biti pjesnik ili radije vještak stihoivorac, ali ne dobar liričar. 
Divit ćeš se njegovim krasnim slikama, zvonkosti stiha, bira- 
nim srokovima, umjetničkoj kompoziciji kitice i soneta, naći 
ćeš kod njega slikovitost i plastičnost. Takav je Begović u 
knjizi »Boccadoro", Na sreću kod njega u drugim pjesmama 
imamo i boljih stvari i ljepših svojstava, ali o njima ne go- 
vorim, jer nije to, čemu se mladež kod nje divi. 
U velikoj pak želji svakojake slobode prevršila a i 
mjera u upotrebljavanju slobodnog metra. Ne valja ja 
raviti, da ono, što razlikuje stih od proze, nije da ne bii 
proza imala ritam, već da je ritam proze sasvim slobodan, 
dok ritam stihova čuva neku simetriju osnovanu na pravi- 
lima i stalnim konbinacijama. ari: 
Mjesto stihova i kitica imamo često redaka kraćih 9 
dužih, kojima se oduzeo ritam i srok. Ostaje sama kajesa 
bit će pjesnička, glasbena, ali uviek proza. Poezija nije is 


što i glasba. 

Dobro veli Carducci: ,Čine se slobodni metri, ali io, 
što se poprimilo takvo stvaranje stihova, koje nije nego 
recitacija i opis, bez kifica sa srokovima, kako je komu 
drago, znak je, da se o pravoj lirici izgubio svaki pojam. 
Narodi u istinu Pjesnički, istine upravo Pjesničke, ne pozna- 
vaju takvih metara, i dosta je reći, da su Francuzkoj oni 
bili najmilija forma one bedaste poezije za vladanja. Luja 
XVI, i prvog carstva, koja je svršila sa Delavigneom." * 


Žalostno je vidjeti darovite mladiće, gdje se gube u. 


dekadentstvu. i, 
Neka se ostave toga i mjesto da se kose uzaludno 


proti javnom mnienju, koje ih zanemaruje, nek mu se na-: 


metnu i nek s njim zavladaju. Ne treba, mislim, da im. za to 
naznačim puli i sredstva. : 


Nek se ostave personalnog individualizma za narodni: 


individualizam, naime za patriotizam. 


ladividualizam je protusocialan i dovodi do mržnje“ 


svoga naroda. Tko hoće da se o fom uvjeri, nek čita ma- 


gistralnu studiju Faguetovu u ll. svezku knjige ,Politiques et D 


mcralistes du XIX. sičcle" na str, 325. i d. 

Patriotizam nije smiešna stvar, kako oni misle. On je 
raznolik prema različnim prilikama naroda. Može biti nagon 
obrane proti tuđincu i ponos veće snage i veličine, negoli 
je tuđnska. On je korektiv egoizma. Čovjek, koji ne ljubi 
domovine, vraća se opet na ljubav samoga sebe, a od per- 
sonalnog egoizma svakako je bolji egoizam kolektivni, koji 
sa zove patriotizam, 

Nijedan se narod, opaža Carducci, ne diže s prezirom 
sama sebe i udivljenjem pred svojim neprijateljima, koji ga 
tlače, Snošljivost u robovima | slabićima je licamjerstvo. 

Neprisiranost je samo kod jakih. A sad ću svršiti rie- 
čima francuzkog akademičara Fagueta: ,Želim, da dođe 
čovjek, koji će auktoritefom genija uvjeriti ovu remlju, 
ovako izkušanu, o potrebi, da sebe ljubi duboko, žarko i 
snažno. Kult svoga ,ja" ne može se svjetovati pojedincu, 
ali se zemlji mora prikazati kult samoga -sebe kao dužnost. 
Kad ne bi patriotizam bio kepost, bio bi nužda, dok ima 
drugih naroda, kod kojih nije još zastario ni pao s mode. 
Ne valja dakle nikad 'sustati u hvaljenju i slavljenju patrio- 
tizma kao prve među svim dužnostima i najbitnije među 
svim krepostima, bez koje bi sve druge bile uzaludne“. 
Mladim pak realistima upravit ću rieči istoga pisca: »Patrio- 
tizam se sastoji u ljubavi svoje zemlje, jer je naša zemlja, 
to jest, da ne znaš zašto. Kad bi se znalo ili kad bi se umo- 
valo, tada bi se računalo, a ne bi se više ljubilo. 

Pravi patriotizam ne računa, on je samo priegor. Kao 
što je krepost žrtvovanje svih interesa, brišući sve razloge i 
uništujući sva poticala pred unutarnjom zapoviedi, koja ma 
daje razloga, tako patriotizam nije priljubljivanje svoga «ja“ 
k cjelini, da se iz tog korist crpi, već je nestajanje . 
u cjelini, bez druge svrhe osim žrtvovanja. Samo u takvim 
prilikama on je moćan i plodan, osniva nešto živo, a ne 
banku kakvu, već domovinu. Čuvstvo je, a ne računanje. 
Misli na narod kao narod, ne kao na piano poišekai 
gdje jedan žrtvuje nešto družtvu, da od toga dobije kakvu 


korist." 


(Glasnik Matice Dalmatinske 11., 1902., sir. 345.—364. ) 

NOVE PRIPOVIESTI 


Jesu li baš nove? Nove zalio, što su tek sada ugledale 
sviela, ali u njima nije odkriven nov kraj našega života, niti 
je s njima što umjetnički novo u naš roman uvedeno, niti 


su se u njima s nove bolje strane pokazali već poznati pisci. . 


Nema u njima ni nova života, ni nova duha, ni nove umjet- 
nosti. Hrvatski roman nije s njima napried koraknuo. A od 
Borothe, Draženovića i Novaka moglo se očekivati i to. Bo- 
rotha proučava zagrebački život, Draženović ostao pri malo- 
gradskom životu, a Novak htio dublje zaorati psiholožkim 
romanom, koga se prihvatio od nekoliko godina. Njihov 
pogled nije zasegao duboko, malo su što vidjeli, a još su 
manje toga na vidjelo iznieli, i to mutno neizvjesino, neja- 
sno, i nekoji prosto, oh! jako prosto. 

Borotha je svoje slike iz zagrebačkoga života nazvao: 
U malome svietu. Zaista mali je to sviet. Grjehota samo, 
šio se pjesnik koji ga proučava, nije velikim, bar on, po- 
kazao. Junaci romana toga maloga svieta jesu Janko Krivo- 
šić i žena mu Suzika, a pisac našarao cielih 25 stranica, da 
nam ih prikaže; a da nas je barem s njima dobro upoznao! 
Čilajući dalje na sto mjesta prikazuju nam se nešto drugčiji, 
nego li smo ih u početku tu upoznali; sve izbijaju na svietlo 
neka dobra i zla svojstva njihova, za koja nismo ni znali. 
Velik pisac bio bi nam ih u malo stranica, ako ne i redaka, 
pokazao, kakvi su. Umara čitanje, što dalje čitaš. 

Ne koristi ni to, što je amo tamo pisac umeinuo neka 
svoja razmatranja. Nisu nova ni duhovita, koji mu drago 
mogao bi ih napisati, a onda bolje je bilo i izostaviti ih. 
Začudo ti je, da to piše Borotha, pa da ne vidiš gdjegdje 
po koju oštru psiholožku retfleksiju, ne bi ni vjerovao, da to 
piše on. Kao da se preveć hladno drži, sad se ruga, sad iz- 
smjehiva, a samo časom plane pa bičem šiba. Napokon ma- 
lo pomalo kao da se i on nešto više zanima za taj mali sviet. 
Gleda ga kao liečnik, zgraža se i srdi kao moralist, a često 
zaboravlja, da je umjetnik. 

On je dušom i srdcem psiholog, ne da se to zatajati. 
Zaludu mu pisati socialne romane. Mjesto da pogledom 
obuhvati sviet, on samo pod lećom pretražuje zadnje, naj- 
dublje žilice nekojih duša, mjesto sinteze eto vam uviek 
analize, mjesto druživenog života imate samo dvie tri psi- 
holožke studije. Ne samo što hoće da vam psiholožki raziu- 
mači svaki kret, svaki mig, svaku rieč jedne ili druge osobe, 
već hoće i da razpravlja i da pokaže, kako se ovo ili ono 
moglo odgojem odstraniti i drugčije karakter kakav preo- 
braziti, razviti i oplemeniti. Kad psiholog izvrši svoju, na- 
stupa moralist, a često ni kod psihologa ni kod moralista 
umjetnika nema. 

Ne manjka ni izpovied. S Tolstojem ušlo u modu, da 
junaci u romanu pri svečanom kojem času javno izpovjede 
svoje griehe i pogrješke. 

Samo Tolstoj zna te na to pripraviti tako, da ti čekaš 
sve čas po čas tu izpovied, a kod Borothe kad se Klinar 
izpovieda, mi ne znamo, zašto to baš radi; iznenađuje nas. 

l glavnija i drugotna lica u pripoviesti prikazana su ta- 
ko, da ne pobuđuju ni sućuti ni samilosti, jer se opaža, da 

je sam pisac preveć hladan prama njima i da ih ne obavija 
svojom simpatijom, već da ih uviek promatra okom oštroga 
suidca. 

Zato ni pri koncu, kad padaju žrtve svoje lakoumnosti 
i nekog čudnog fatalizma, neke nevidljive sile, njihova nas 
se sudbina ne doima mnogo. 

Možda sam daleko zabrazdio zamjerkama, dočim bi se 
dalo što i hvaliti u pripoviesti. Ali koja korist reći piscu: taj 
fi je prizor liep, ta ti je psiholožka studija dobra itd., kad 
radnja u svojoj cjelini nije uspjela? 

Ja sam Borofhi pred nekoliko godina u ,Novom Vieku" 
već rekao, na koja liepa svojstva pripovjedača naiđoh u 


njegovim djelima. Kad ugledah njegovo novo djelo, latih > 


ga se odmah s nadom, da ću odkriti što novo u njemu. Pre- 
varih se, pa mi je žao i za njega, što sam se prevario. 
Naslov njegova romana sjeća me nehotice dvaju Fo- 


gazzarovih romana ,Piccolo mondo antico" a ,Piccolo mon- . 
do moderno", Koliko je toga vidio Talijanac u tom malom 


svietul 

Boroiha nije vidio ili nije htio iznieti nego jednu samu 
bolest: ,pokazivati se pred svietom, zablenuti prostotu 
sjajem najprije onoga, što imaš, a poslije i lažnim sjajem 
onoga, što bi htio, da drže, e toga ima u tebe". Za to je 
očlabrao čovjeka, koji, sve da i nije imao te bolesti, ne bi 
ništa vriedio. Janko Krivošić, i da ga'nije žena upropastila, 
ne bi ni tako bio što vriedio ni kao čovjek, ni kao otac, ni 
kao građanin. Bio bi imao nešto hiljadarka u džepu pod 
starost, i to ti je sve. 

Okvir pak, u kom se kreće život toga čovjeka i nje- 
gove obitelji, ako nam ima prikazati prilike zagrebačkog 

života, ne vriedi vele. To je prosto obično druživo, što se 
susrela kod raznih sličnih romana kojeg mu drago naroda; 
tu su prosti obični fipovi i prosti obični prizori, što svakomu 
davaju u oko _i što se obično od svakoga iznose i prikazuju 
kao karakteristični, valjda zato, što su najobičniji i najmanfe 
karakteristični. Toga ima posvuda i to nije dostatno, da pro- 
sudiš ni da osudiš jedan grad, jedno druživo, a opet tu ne- 
ma nikoga, tu nema ništa, da podigne u tebi nadu u faj 
grad, u to družtvo. 

Sve o sve, slabo djelo, o kojem bi se moglo cieli dan 
govoriti baš zato, jer je slabo. Pisac je i oklievao staviti na 
prvu stranicu svoje ime i postavio samo početna slova. 
Valjda je sumnjao, da je djelo slabo? Meni je bar drago 
tako protumačili njegovo oklievanje. 


Želim, da se drugi put našim pripovjedačima, pa makar 
i samomu Borothi, prikaže bolje zagrebački život, a i da nj+ 
hov i pravi realni zagrebački život bude bolji. 


Novak je mjesto maloga svieta hlio prikazati nam Dva 
svieta, a reći ću odmah, da, ako i nije podpuno uspio, uspio 
je bar bolje od Borothe. 

Novak je ogrijao dahom vruće simpatije svoga junaka 
i cielo svoje djelo. 

Napisao je knjigu zanosom hrvatske umjetničke duše, 
zanosom, koji ne jenja nikad, od prve do zadnje stranice. 
Tu je simpatiju i taj zanos znao uliti u srdca čitatelja tako, 
da se čitatelji istovjetuju s piscem, koji se pak istovjetuje sa 
svojim junakom. | tako mu je uspjelo podati nam djelo 
puno života, i to je njegova najljepša zasluga i ujedno po- 
hvala. 

»Ne smiješ umjetnika štedjeti, neka mu se razbukti u 
duši požar. On će u sebi izgarati od njegove vatre, ali ko- 
liki će se grijati o njoj! Ta to je udes umjetnika i poziv 
umjetnosti." Ove Jahodine rieči kao da su sjale pred očima 
pisca od početka do kraja njegove knjige. & 


U duši maloga Amadeja zarana se razbuktio požar. On 
je izgarao od njegove vatre. Nije ga štedio ni život svojom 
grubom neumoljivom realnošću, nisu ga štedjeli ni ljudi. 
Pa ako se o njegovoj vatri mnogi nisu grijali, grijat će se 
potomci. Nisu se na žalost o njegovoj vafri grijali ljudi, koji 
su s njime i okolo njega živjeli. Jadni su to ljudi, jadan li ti 
je njegov narod. Ali ti ljudi, taj narod, to su naši ljudi, to je 
naš narod; pisac ih je dobro upoznao, i mi ih poznajemo: 
takvi su. Nu on ih ne proklinje, on ćuti za njih samilost, kao 
da vidi, da bi fi ljudi htjeli biti bolji i da nisu baš ni sami 
krivi, što su takvi, što su tako nemarni, skoro glupi, a na- 
dasve maleni, maleni, zaokupljeni jedino materialnim svag- 
danjim svietom, bez smisla, bez snage za duševni polet, za 
viši duševni život i sviet. 

| tako eto nam Amadeja, mladog umjetnika, koji pada 
iz jednog razočaranja u drugo; kojemu grubi materialni 
sviet oskvrnjuje svetinju njegove duše, koja ostaje ljudima 
nerazumljena. S jedne strane muče ga Veselyjeva umovanja 
o svietu i ljudima, s druge nemar i nehaj njegova naroda, a 
s treće neshvaćanje njegove mile žene Adele. Nigdje oko 
sebe ne nalazi, što bi ga bodrilo i dizalo u njegovu radu. 
Svima su na umu samo nizke brige za novac. Tragična je 
zaista sudbina njegova života, a pisac je tu tragiku života 
iznio nam u cieloj groznoj veličini pred oči. 

Amadej ljubi Adelku, i ova ga ljubi, ali oboje su ne- 
sretni. Ne shvaćaju jedan drugoga. On uviđa, da se ona ne 
može dići svojom dušom u sviet njegove duše. Ona svojim 
rieshvaćanjem ideala i vječnom brigom za meterialne po- 
trebe ubija u njemu polet, a on svojim umjetničkim poletom 
zanesen vrieđa ženu u najsvetijem čuvstvu njezine ljubavi, 
postaje nepravedan prama njoj, ubija ju oskudicom. Malo 
pomalo počinje i on padati. Shrvala ga tuga i beznađe, nje- 
gov polet stao se kršiti, želja za slavom lomiti, mjesto taštine 
na svoj umjetnički poziv osjećao je u sebi gorčinu uvjerenja, 
da je sve izpraznost, uzaludna borba za nedostiživim, čez- 
nuće sapeta orla, da se digne u blizinu sunca. | stala ga se 
hvatati odvratnost od vlastitog života. Ne može da uzdrži 
visoko svoju umjetnost. Ljudi se ne mogu dignuti tako vi- 
soko do njega. Treba saći s visine, jer treba živjeti, treba 
tražiti pomoć od tih nizkih ljudi. Popušta dakle od svojih 
načela, gubi se, pada. A kako je cienio dotada svoju jakost, 
svoj karakter! Hoće da opravda tu svoju slaboću. Treba 
živjeti. Odriče se i imena na svojim kompozicijama, da ih 
samo proda, prodaje svoje ime, ponos svoje duše i ostaje 
prazan kao posuda od proste građe, iz koje ste izfočili ple- 
menitu tekućinu. A zadnja je njegova misao, da je gradnja 
ovoga svieta takva, te je svako približavanje k onome, što 
je nad njom, nemoguće. Kultura, napredak, sve je to samo 
njegova želja: O Bože, učini me drugačijega, jer propadam! 

Bio bih volio, da tim svršava i roman. INu pisac je htio 
doći do skrajnije točke. Njegov Amadej izgubio ženu. Umrla 
od nevolje. On tupo podnosi svoju bol, a razum se mrači... 

Ovako svršava umjetnik, koji je živio uviek razapet 
među nebom i zemljom. Njegov duh hrlio je uviek u ne- 
beske visine, a tielo mu bludilo kroz iminu, noge se izranja- 
vale o drvlje i kamenje ovoga sviela, oštro šiblje realnog 
života zadiralo mu se o lice i o čelo. 


. Rekoh već u počeiku, da ni ova pripoviest nije savr- 
seno umjetničko djelo, i zaista u proizvodnji glavnih junaka, 
Amadeja i Adelke, ima nedostataka odveć vidljivih. Psiho- 


ložki razvitak Amadejeva karaktera nije dovoljno opravdan - 


ni raztumačen, U njegovu dnevniku ima čudnih nedostataka 
u knjizi, kojih i ne opažaš na prvi mah, uspavan pod doj- 
mom muzikalnih emocija vješto razsijanim od pisca po cieloj 
knjizi. Ali uza sve mane knjiga je dosta liepa; rado se čita 


i nakon Đalskova Radmilovića. Ja sam htio iztaknuti njezine ' 


mane, pa nisam. Pišući opet me se uhvatio zanos, što se u 
meni budio pri čitanju, a ne mogu mu se oteti, da hladno 
što i friezno pišem. Valjda u tom i jest vriednost umjetnič- 
kog djela? Možda je bolje ćutjeti nego umovati. 


Draženović je za doba mojih mlađih dana bio jedan od 
naših ljubimaca. Za dugo vrieme malo se kad javljao, a sad 
se javlja po prvi put ovećim djelom. Građu svoje novele 
uzeo je iz primorskog života, i kao da je imao bar neke 
uvjete, potrebite za takvu radnju. 


On je dugo živio među fim svietom i zna, kako žive.“ 
Vidio je svoje ljude u svagdanjem njihovu životu. Kad je 
sve to vidio, i nakon što je dugo s njima živio, odalečio se 
od njih. | tako ono, što mu se, živeći među njima, činjaše 
naravno i gotovo ne udaraše u oko, pričinilo mu se sad 
drugčijim i viđeno izdaleka pokazalo se karakterističnim, 

nečim, što odaje duše različite od drugih. Ima pak dosla 
simpatije za svoje ljude, da ih ne prezre, a opet ima dobra- 
no i humora, da im se kadikad nasmije. ' 

Zna postaviti ljude u njihovu sredinu i zna stvoriti oko 
njih osobitu neku atmosferu, tako da čitajući ulaziš u novi 
neki sviet, a on ti ga malo pomalo detaljno opisuje tokom 
pripoviedanja bilo u dialozima, bilo unoseći te u njihova 
siela, zabave i sastanke, makar kod brijača, gdje jasnije 
izbijaju na vidjelo njihove male krieposti, strasti i mane. 

U pripoviedanju pak ima i fantazije i duhovitosti, i iro- 
nije i sjete i veselja, za to se i mili. Zna istodobno uzbuditi 
razne senzacije i lako prelazi s jednog utiska na drugi i dira 
u sve žice bez napora. Njegova je pripoviest mala stvarca: 
poviest jednoga vjenčanja. 

Barbu Frana zovu svi svetcem, i živi kao svetac. Sprvic& 
išlo to težko, pa se priučio, a hinio samo. Čekao bolje dane 
i više novaca, da slobodnije i bolje živi. Došli i novci, ali 
kasno, no ipak na vrieme. Ali s novcima došle i stare uspo- 
mene. Sjetio ga neiko na jadnicu, koju bijaše za mlada za- 
veo, sjetio ga baš, kad je naumio da se ženi liepom udo- 
vicom Žvanicom. Bila uspomena jača od njega. Nije druge, 
valja odkupiti stari grieh, snimiti teret s duše. Odluči ostaviti 
Žvanicu i vrati se prvoj ljubavi. | tako sve svršava dobro i 
sretno. Bolji je Franjo sada, nego kad se gradio sveicem, i 
kad su ga tako nazivali. ' 


Pisac je htio pokazati pravu vriednost i smisao života u 
slobodi duha i kretanja ustajući istodobno proti onima, koji 
misle okajati griehe i mirno živjeti hineći svetinju i ne ra- 
deći ništa, da poprave pogrješke. 


Čedomil Jakša, Prikazi i razprave - 19 177 


U knjizi dišeš zdrav primorski zrak. Ova Draženovićeva 
novela uostalom ne razlikuje se od drugih njegovih novela, 
nego samo u tom, šio je obsežnija, a valjda i mnogo ob- 
sežna. Da je kraća, bilo bi bolje. 

U njoj se Draženović pokazao onakvim, kakvim ga već 
odavna poznajemo. Djelo je dosta zanimljivo, ali nema u 
sebi ništa, što bi mu zajamčilo trajnu vriednost. Rekao bih, 
da ga je napisao čovjek, koji pozna ljude i njihov život, koji 
zna dosta dobro jezik, kojim pripovieda. Nedostaje mu sa- 
mo fo, što nije umjetnik. On me sjeća drugog nekog pisca, 
koji se nekad rado čitao, a koga sad malo iko spominje: 
Kokotovića. To je sudbina takvih pisaca. 


(Glasnik Matice Dalmatinske I1., 1903., str. 57.—63.). 

FINIS REIPUBLICAE. 


U Shakespearovoj tragediji ,Julije Cezar", kad Cezar 
pada ubijen od bodeža urotnika, Kasij veli: ,Koliko će vje- 
kova gledati na pozornici ovaj sjajni prizor u jezicima još 
nestvorenim, u državama, koje još ne obstoje." 

| zbilja Kasijevo se proročanstvo izpunjava. Ne samo 
što se divna Shakespearova tragedija još uviek u svim jezi- 
cima i po svim državama predstavlja, već i kod drugih na- 
roda u različnim vjekovima javljaju se pjesnici, da iznesu na 
pozornicu onu veliku urotu, koja izabra žrtvom jednog od 
najvećih muževa, da očuva i spasi slobodu domovine. U 
italiji je Alfieri g. 1789. dao svome narodu tu urotu opje- 
vanu u tragediji ,Bruto secondo", a ovih dana opet dva va- 
ljana pisca obrađuju nanovo onaj veliki događaj. U italiji 
Enrico Corradini izdaje dramu pod naslovom ,Giulio Ce- 
sare", a u isto doba kod nas Tresić-Pavičić objelodanjuje 
historičnu dramu ,Finis Reipublicae", Mladi talijanski uče- 
njak Guglielmo Ferrero šalje pak u sviet debelu knjigu, dru- 


gi dio svoga velikog djela: ,Grandezza e Decadenza di Ro- 


ma", i to baš ,Giulio Cesare". Nakon Nerona i Julijana eto i 
Julija Cezara, koji na se priteže pažnju pjesnika i historika. 

Prihvatih se rado čitanja tih djela, što nam iznose pred 
oči rimskog velikana i urotu, koja ga je smakla. Obveselilo 
me vidjeti u kolu liepih umova, što ta djela izkitiše, našega 

Tresića, a još me više obradovalo, što se uvjerih, e ne iđe 
njega baš ni zadnje mjesto među njima. 

. Tresić je napisao krasnu dramu, dramu, kakve još naša 
književnost nije imala do dana današnjega, dramu, koja je 
i njemu i našoj knjizi na čast. 

Tresićeva drama, reći ću odmah, djelo je originalno. 
Premda Tresić zastalno poznaje Alfierovu i Shakespearovu 
tragediju, nije se poveo ni za jednom ni za drugom; o 


Corradinijevoj nema ni govora, jer su obje izgrađene valjda 
i objelodanjene u isto doba. 


PI Poznato je, da je Shakespeare uzeo građu svoje trage- 
dije iz Plutarhovih života, te zato i najoštriji kritičari priznaše 
uviek, da je u njoj ostao sasma vjeran historiji, što je kod 
njega riedak slučaj. Warburton pače nije se žacao reći, da 
nikad pred očima modernih ljudi nije sjajnije bio oživljen 
stari Rim. Kod Shakespeara, nakon različitih prizora o Ceza- 
rovu slavlju u Rimu i o postanku i razvitku.urote, u trećem 
činu imademo Cezarovo ubojstvo. U četvrtom činu razvija 
se već prije nacrtana Antonijeva premoć i njegova mržnja 
protiv urotnika, a u petom bitka kod Filipa i smrt ili samo- 
ubojstva urotnika, 


Alfieri pak svršava svoju tragediju s ubijstvom Cezara 
pri koncu petog čina. | Shakespeare i Alfieri htjeli su svojim. 
tragedijama: prikazati Bruta kao najplemenitijeg čovjeka i 
Rimljanina, komu je sama ljubav domovine utisnula bodež 
u ruke. 


Corradini nasuprot napisao je dramu s očitom namje- 
rom, da uzveliča Cezara, zato nam ga i predstavlja u naj- 

sjajnijim momentima. U prvom činu eto Cezara na Rubiko- 
nu, u drugom naviešta među slavljem u senatu svoju osnovu 
o porimljenju svieta, u trećem vidimo ga na Farsalijskim 
poljanama ovjenčana slavodobićem, u četvrtom prolaze 
nam pred oči Cezarova triumfi, a u petom zlokobne martov- 
ske Ide donose smrt. 


Tresić je dramu razdielio u dva diela. Prvi je dio Urota. 
U prvom činu je Cezarov afrikanski triumf. Drugomu je činu 
naslov Anti-Katon, od Cezarova djela proti staromu Katonu, 
a treći se čin zove Anagnorisis i svršava se utanačenjem Ce- 
zatova ubojstva. Drugi su dio Erinije, koje muče sve do 
smrti Brutovu dušu. U prvom činu imamo Ide marta u Bruto- 
voj kući i Cezarovu smrt, a u drugom progonstvo Bruta. 
Treći čin ,Heimarmene" dieli se u dvie slike. Prva nam 
predstavlja proskribicije Fulvije, koja grozotom mori Rim, a 
druga zadnje Rimljane, koji umiru na bojnom polju kod 
Filipa. 

Nastojat ću sada ukratko, premda je to težko, izpričati 
sadržaj drame. 


Drama započinje Cezarovim afrikanskim triumfom. Na 
foru je plebejaca, matrona i rimskih odličnjaka; svi govore 
o Cezaru, o triumfu, čuje ih se svakojakih, tako da već od- 
mah po prilici znaš, kako se u Rimu u različitim staležima 
misli o Cezaru i o njegovoj vlasti. Tu su već na okupu ne- 
zadovoljnici. Kasij im je na čelu, a uza nj Bruto, donekle Ci- 
eero i različiti senatori. Plebejci za njih ne mare, rugaju se 
i njima i Cezaru, ali ipak naginju više ovomu, od koga se 
nadaju, da će im dati bar štogod. Međutim triumf Cezarov 
sve više se razvija, dok nastane i nereda, kad se vuku slike 

Kafona i drugih velikih muževa u friumfu. Porcija uvrieđena 
hoće da spasi od sramoie ofčevu sliku. Zaludu Antonij i 
Fulvija hoće da se opru. Cezar štuje Porcijino čuvstvo, i * 
ju umiri, daje joj otčev pepeo. 


Cezarov triumf od navedenih dramatičara prikazuje 
nam uz Tresića sam Corradini. Stariji pisci su valjda izbjega- 
vali sve, što je moglo donieti za sobom potežkoća na po- 
zomiči, danas pak pisci kao da traže velebne prizore, kao 
da hoće izvanrednom mise en scane još više uznesti i zača- 
rati obćinstvo, te je po tom vrlo shvatljivo, što su se i Tresić 
i Corradini poslužili prizorom veličajnoga starog rimskog 
triumfa, da bolje zamame publiku, da proizvedu veći efekat 
Kod Corradinija imamo triumf u četvrtom činu, pa i tu si 
damo Porcijinu srčbu, servilnost puka i senata, kao šlo i 
S druge strane Kasijevu mržnju na Cezara, i pokušaj, da pre- 
dobije za se Bruta, koji još krzma između udivljenja prema 
Cezaru i namisli, da oslobodi Rim od tiranina. 


U drugom činu nas Tresić sve to bolje upoznaje prili- 


kama i dobom, u kojima se drama razvija, 


: sa različnim prizorima, gdje susretamo Porcijine _robki- 
nje i pjesnika Katula i slušamo njihove preveć smjele, ali i 
duhovite upravo rimske dosjetke, vidimo tadašnju kon 
nost i blagost, kojom je onu sudilo i bolje druživo. S takvim 
dosjetkama miešaju se i šale proti. slabim pjesnicima. isto- 
dobno dramatička se akcija razvila i napreduje. Porciji, ogor- 
čenoj Cezarovim triumfom i Antikatonom, djelom, u kom 
je opet obružena uspomena njezina olca, dolaze velikaši 
da joj se poklone i čestitaju za odvažnost, kojom je stupila 
bila pred Cezarom. Međutim govori se opet o Cezaru, o 

) pripremama rata proti Partima, o nastajnim idima u senatu, 


i što će učiniti, ponudi li senat krunu Cezaru, a tim malo po- 
malo navedu Bruta, koji još krzma, da obeća, te će ubiti 
Cezara, da spasi slobodu Rima. Urota je gotova. Porcija 
hoće da izkuša tajnu od Bruta. Liep je prizor, gdje žena 
upotrebljava svu svoju moć ljubavi, da sazna tajnu od muža, 
pa kad ne može da ga cjelovima i ljubavlju predobije, hoće 
silom svojega plemenitog značaja, dok videći, da je muž 
ne će za sudionicu svojih misli i boli, rani sama sebe nožem. 
Bruto zadivljen kaže joj sve, a ona hoće da je spasu, aa joj 
očuvaju život, da živi i pomogne svomu mužu, da izviši 
plemeniti svoj naum. ' 


Krzmanje Bruta i nagovaranje Kasija, koji hoće, da Bru- 
to bude glavom uroinika, nalazimo kod svih dramatičara, 
Kod Alfierija to se događa u drugom činu, kod Corradinija 
u četvrtom. Nu Tresićev drugi čin ima najviše srodnosti sa 
Shakespearovim drugim činom, što se urote liče. Već u pr- 
vom činu nastoji kod velikog Engleza Kasij da predobije 
Bruta, pa u drugom činu vidimo Bruta zamišljena, gdje ne 
može više ni da spava pod dojmom Kasijevih rieči. 

K njemu dolaze urotnici i odluče ubiti Cezara. Porcija 
sluti nešto, uznemirena od Brutove zamišljenosti, hoće da 
dozna tajne njegove misli, upotrebljava svu moć svoje lju- 
bavi, i na koncu opažamo, da joj je negdje (ali ne na po- 
zornici) Bruto povjerio tajnu. Njoj je težko čuvati tajnu, ona 
drhće za svoga Bruta. 


Liepo je, što je Tresić pokušao na svoju ruku izraditi istu 
stvar pridržavši uzto strogo poviestnu istinitost Brutova i 
Porcijina karaktera. On je samo hilio više iztaknuti mužku ja- 

kost Porcijina značaja, dok Shakespeare u rimskoj junakinji 


pa i ljepše. / 
S U trećem činu dramatička akcija postepeno raste, sve 
vise se novi vidici ofvaraju. Tresiću kao da je do toga, da u 
moju dramu prenese cieli tadašnji rimski živof i javi obi- 
teljski od najnižih do najviših družtvenih slojeva, i valja pri- 
nafi, to mu krasno uspieva. Još smo u Brutovoj kući. Rob- 
kinje čine svakojake i nepristojne aluzije na Brutovu mater 
Serviliju, nekadašnju Cezarovu ljubovcu, i na razkvarenost 
rimskih matrona. Servilija, koja ljubi i Cezara i Bruta, svoga 
sina, hoće da ih izmiri međusobno. Govori vrlo vješto i na- 
stoji oko Bruta kao majka, ne bi li saznala tajnu, o kojoj ne- 


' što samo sluti, i ne bi li mu u srdcu uzbudila ljubav prama 
Cezaru. 


: Ali eto urotnika, hoće da uianače dan Cezarove smrti 
i hoće li ubiti i Antonija. Porcija želi, da se samo brzo ubije 
silnik, ona strepi za Bruta, a ružno je živjeti u strahu. Ubit će 
Cezara javno u senatu na martovske ide. Kad urotnici odoše, 
dolazi k Brufu Cezar. Kuša, ne bi li dobio Brutovu naklo- 
nost; vidi se, ljubi ga i štuje, pa kad ne može inače, odkrije 
mu se ofcem. Servilija, pozvana, potvrđuje Cezarovu izpo- 
viest. | sada imamo krasne.prizore, gdje je pisac znao pri- 
kazati nam vještački Brutovu duševnu borbu pred otcem i 
majkom, gdje najedanput nahrupe svakakva protivna čuv- 
stva, ljubav prema roditeljima, naravni zakon, čuvstva duž- 
nosti i ljubav domovine. Ta duševna borba još traje, kad se 
opet nalazi među urotnicima i kod svoje Porcije, premda 
njima ne odkriva još svoje težke tajne. 

vidi ipak ženu i njezinu prirođenu slabost, a fo je naravnije 





Nastojanje Cezarovo, da predobije ljubav i naklonost 
Bruta, kao historička nepobitna činjenica, nalazi se i kod 
ostalih dramatičara. Corradini nam pri koncu četvrtog čina 
prikazuje Cezara, koji uzalud mami Bruta; ne uspieva, jer ga 
Kasij tvrdo drži. No kod Corradinija nije izričito kazano, da 
je Cezar Brutov otac. To ne priznavaju kao istinu današnji 
povjestničari, i Ferrero u svojoj knjizi to stvalja među basne. 
Alfieri nasuprot, koji se drži starijih pisaca, vjeruje u to, te 
se kod njega u trećem činu Cezar odkriva Brutu kao otac. 
No, uz svu čast, koju gojimo prema velikom Talijanu, slab. 
je to prizor, jer malo govori u Brutovu srdcu narav, već 
gordo uviek još Bruto navaljuje na Cezara. U četvrtom činu 
Bruto kod Alfierija javlja tu tajnu urotnicima, a spominje se 
i rana, koju je sebi Porcija zadala, da se pokaže dosiojnom 
da sazna tajnu. To ide tako daleko, da u petom činu sam 
Bruto odkriva tajnu pred svima u senatu prije nego će ubiti 
Cezara. Ne pazeći na to, da li je historička istina ili basna, 
da je Cezar Brutov otac, o čemu uostalom nisu složni ni svi 
povjestničari, premda to podrugljivo Ferrero nazivlje »leg- 
genda fantastica", meni se čini, da se je Tresić, kao što je 
Alfieri prije njega, s punim pravom mogao poslužiti tom 
starom predajom, koja se najbolje zrcali u poznatim rieči- 
ma: ,tu quoque Brute, fili mil", što nam dođoše od davne 
starine. Ta predaja daje dramatičaru prigodu, da upotriebiv- 
ši je postigne velik učinak; da razvije nekoliko potresnih 
dramatičnih prizora, kao što je zbilja to i slučaj u Tresićevoj 
drami, što se opaža u trećem činu i još bolje poslije u cie- 
lom drugom dielu drame, koji se po tome i zove rErinije“, 
jer one moraju da muče srdce čovjeka, koji diže ruku na 
svog otca, 

' Prvi čin drugog diela ima valjda najviše dramatičnih 
prizora. Ožujske su Ide: urotnici se Pripremaju, Porcija hrabri 
Bruia, a Servilija, znajući za urotu, u strahu za Cezara i za 
Bruia odvraća ga od nauma i hijela bi ga zadržati kod kuće. 


Bruto odlazi, a majka pada u nesviest, proklinje Porciju i u. 


očajnoj svojoj boli kaže joj, da je Bruto Cezarov sin. Porcija 
ne vjeruje. Servilija došavši k sebi hoće silom da ide u se- 
nat, ali joj ne dadu, u strahu, da ne izda urotnike. Svladana 
silom, proriče urotnicima, da će svi od mača umrieti. Por- 
cija se boji za muža, šalje svaki čas u senat kogagod, da 
vidi, što se događa, i da joj sve javi. Robkinja neka javlja joj, 
da je urota odkrivena, ali malo za tim drugi izpravi krivu 
Viesi i javi, da Bruto živi. Krasno je prikazana briga Servilije 
oko Porcije i dojam glasa o Cezarovoj smrti. Finom psiho- 
ložkom pronicavošću razvijeno nam je pred oči, kako se u 
Servilijinu srdcu bori ljubav za Cezara s ljubavlju prema sinu 


Brutu, kao što je i jedan od najljepših prizora povratak Bru- - 


ta š fora i njegov susret sa ženom i s majkom. Za tim se 
vraća u senai, da drži govor narodu, premda ga mati hoće 
da zadrži, da ga ne bi narod u svom gnjevu ubio. U ovom 
se činu Porcija, premda prava junakinja, pokazuje i pravom 
ženom: kad pada u nesviest na glas otkrivenja urote. Ceza- 
rovo ubojstvo i govor narodu nalazimo kod Alfierija i kod 
Shakespeara. Kod potonjega imamo još iza toga i govor lu- 
kavog Antonija, koji braneći Cezara hoće da se nametne 
puku kao njegov nasljednik. Shakespeare je naravno time 
htio razfumačiti ono, što se događa u zadnjim činima, gdje 
je gotovo sva vlast u rukama Antonija. 

, Corradini u svom petom činu kao i Tresić spominje raz- 
lične augurije o ožujskim Idama i prikazuje nam Porcijin 

strah i skrb za Brufov život te uviek šalje koga po viesti na 
forum i pada u nesviest, a Bruto joj poručuje, da samo 
muči, da ne oda urotnike. ' 
U drugom činu Tresić riše progonstvo Bruiovo. Pribli- 
žavamo se kraju, Erinije se pojavljuju. Bruto je u svojoj wili 
u Veliji s Kasijem. Drhće i govori mu o svojem zlom geniju 
i o sumnji, što ga muči, da li je njegov čin bio dobar i ko- 
ristan. Epikurejac Kasij tješi ga svojom filozofijom. Dolazi i 
Ciceron, pripovieda im, kako u Rimu vlada Antonij i Fulvija 
groznim tiranstvom. Bruto i ostali urotnici spremaju se na 
zadnju borbu proti Antoniju, i Bruto se oprašta u tu svrhu 
od svojih ukućana. 
Shakespeare sam od spomenutih pisaca nastavlja svoju 
tragediju opisujući i događaje poslije Cezarova ubojstva. 
U četvrtom činu prikazuje Antonijevu premoć, Brula, 
gdje se Kasiju jada, i priča mu, da se Porcija ubila progutavši 
živu vatru, kad je čula za prevlast Oktavija i Antonija, dok 
je Bruto bio sam i daleko od kuće. Dva prijatelja spominju, 
kako Antonij ubija senatore i ide u Filipe. Bruto svjetuje 
urotnike, da pođu i oni tamo pokušati sreću. Tu je još gla- 
soviti prizor, gdje se Bruiu prikazuje njegov zli genij, i dovi- 
kuje mu: do viđenja kod Filipa. Kako je vidjeti iz ovoga 
malog nacrta, Tresić se samo u glavnijim historičkim točka- 
ma podudara sa Shakespearom, uostalom on je prikazao i 
razvio to u prizorima sasma novim i originalnim. Što je Sha- 
kespeare natuknuo o ubijanju senatora i o groznoj vladi 
Antonijevoj, to je Tresić htio zorno prikazati, te vidimo u 
prvom dielu trećeg čina rimski forum, gdje se lakoma svje- 
tina natječe, da ubijanjem čestitih Rimljana zadobije pohva- 
lu i nagradu od Antonijeve žene Fulvije, kao i u najokrut- 

nijim crtama živinsku krvoločnu ćud ie žene, koja hoće da 
slavi svoj triumf nad krvlju svojih neprijatelja i same Porcije, 
dok se i sama svjetina diže profi njoj, užasnuta od tolikog 
krvoločtva, 

Drama .pak svršava drugim dielom, bojnim poljem kod 
Filipa, gdje sami sebi zadavši smrt padaju zadnji Rimljani, 
koji su mislili spasiti ipak rimsku slobodu, a s njima pada i 
Bruto. — Njihovu je smrt prikazao i Shakespeare u petom 
činu. 

Nacrtasmo širokim potezima sadržaj i protjek Tresićeve 
drame, uvjereni, da time nismo iznieli ni sam jedan dio nje- 
zine ljepote, ali učinili smo to samo stoga, da čitatelja po- 
nukamo, da sam uzme u ruke ovo krasno djelo i da se či- 
tanjem naužije. 

Ovo je djelo mogao napisati samo čovjek, koji poznaje 
rimsku poviest one dobe vrlo dobro, koji poznaje tadašnje 

. rimske pisce i historičare i Pjesnike, jer ih je čitao i učio. 
U tom djelu nemamo samo glavne neke historičke ličnosti, 
već i cielu jednu dobu sa svojim javnim i privatnim životom. 
Tresić je uspio dati nam podpunu i veliku sliku tadašnjeg 
Rima i različitih stranaka, što su u njemu vladale, istaknuvši 
ujedno, kako i zašto su se te stranke stvarale i što su tražile 
i za čim su išle. On nam je dao uzlo pravu sliku tadašnje 
pokvarenosti i veličine osvietlivši moralno razsulo privatnog 
obiteljskog života i nauke, što su tada vladale i tomu dopri- 
nosile, i da slika ne bude jednostrana i kriva, pokazavši 
ujedno i ono, što bijaše tada još plemenito bilo u Cicero- 
novim djelima i spisima, bilo jošte u Brutovoj filozofiji. Po- 
kazao nam je svakojake i različite ljude, junake i ljude, koji 
su svaki na svoj način težili da uzvise Rim do najveće sla- 

ve, premda su uzto gledali i na svoju slavu i na svoje ime, 
pokazao nam svjefinu pokorenu svojim nižim strastima | 
interesima, a donekle još zadahnutu duhom rimske slave, 
koja je, premda ne zna poznati uviek prave ljude i ed 
lje, pripravna sliediti i u smrt onoga, koji joj se zna namet- 
nuti i biti vođom. 


Njegovi junaci govore, kao što samo mogu zaj 
Rimljani one dobe. Slušajte Cicerona, Katula, Kasija, sia i 
vi čujete ljude, koji govore duhom one dobe, po nače 2 
tadašnjih filozofskih škola i pravaca, Slušajte Pr KE 
bejce, robkinje i druge jeanostavne ljude, i vi mislite, Ba 
njihov govor preveden iz kakva rimskog pisca i Moi a 
— tako je znao vjerno pridržati kolorit i navijanje rims o, 
govora i jezika. Da pravo rečem, pomislio sam više nish a 
bi se Tresićeva drama još više dojmila obrazovanog čitate ja, 
kad bi latinski bila prevedena. Tada bi čovjek mislio, a 
sluša starog latinskog pjesnika. Tresić se znao prenieti gla- 
vom i srdcem, idejama i čuvstvima pa i samim govorom u 
doba i u sviet, koji opisuje, a to je najveća pohvala, koju 
mu mogu izkazati, i njegova najveća zasluga. 


Karakteristika njegovih junaka uspjela je. Ne ćeš jn 
zamieniti jednu osobu s drugom; svaka ima svoju kara : 
ristiku, i to vjernu na historičkom temelju, niti je prao išao ? 
tim, da pretjerava u dobru i u zlu, u manama ni u io. i 
ma, da bi se to bolje izticali njegovi junaci i usjekli se 
pamet čitatelja. i 

Ova historička drama ujedno je i socialna drama, oi 
sinteza ideja i nauka, koje su težile, da ostvare nešto ve ' sd 
veličinu Rima. Glavni junaci te drame predstavnici su i s 

i . nauma i aspiracija, koje se pod drugim imenom 
ina irugom Polju uviek na svietu Pojavljuju, jer proiztječu 

od velikih umova ili od energičnih volja. aje i ka 
, KD oja je ma za se analizirao svoje junake i njihov sviet, 
. Kante drami podao orijašku sintetičku sliku tadašnjeg 
. ia oće, da se još bolje nasladi tom dramom, neka 
sanja fu e rimske pisce, neka uzme poviestne knjige, ma- 
sA jA Ferrerovo djelo o Juliju Cezaru, pa i ne bude 
i dielio Ferrerovo mnienje o Cezaru, kad bude tu čitao na 
temelju _dubokih Poviestnih _iztraživanja, kakvo bijaše rim- 
sko druživo one dobe, kad se bude fu upoznao s Cicero- 
nom, Brutom, Kasijem i drugima, tad će još bolje znati pro- 
cieniti Tresićev rad i tad će možda priznati, da kadkad pjes- 
nik može bolje nego i sam povjestničar rekonstruirati cielu 
jednu dobu i intuicijom bolje prodrieti u dušu nekih ljudi 
nego iztraživači pergamena i starih knjiga i dokumenata. 

A Tresiću poručujem, da, kad priredi drugo izdanje 
se Phagn ublaži neke prizore odveć smjele i da nešto 

t, jer i na pozornici žati j i ni 

rapski p nici treba držati pravu mjeru i nikad 

Još jednom, prije nego završim, nek mi | š 
radovati se piscu i hrvatskoj knjizi na liepom PK g oo 
stečevini. 
da Bude li se ikad kod nas ova drama prikazivala, i glumci 
i infendanti naći će u pomnim i potankim piščevim naputci- 
mai tumačima olakoćen posao i trud, i budu li se držali tih 
uputa, publika može biti sigurna, da će i u scenskom pogle- 
du naći sve, što može željeti. 

Pri koncu ću se osvrnufi na nekoje prigovore iznesene 
od naše kritike proti Tresićevoj drami. 

Ako Bruto pada žrtvom osvete i kazne etičkog principa, 
proti komu se ogriešio kao otcoubica, to ne padaju ni osfali 
republikanci ni Brutova ideja, pa se radi toga i vara, iko 
misli, da je to Tresićeva ideja. — Republikanci i Brutova ide- 
ja padaju zbog mlohavosti, bezznačajnosti i neizvjestnosti 
narodne mase i radi velike Antonijeve premoći. Ideja Bru- 
tova pada jednostavno pred silom, jer veličina Brutove 
ideje nije mogla biti shvaćena i cienjena dostojno, nego sa- 
mo od nekolicine odabranika. To nam prikazuje poviest, 
to samo po sebi izvire i iz Tresićeve drame. Valja pak držati 
na umu, da je pokretač i duša ciele urote bio Kasij, a ne 
Bruto. Kasij je čovjek od akcije, a Bruto je čovjek od ideja i 
misli pa zato, kad se o akciji radi, često koleba. Brutov ka- 
rakter je jasno ocrtan kod starih povjestničara. Tresić ga je 
vjerno pridržao i učinio je dobro. Nije ni opravdano, što 
se zamjera, da Bruto nakon Cezarove smrti malo misli na 
Cezara i na svoj zločin, i dokaz tomu tobože nalaze u po- 
grdama Brutovim proti Cesarovoj Sjeni kod Filipa. Čudan 
način shvaćanja! U onom prizoru dapače viđamo pravu tra- 
giku Brutova grizodušja. Njega fišti ideja ubojstva svog ofca. 
On hoće da se rieši te ideje, što ga muči, ćuti za to potre- 
bu, da umovanjem uvjeri sama sebe, da nema što u svojoj 
savjesti da sebi spočitne kao grieh, a pošto to ne može, 
tada je naravno, da se unutarnja muka izlije u srčbu i u po- 
grde. To sjeća na Julijanov uzklik: Vicisti Galilee!, koji bio ili 
ne bio istinit, ipak je psiholožki sasma opravdan i veličan- 
stven. 
Neumjestno je također prigovarati Tresiću, da shvaća 
Erinije kao vanjsku neku fatalnu silu, silu odmazde za grieh, 
koja progoni Bruta. Tresić je htio u izvanjsku neku sliku utje- 

loviti samo silu odmazde za grieh, kao što je Shakespeare 
utjelovio zli genij Brutov, i to odgovara podpuno rimskom 
pojmu o nekoj višoj nadnaravnoj božanskoj sili Erinija. U 
skladu je dakle sa svietom i idejama, što predstavlja i kon- 
cepcija Erinija. 

' Vraćajući se na Brutovu ideju o republikanskoj slobodi 
i veličini Rima, opet mi je iztaknuti, da u drami kao i u po- 
viesti ideja ta pada pred silom. Brutovo veledušje, koje nije 
htjelo nasilja te je ostavilo Antonija u životu, upropastilo 
je njegovu ideju. Prigovara se još, da Porcija ni ostali žen- 
ski karakteri nisu uspjeli u Tresićevoj drami. Naravno kod 
ženskih karaktera poviestni dati nisu mnogobrojni kao kod 
mužkih junaka, te s toga je teže suditi. Ali ipak ne znam, 
što bi se dalo prigovoriti bilo zamisli, bilo izvođenju glav- 
nijih ženskih lica -kao na primjer Servilije i Fulvije. Prva je 
matrona rimska, koja želi veličinu svoju i svojega sina, i htje- 
la bi, da u svom srdcu čuva ljubav i za sina Bruta i za neg- 
dašnjeg ljubavnika Cezara, pa je jedina njezina briga i želja, 


da bi se fa dva mila joj bića ljubila; a vidjeli smo, koliko je > 


trpjela zbog nesuglasja njihova, i kako se u najstrašnijim 
časovima u njenom srdcu borila ljubav za Bruta s ljubavlju 
za Cezara, — Fulvija je tip ženske rimske okrutnosti i oho- 
losti, jer okrutnost kod nje služi njenoj oholosti i slavo- 
hleplju, kako se najljepše vidi u prizoru, gdje hoće da svla- 
da i sebi podjarmi Porciju, i u tom se baš vidi ženska ćud i 
osebujnost, koja ju razlikuje od tirjanstva kojeg mu drago 
mužkarca, š 

Porcija, najglavnija junakinja, uistinu više puta malko 
nam je čudna. Kriva je tomu donekle sama poviest i tradi- 
cija, koje nam u toj ženi dadoše višu neku gotovo nadna- 

ravnu predstavnicu duševne jakosti i kreposti. A u naše do- 
ba mi ne ćemo priznati, da takvih stvorova obstoji niti da 
ih je obstojalo ikad. Zato sam i tiekom razprave naglasio, 
zašto nam se bolje sviđa Shakespearova Porcija, kod koje 
je manje junačtva, a više ženske slabosti. Tresić kao da se 
je bojao dirati u Porcijin tip te nam ga ostavio onakva, kak- 
vim nam ga je prikazala rimska predaja. Njegova je Por- 
cija žena, koja misli, da je pozvana, da u sebi još očuva 
među rimskim svietom sve duševne vrline otca Katona. Ona 
je uviek Katonova kći, samo kad joj je Bruto u pogibli, kad 
je otišao, da s uroinicima ubije Cezara, onda je i ona samo 
žena, koja drhće u strahu, da se ne bi urota odkrila, i da joj 
ne bi ubili muža, i onda nam je draža, jer nam je i bliža. 
Nu zašto baš da zaniečemo toj rimskoj junakinji vjeru i sa- 
mosviest nekog višeg zvanja. Ona je neobična, viša neka 
žena; da nije takva, ne bi se ni za toliko vjekova bilo izno- 
silo njezino ime i njezin značaj kao nešto velebno i divno. 


Začudo je pak, što je neiko mogao reći, da Tresić nije 
shvatio historičku dobu, koju opisuje, dok cielom dramom 
provijavaju kao glavne struje političke ideje, koje su tada 
vladale u Rimu bilo kod imperialista, bilo kod republika- 
naca. Čitateljima, koji ne poznaju rimske pisce, svjetovat ću 
samo, da pročitaju zadnje poglavlje Ferrerova djela o Juliju 
Cezaru, pa će se uvjeriti, da Tresić nije mogao bolje shvatiti 
ni bolje prikazati historičku epohu u njenoj historičkoj vried- 
nosti, zamašitosti i značenju za sam Rim i za razvoj ljudstva. 


O socijalnom i tamiliarnom životu ne ću više govoriti, 
jer mu priznavaju svi, da se je u tom pokazao pravim vješ- 
takom. 

Prijovara mu se napokon, da je posvetio poglavitu 
pažnju samomu Brutu, njegovoj ideji i njegovim sumišljeni- 
cima, a da je zanemario ili jednostrano iznio protivnu stra- 
nu, da ga je zaokupio patos idealne republikanske osobnosti 
Brutove, više negoli sama historija ove epohe, dok je tre- 
balo da dade u drami sintezu historičke konstelacije. Ne 
znam, zašto ne bi smio prama svojoj zamisli Tresić posvetiti 
veću pažnju urotnicima nego protivnoj stranci. Nu nije ni to. 
Ako je on od protivne stranke iznio samo Cezara, to je 
opet s historijskog razloga, što se može reći, da je Cezar 
bio jedini pravi predstavnik imperialističke ideje, pače u 
njem je ta ideja bila utjelovljena. Drugi, koji su. uz njega 
bili, bili su više uz njega nego uz njegovu ideju, bili su 
uz njega, jer su mu se divili ili jer su ga smatrali kao jedi- 
nog čovjeka, koji može uzdržati veličinu Rima ili jer su se 
nadali što dobiti od njega. Sam Antonij je bio načela i stran- 


ke protivnih Cezaru, a u zadnje doba uhvatio se Cezara radi ' 


egolstičkih razloga. 

Evo zašto su i Tresić i ostali dramatičari, koji obradiše 
taj događaj, i ako s gledišta sasma protivnog Tresićevu, iz- 
nieli tek nešto malo Cezarovih pristaša, i to ljudi bez važ- 
nosti; evo zašto ni sam Corradini, imperialist i obožavatelj 
Cezara, nije mogao naći nešio puzavih senatora Cezarove 
stranke. A kod Tresića vidimo historičku skrupoloznost u to- 
me, da je u razgovoru Cezara s Brutom nesamo htio prika- 
zati nam svu plemenitost i veličinu nekih Cezarovih ideja, 
već je i njega takvim prikazao, da izbija njegova veličina iz 
svakog stiha, te nas sili, da mu se divimo, iako ga ne lju- 
bimo, premda znamo, da ga ni sam Tresić ne ljubi. Mislim, 
da se nije više od Tresića moglo ni iziskivati, i da nije ni- 

malo opravdan prigovor, da u drami nije dao sintezu histo- 
ričke tadašnje konstelacije. Ciela drama nije nego sukob i 
trvenje imperialističke i republikanske ideje. Što pjesnik 
simpatizira za jednu više nego za drugu, to mu je slobodno, 
ta i sami povjestničari simpatiziraju neki za Cezara, a neki 
za Bruta; neki vide u Brutu spas Rima, a drugi u Cezarovoj 
smrti propast njegovu, dok treći, kao Ferrero, vide u svemu: 
tomu nešto, što se moralo dogoditi i što predstavlja korak 
unapried u razvoju ljudske uljudbe i družtvenog napredka. 


(Glasnik Matice Dalmatinsko 11., 1903., sir. 137.— 149.) 

BILJEŽKE 


1. U ovoj knjizi Jakšinih kritika i 
promjene, kakve će biti provedene 
»Izabranih spisa«, Kakve su to promjene, izložit će se u posljednjoj 
knjizi ovog izdanja. što se tiče stilističkih izmjena u ovoj knjizi, treba 
napomenuti, da manje i neznatnije izmjene ne navodi 
izmjene provedene (redci odozgo prema dolje): 


Na str. 12. r, 7. i 8. promienjen red rieči. U originalu glasi: 
»što nije u tu četu uvrstio kojeg popa naš Don Cervantes u minia- 
turi«, —_ 

Na istoj stranici, 20. i 21. r., mjesto 
»budućnosti«. 

Str. 27, r. 26. i 27.: mjesto 
»Svatko biti će već«. — 

Str. 30. r. 5. »vječna«, mj. »pročaja«. 

Str. 31. r. 7.—8. »zato ću se tek 
sada osvrnuti« stoji mjesto »Zato neću 
govo djelo sad osvrnuti«. 

Str. 38. 26.—2B. r. glase u originalu: »kašnje, više neg opjevati 
junačka djela Rimljana, imao je namjeru da slavi Augusti, a mi vi- 
đamo Eneju, koji se ne.. .« : 

Str. 40. 25.—26. r. »da je ona, ako je igdje imala prava obstojati, 
to imala u onim zemljama« mj.: »da, ako igdje je ona imala prava 
obstojati, to je u onim zmljama«. 


Prikaza proveo sam pravopisne 
i u ostalim knjigama njegovih 


m. Znatnije su 


»unapried« stoji u orig. 


»Svatko je valjda već» stoji mjesto 


ukratko na ovo njegovo djelo 
se neg u kratko na ovo nje- 


Str. 44. r. 19.—22. rečenica iza dvotočja glasi u originalu: »izato 
što, kad je susjed u napredku svomu i kad mu djeca ne plaču od. 
glada, i kad mu vuci ne gonjaju stada, i njima je liepo i prijazno«. 

Str. 108. r. 5. rečenica od Rekao do nema glasi u originalu: 


»Rekao je netko, da se nezna govoriti ob onom, što se ljubi, neg onda 
kad se toga više nema«. 

2, Osim sitnijih i krupnijih stilističkih izmjena i u ovoj knjizi pro« 
veli smo neke leksikalne izmjene. Sve znatnije izmjene navodimo alfa- 
betskim redom (na prvom mjestu nova rieč, na drugom mjestu Jakši- 
na rieč): 

Bujan / fantastičan 

Cezar / Ćesar 

cienjen / uvažen 

dok / dočim 

dopustiti / dozvoliti 

dotični / pojedini 

ići / spadati 

kazivati / osloviti 

mah / navratak 

mašta / razmniva 

mislilac / mislitelj 

mitski / mitički 

možda / valjda 

nadjenuti / proditi 

nedostajati / faliti 

neodređeno / neopredjeljeno 
neznanje / neznanstvo 
obrazovanost / naobraženost 
određen / opredieljen 
okolina / objem 

podrugljivo / posprdno 

pojedini / dotični 

postići / polučiti 

postojao / pristajao 

postojati / obstojati 

predrasuda / predsuda 
pridonieti / doprinieti 

prije / natrag 

prikazivati / predstavljati 

pripremati / spravljati 

prisiljavati / silovati 

prost / prostački 

scenski / scenički 

sličiti / naličiti 

smatrati / scieniti 

težiti za čim / težiti koga 

sudbina / sudba 

težko / trudno 

tiskati / štampati 

učinak / efekat 

uljudan / učtiv 

uvjerenje / ubjedljivost 

užasnut / zgrožen 

zavoljeti / obljubiti. 

3. Donosimo prievod Citata, koji s nalaze u ovom svesku (prva 
brojka označuje stranicu, a ukoliko dolaze još neki brojevi, oni ozna« 
čuju prvi, drugi ili treći citat, koji se nalazi na nekoj stranici). 

“Str. 5. »Književnost je uobičajeno utočišle, grob onih, koji nisu ni 
za šta i odskočna daska onih, koji su na sve Spremni: češće ono prvol« 

Str. 6. 1.) »Ni fanatičan, ni ocrnjivač, to je dobar položaj duha, 
da se uhvati ona točna crta, koju u svakoj stvari predstavlja istina«. 

2.): »Umjeće podložiti svoje misli, birati među njima, skupiti u 
nekoliko bljesaka čitavu jasnoću što je u njima sakrivena.« 

»sposobnost vidjeti život u čitavoj njegovoj cjelini, prikazati ga u 
svim njegovim skladnim pojavama.« 

3.) »Svijet se ne sastoji samo od tame i od suza, nalazi se u nje« 
mu i svijetla, radosti, cvijeća, veselja.« 

Str. 10. »Značenje djela je u logičnoj povezanosti i neodoljivoj 
snazi njegovih situacija«. 

Str. 23. »Uistinu, simpatija, ne ona banalna simpatija, koja čini, da 
Se bogaiun iz poslovice rasplače nad ubogim Holofernom, nego one 


simpatije razuma prosvijetljena ljubavlju, što lagano silazi i bez raz«. 


motanja se stavlja na dohvat onih, koje hoće razumjeti; takvo je, 
takvo je uvijek bilo, takvo će uvijek biti oruđe psihološke analize«. 
Str. 26.—27. »Hko je dojam nezgrapan, ako su slike nesigurne, 
ako se djelo izrodi u karikaturu, bila epska ili jednostavno prosta, 
takvo je djelo mrtvo rođeno, osuđeno na brzu zaborav. Ono nije 
široko postavljeno na istinu, ono nema nikakva opravdanja za svoj 
opstanak«. : 

« 


»Ljepota djela nije više u povećanju neke ličnosti... U natura« 
lističkoj formuli to umjetnikovo bujanje... je nužno osuđeno«. 

Str. 28. »Pretjerano specijaTiziranje neke sposobnosti svršava u 
ništavosti«. 

»žrvanj preše zaglupljenja«. 

»ljudski dronjak«. 

Str. 29. »Mi još čekamo na naturalistički roman pučkog načina 
Života, koji će se moći čitati ostavši pristojan«. 

Str. 34, »prema Byronu čovjek je životinja, koju vode, osim u ne« 
kim osamljenim časovima, njegovi živci, njegova krv, njegovi nagoni«. 

Str. 37. »pučku predaju i vjeru u čudesno«. 

Str. 43, »bolje je trpiti spasivši se, nego uživati i upropastiti se«. 

Str. 57. »Vizije kobne ništetnosti svakog života navodi da žali 
kao žrtve uboga bića, kojima je nametnut život — on nne dočekuje 
stado svojih poraženih osoba podrugljivim osmjehom već suzama sa« 
milosti«. 

Str, 68. »Uznosi i njeguj u tebi one dvije velike vrline, obe one 


= energije izvan kojih postoji u sadašnjosti samo ljaga, a na kraju ago« 


nija: ljubav i volju«. 

»Biti prdmet divljenja nije ništa, važno je biti« »ljubljen«. 

Str. 75. »Žrtva je Sve, patnja nije ništa.« 

Str. 81. »Prava remek«djela nisu nikad savršena«. 

Str. 82. »Od zakona prirode ili života nemamo pravo zaključivati 
na zakone ćudoređa ili društva: ovi su drugi, moguće je da imađu 
među sobom veze, ali mi ih ne znamo«. : 

Str. 83. »unijeti u zajedničku svojinu ljudskog duha i ojačati u 
njemu snagom oblika sve što zanima običaj i živote i upravljanje po« 
našanja i pitanje sudbine«, kk! : 

»da volja vlada svijetom te da su misli one koje odgajaju volju, 
upućuju joj pobude njenih odluka, vode je dakle i vladaju njom samom«. 

»Cilj čovječanstva... je intelektualno i moralno savršenstvo«. 

Str. 84, »Nema napokon djela, koje bi vrijedilo koliko jednostavna 
ispovijed jedne duše«. k 

Str. 109. »Uvažavanje nekog pisca obično nastaje obratno od nje« 
govih valjanih zasluga. Ljudi mu priznaju njegove najpovršnije vrline 


i njegove najdražestnije mane, jer time on zavodi modu.« 
E: 

SADRŽAJ 


hk Strana 
U regisirakivi |. 2040 aa aa 5 


Iz varmeđinskih dana . . . 4. 4.4444. 50 
Pamet i srdce . . 1. 55 
Epske pjesme fra Grge Martića. . 4.4 4444. 37 
Osvit 4 «a BA odo E 4 o 3 do ometa 53 
O Radmiloviću . 44. 69 
Kritički rad Marka Cara . . 44.44... 85 
Tucić-Nikolić, Knjiga života... 444. 97 
Diljem doma 

Ante Petravić, Pjesme . 

Pregled hrvatske književnosti . 

Nakon 400 godina . 

Novija hrv. lirika . 

Nove pripoviesti 

Finis reipublicae . 

Bilježke . 








